
1878. 


pr 


Til 


MIN   LÆKER  PAA  ALLE  DIGTEKUNSTENS  OMRAADER 


H«t.    PROFESSOR 


r.HR.    K-    f7-     Molbech. 


PERSONERNE : 

Liuvigild,   Vestgothernes  Konge 

Gosvintha,  hans  Dronning  (tidligere  gift  med  hans  Forgænger 

Athanagild.) 
Hermenegild.     i    han-    Sønner    af   første    Ægteskab    og    Med- 
ReCCared,  \  regenter. 

Ingunde,     Hermenegilds    Hustru    (Datter     af    Brunnehild    og 

Siegebert  i  Austrasien.) 
VMdigern,   Greve  af  Emerita,  , 
Fridibald,  Gardinger  (Gothiske  Adelsmænd) 

Ranimir,  \ 

Sunierik,      / 

Leander,  Katholske  Biskopper. 

Fronimius.   \ 

Uldila,  ariansk  Biskop. 

Hm  dingen  for  Kongens   Livvagt. 

Et  græsk  Sendebud. 

Magnulf,   Frankerkongen  Childeberts   Afsending. 

Et  Bud  fra  Reccared. 

Hilderik.   Kongens  Kantsier. 

Tre  Adelsmænd. 

Tre  Tjenere. 

Sisbert 

tjellige    Hofembedsmænd,     Adelsmænd.     Geistlige, 
Borgere,  Krigere.    Drabanter,   Terner,   Tjenere. 


Handlingen    foregaaer    i    Spanien,    i    Tiden    fra    5-. 
e.  Chr.    Acterne  ere  adskilte  ved  omtrentlig  lige  lange  Tidsrum. 
Fyrste  og  sidste  Aet  foregaae  i  Liuvigilds  Residents  Toletum, 
anden  i   Emerita  (Mérida),  tredie  i    Hispalis  (Sevilla.) 


FØRSTE  AKT. 


(Sal  i  det  kongelige  Palads  i  Toletum,  rigt  udstyret  med  Tæppe  og 
Vaabendecorationer;  Bygningen  er  en  Blanding  af  Steen-  og  Træ- 
constructioner.  Baggrunden  lukkes  af  svære  Tæpper;  naar  de 
drages  tilside,  sees  en  dækket  Svale,  hvor  Livvagten  har  sin  Plads. 
Over  Svalens  Brystværn  skimtes  Tagene  af  Husene  paa  Torvet.  I 
Salens  Mellemgrund  Døre  til  begge  Sider;  i  Forgrunden  tilvenetre 
(for  Tilskuerne)  staaer  Thronstolen  paa  en  Forhøining;  over  den 
og  omgivende  den  til  begge  Sider  en  stor  Vaabentrophæ.  Salen 
er  opfyldt  af  en  talrig  Forsamling  af  Kigets  Adel  og  Geistlighed, 
de  Fleste  staaende,  Nogle  siddende.) 


Første  Scene. 

Vildigem,    Ranimir,     Sunierik,     Fridibald,    Hilderik, 
Uldila  m.  Fl. 

Ranimir 

(siddende  i  Forgrunden  tilhøire). 

Kongen  vil  prøve  vor  Taalmodighed. 

Fridibald. 
Han  vil,  vi  skulle  føle,  han  er  Kongen 
Og"  vi  hans  Undermænd. 


Sunierik. 

Det  er  hans  Vane. 

Vildigern 

(siddende  tilhøire,  noget  adskilt  fra  de  Andre.) 

Ved  mine  Fædres  Blod  I   De  Herrevaner 

Er  ei  vi  Gother  vant  at  ville  taale; 

Vi  har  en  anden  Vane  da  til  Gjengjæld. 

Ran  i  mir. 
Du  siger,  ædle  Vildigern? 

Vildigern. 

Jeg  siger, 
Gotherne  har  den  Skik,  naar  ei  en  Konge 
Behager  dem,  da  slaae  de  ham  ihjel, 
Og  tage  saa  til  Konge,  hvo  dem  lyster. 

Hilderik 

(staaende  tilvenstre,  Thronen  nærmest.) 

Her  føres  oprørsk  Tale.  Mærk  dig,  Greve, 
Toletums  Torv  saae  mangt  et  Hoved  falde, 
Der  sad  saa  høit  som  dit. 

Fridibald. 

Forsigtig,  Ven! 

Vildigern. 
Fri  Mand,  frit  Sprog! 

Ranimir. 

Fri  Mand  kan  tænke  frit; 
Men  taler  I—! 

Fridibald. 
Saa  vogt  Jer  for,  til  hvem! 


Vildigern 

(reiser  sig). 

Kom  vi  da  hid  blot  for  at  tie  stille 
Til  Alt,  vi  see  og  høre  rundt  omkring  os? 
Her  er  vi  samlede  paa  tredie  Dag; 
Skal  Intet  høres  meer  i  Kongens  Sal 
Undtagen  Herrebud  og  Ja  og  Amen? 

Ranimir. 
Mig  synes,  Sunierik  har  talt  igaar 
Saa  frit,  som  Du  kan  ønske. 

Vildigern 

(vender  langsomt  Hovedet  om  mod  Sunierik). 

Sunierik 
Er  en  Forræder. 

Fridibald. 
Ja!    En  Overløber, 
Som  svigter  sine  Fædres  Tro! 

Uldila 

(midt  imellem  de  arianske  Bisper.) 

En  Judas, 
Som  drager  Himlens  Vrede  over  Raadet! 

Sunierik 

(i  Mellemgrunden,    adskilt  fra  de  arianske  Bisper  og  i  et  fra  deres 
forskjelligt  Ornat,  reiser  sig.) 

Det  er  formeget!    Længe  har  jeg  tiet. 
Fortjente  jeg  en  Overløbers  Navn, 
Saa  stod  jeg  neppe  ene  mod  jer  Alle 
Midt  i  jer  Leir  og  bød  mit  Bryst  som  Maal. 
Hvad  er  det,  Herrer,  I  bebreide  mig? 

Ran  i  mir. 
At  du  er  ene,  det  er  netop  Tingen, 
At  ene  du  har  svigtet  Adlens  Sag; 
Et  Paaskud  var  det  dog,  hvis  der  var  Mange. 

Fridibald 

(med  et  uvilligt  Blik  til  Kanimir). 

Det  gjælder  ei  om  Paaskud  her;  det  gjælder 
At  svigte  Gotherfolkets  hellige  Kirke, 
Frafaldne  Kj ætter!  ved  at  slaae  dig  sammen 
Med  det  katholske  Romerpak,  forkaste, 
Hvad  dine  Fædre  holdt  for  ret  og  sandt. 

S  u  nier  i  k. 
Er  det  min  Brøde,  arianske  Herrer? 
Og  hvo  af  eder  fordrer  ikke  Ret 
At  ære  det,  han  selv  har  kjendt  for  Sandhed, 
Og  at  forsvare  det  med  Liv  og  Blod? 

Vildigern. 
Det  dadler  Ingen  — 

Fridibajd. 
Jol 

Vildigern. 

Jeg  gjør  det  ikke; 
Men  det,  at  du  fornægter  Byrd  og  Fortid 
Og  Slægt  og  Navn,  at  du  forbinder  dig 
Med  dette  jammerlige  Romerfolk, 
Der  fødtes  Trælle  og  endda  forlange 
Den  Frihed,  som  de  ikke  kunde  værge,   — 
Der  kun  kan  enes  om  at  rive  Alt, 

Hvad  der  er  godt  og  gammelt,  ned,  —  det  er  det, 
Jeg  kalder  lavt  og  usselt,  —  det  er  din 
Som  det  er  Tidens  hele  — 


Sunierik. 


Ranimir. 


hele  — : 


Retning. 


Sunierik. 
Fornægtet  Byrd  og  Adel  har  jeg  neppe; 
Gjorde  jeg  det,  saa  stod  jeg  ikke  her; 
Nei!  Jeg  har  hævdet  dem  mod  eder  Alle. 
Da  Menigheden  valgte  mig  til  Bisp, 
Da  var  jeg  ung  i  Troen,  lidet  skriftklog; 
Jeg  var  en  Krigsmand;  Vildigern  og  jeg 
Har  stridt  i  samme  Række  — 

Fridibald. 

Du  var  vist 
En  Kjende  bag  ham ! 

Sunierik. 

Vildigern  var  forrest; 
Den  første  Plads  i  Slaget  gjorde  jeg 
Ham  ikke  stridig,  —  jeg  saalidt  som  I; 
Var  jeg   lidt  skinsyg  dengang  paa  hans  Hæder, 
Saa  er  min  Stolthed  nu  af  anden  Art, 
Som  og  mit  Kald;  —  den  Post,   jeg   valgtes    til 
Af  Menigheden,  tog  jeg,  —  ei  fordi 
Jeg  troede,  jeg  var  værdig  til  dens  Hyrde, 
Thi  der  var  Andre,  frommere  end  jeg, 


Af  større  Klogskab,  ædlere;  —  jeg  tog  den, 

Fordi  den  Byrd,  I  sige,  jeg  fornægter, 

Gav  mig  en  Plads  i  dette  Raad,  —  jeg  tog  den, 

Forat  min  Stemme  kunde  lyde  her 

Som  Talsmand  for  den  undertrykte  Hob, 

Der  ere  Landets  Børn  saa  fuldt  som  I, 

Det  Folk,  hvis  Ret  og  Frihed  man  forhaaner, 

Hvis  Skrig  man  kvæler  og  hvis  Aand  man  gjerne 

Vil  lænke,  —  I  og  Kongen  i  Forening, 

Saa  hjerteligt  I  ellers  hader  ham;  — 

Jeg  tog  den  som  den  Eneste,  der  vilde 

Og  kunde  møde  jer.   —  Det  er  vor  Stilling, 

Gardinger  I    Der  staaer  I,  og  her  staaer  jeg. 

Anden  Scene. 

De  Forrige.    Livvagtshøvdingen 

(fulgt  af  Drabanter,  gaaer  frem  midti  Salen,  lader  Øinene  løbe  over 
Forsamlingen   og   peger  derefter  stiltiende  paa  Sunierik.    Draban- 
terne nærme  sig  ham). 

Fridibald. 
Hvo  trænger  ind  med  Sværd  i  vor  Forsamling 
Og  bryder  Stedets  Fred  og  Kongens  Leide? 

Vildigern 

(gaaer  med  Heftighed  mellem  Drabanterne  og  Sunierik). 

Hvad  vil  I  her? 

Høvdingen. 
Gjør  Plads,  Grev  Vildigern. 
Sunierik  fængsles  her  paa  Kongens  Bud 
For  Høiforræderi. 


Vildigern. 
Det  vover  I? 

Sunierik. 
Fredhellig  er  vor  Sal,  fredhellig  Stolen, 
Jeg  sidder  paa. 

Høvdingen. 
Siig  det  til  Kongen,  Herre. 
Jeg  fik  hans  Bud. 

Sunierik 

(omringet  af  Adelsmændene). 

Gardinger,  høie  Herrer! 
Beskyt  mig!    Denne  Vold,  som  truer  mig, 
Er  Vold  mod  hele  Gotherfolkets  Adel, 
Vold  mod  Enhver,  der  kom  herhid  som  jeg 
Med  Tro  paa  Kongens  edelige  Løfte, 
Og  Skjændsel  over  eder,  hvis  I  svigte 
En  Fjende,  der  er  ædelt  Blod  som  I! 

Stemmer. 
Bort  med  Drabanterne!    Bort  med  dem! 

Vildigern 

(løfter  sin  knyttede  Haand). 

Pak  jer! 
Den  Mand,  som  rører  med  en  Finger  Fligen 
Af  Bispens  Kaabe,   slaaer  jeg  Hjernen  ind  paa  I 

Høvdingen. 
Vi  kjende  fuldt  din  Styrke,  Vildigern; 
Men  vil  I  bruge  Magten,  kan  det  hænde, 
At  Ingen  kommer  levende  fra  Stedet. 

Ranimir 

(der  ene  er  bleven  siddende,  ligegyldigt.) 

Det  har  vist  Kongen  Ingenting  imod. 

Fridibald. 
Er  det  en  Plan  mod  hele  Adlens  Liv? 

Vildigern. 
Guds  hellige  Død!    Er  dette  Kongens  Mening, 
Da  vil  vi  ride  dog  med  Herrefølge, 
Saa  Dødens  Port  skal  klirre  ved  vort  Trav! 
Kom  an,  I  Trælle! 

(Drager  Sværdet,  alle  Adelsmændene  tilhøire  ligeledes). 

Høvdingen 

(til  sine  Folk.) 

Ingen  drager  Sværdet. 
Biskopperne 

(trænge  sig  imellem  med  deres  Stave.) 

Fred!  Fred,  I  Herrer! 

Uldila. 

Sunierik !   Betænk, 
Den  Dragt,  Du  bærer,  byder  Lydighed 
Og  Offer  som  vor  egen! 

Vildigern. 

Hør  ham  ikke! 

Hilderik. 
Betænk,  hvad  I  kan  tabe  ved  at  trodse 
Vor  Konges  Villiel 

Uldila. 

Det  er  Landets  Fred, 
Som  staaer  paa  Spil  i  denne  Stund !   Betænk  det, 


I  Herrer !    Det  er  Landets  Lov  og  Orden  ! 
Hver  Draabe  Blod  idag  vil  avle  tusind! 
Fridibald  — ! 

Fridibald 

(er  traadt  til  og  har  lagt  sin  Haand  paa  Vildigerns  Arm.) 

Ja!     Og  Bispen  siger  sandt. 
Os  er  det,  Herrer,  som  skal  værge  Loven; 
Men  lad  os  værge  den  paa  lovlig  Viis. 

Vildigern. 
Naar  Kongen  bryder  den? 

Fridibald. 

Da  meest  af  Alt. 

Ranimir 

(reiser  sig.) 

Det  troer  jeg  med. 

Fridibald. 

Ja,  Vildigern!    Et  Bræk 
Paa  Lovens  Pergament  kan  siden  bødes; 
Men  plettes  Skriften  med  en  Strøm  af  Blod, 
Saa  bli'er  den  aldrig  mere  til  at  læse, 
Og  saa  maa  Sværdet  om  at  skrive  nye. 

Uldila. 
Hører  Du,  Sunierik!    Tænk,  hvad  Du  gjør! 
Betænk,  du  skader  dine  Fæller  meest. 
Ifald  du  vækker  Opror  nu!  —  Giv  efter, 
Saa  vil  al  Adlen  med  desmere  Varme 
Antage  sig  din  Sag. 

Stemmer. 
Det  ville  vi  1 

Fridibald. 
Det  vil  vi,  Sunierik. 

Ran  i  mir. 

Og  intet  Haar 
Skal  krummes  paa  dit  Hoved. 

Vildigern. 

Sunierik  — ! 

Sunierik. 
Tak,   Venner,  —  ædle  Vildigern!   —  Jeg  følger. 

(Gaaer  rask  ind  mellem  Drabanterne,  som  forlade  Scenen  med  ham. 

Vildigern   vil  ile  efter;   Uldila   og  Fridibald   gribe   barn   hver  i  sin 

Arm.) 


Tredie  Scene. 

De  Forrige  uden  Sunierik  og  Livvagten. 
Vildigern 

(efter  et  Øiebliks  Tausbed,  støder  Sværdet  i  Gulvet.) 

Krystre  tilhobe! 

Ranimir 

(tæt  op  til  ham,  dæmpet). 

Var  vi  nu  beredte? 
Vildigern 

(lidt  nedstemt). 

Beredt  at  falde  var  jeg,  nu  som  altid. 


Ran  i  mir. 
Hvad  hjalp  saa  det? 

(Gaaer  fra  ham.) 


Vildigern. 

Det  havde  reddet  Æren. 

Fridibald. 
Men  ikke  Sagen. 

Vildigern. 

De  kan  ikke  skilles. 

Fridibald. 
Det  kan  de,  skjøndt  det  falder  haardt  at  vælge; 
Men  skjæld  paa  den,  som  gav  os  dette  Valg. 

Vildigern. 
Hvad  troer  I  saa  er  vundet  ved  jer  Feighed? 
Agter  I  end  at  frelse  Sunierik? 
Og  troer  I,  Kongen  giver  Slip  paa  Byttet? 
Saa  kjender  I  ham  lidt! 

Fridibald. 

Det  skal  han. 

Vildigern. 

Skal? 
Ja,  som  han  skulde  tusind  Gange  før, 
Hvor  I  taug  stille,  naar  det  kom  til  Stykket, 
Og  lod  ham  raade,  —  som  han  skulde  dengang, 
Da  han  fik  Lyst  at  gjøre  begge  Sønner 
Til  Medregenter,  og  I  taug  dertil, 
I  taug  som  Steen  og  taalte  ganske  roligt, 

At  Gotherfolkets  gamle  Ret  forspildtes, 
Retten  at  vælge,  hvo  det  vil,  til  Konge, 
Som  det  var  Skik  hos  os  fra  Arildstid, 
Den  Ret,  som  fordum  gjorde  Alle  lige, 
Saa  hver  fribaaren  Mand  var  kongebaaren, 
Og  Ingen  kunde  blive  til  den  Første, 
Som  ikke  var  det  alt  ved  Mod  og  Evner  — 

Fridibald. 
Hvad  kunde  vi  dertil? 

Vildigern. 

Hvad  kunde  vi? 
Hvem  er  da  vi?    Hvormange  Kongers  Ætmænd 
Er  samlet  her  i  denne  Hal?    Min  Moder 
Var  selv  af  Balthers  Slægt,  det  samme  Blod, 
Som  flød  i  Alariks  og  Ataulfs  Aarer, 
Flyder  i  mine;    saadan  gaaer  det  Fieer. 
Og  hvo  er  han?    Hvo   kj endte  vel  hans  Fader? 
Hvor  var  hans  Slægt,  da  Gotherne  slog  Leir 
For  Romas  Porte?    Hvor  var  de  vel  henne, 
Da  vore  Fædre  slog  Kong  Attila 
Ved  Catalauni? 

Stemmer. 
Tys!  —  Der  er  han! 

Vildigern. 

Krystre, 
Som  skjælve  blot  ved  Lyden  af  hans  Fodtrin! 
Skam  jer  tilhobe!    Rundt  i  Salen  seer  jeg, 
Hvad  Bøddeløxen  til  idag  har  levnet 

Af  Balthers   og  Amalers  Blod,  —  hvem   er  her, 
Som  ikke  har  en  Frænde,  Broder,  —  Fader 
At  sørge  for,  om  ei  at  —  hævne? 

Hilderik. 

Vogt  digl 
Fridibald. 
Min  Svoger,  Hertugen  af  'Mrracona, 
Blev  som  bestukken  dømt  fra  Lehn  og  Gods, 
Fordi  han  gav  en  enkelt  Stymper  Orlov 
Paa  Kongens  sidste  Svevertog. 

Ranimir. 

Min  Broder 
Blev  landsforviist,  fordi  han  af  sin  Pung 
Udgav  en  Mynt,  som  ikke  havde  Vægten; 
—  Hvad   skal  man  sige  til  det?    Saa  er  Loven. 

V  i  Id  i  g  er  n. 
Men  denne  Lov  er  en,  han  selv  har  skreven, 
Som  mange  andre;  Pennen  i  hans  Haand 
Er  som  en  sleben  Dolk,  dyppet  i  Gift  l 
En  Skjændsel  er  det,  siger  jeg,  for  os, 
At  vi  vil  taale  Alt  af  denne  Konge, 
Som  egenmægtigt  ved  et  Pennestrøg 
Tilintetgjør  hver  gammel  Adelsret. 
Giv  ikke  efter  nu,  som  I  er  vant, 
Lyt  ikke  til  hans  Trusler  eller  Smiger, 
Men  staae  paa  eders  Ret! 

F  ri  di  bal  d. 

Det  være  svoret! 

Stemmer. 
Det  vil  vi!  Ja!  Det  vil  vil  —  Kongen  kommer l 

Fjerde  Scene. 

De  Forrige.    Kongen  og  Beccared  med  Følge. 
Kongen 

(gaaer,  fulgt  af  Keccared  ogFølget,  hurtigt  fra  Baggrunden  gjennem 
Salen  op  paa  Thronforhøinin^ien  ;  Keccared  stiller  sig  paa  hans  høire 
Side.  Han  vender  sig  rasl^  kaster  et  Blik  til  den  tomme  Plads 
paa  sin  venstre  Side,  studser  et  Øieblik  og  lader  Øiet  søgende 
glide  over  Forsamlingen.  Derefter  til  Beccared,  — •  med  dæmpet 
Stemme  som  de  følgende  Keplikker.) 

Hermenegild  — ?  Hvor  er  han? 
Reccared 

(smiler.) 

Ja,  —  hvem  veed? 
Søg,  hvor  Ingunde  er. 

En  Hofmand 

(ved  Kongens  anden  Side.) 

Jeg  saae  ham  — 
Reccared 

(bag  Kongen,  uhørligt  for  ham.) 

St! 
Kongen. 
Du  saae  — ? 

Hofmanden. 
Jeg  saae  ham  vandre  ned  mod  Floden 
Med  Bisp  Leander,  Arm  i  Arm. 

Kongen 

(starnner  i  Gulvet). 

Med  Bispen! 
Bestandigt  det  katholske  Slæng  omkring  ham! 

(Staaer  et  Øieblik  taus.   Vender  sig  dernæst  mod  Forsamlingen  med 
hævet  Stemme): 

Vær  hilset,  Palatiner  og  Prælater; 

Gardinger,  I  vort  Riges  bedste  Slægter, 

Hvis  Navn  er  Eet  med  Tapperhed  og  Adel, 

Jeg  hilser  jer.     Det  er  mit  Haab  idag 

At  kunne  trykke  Seglet  under  Brevet 

Paa  Landets  Lov  og  Sikkerhed,   —  at  Retfterd 

Og  Høisind  og  uegennyttig  Kløgt 

Vil  smykke  jer  Beslutning,  som  de  pleie. 

Nu,  Herrer  I  Lad  mig  høre  eders  Mening. 

Vildigern 

(efter  en  Pause,  reiser  sig.) 

Vil  ingen  Anden  tale,  saa  vil  jegl 
Fridibald 

(med  en  afværgende  Bevægelse  til  Vildigern,    reiser  sig)  : 

Kong  Liuvigild!   En  Adelsmand  er  fængslet; 
Vi  ønske  en  Forklaring  — 

Kongen. 
*  Siden. 

Vildigern. 

Strax! 
Det  er  et  Leidebrud!    Han  kom  med  Leide. 

Kongen. 
Ikke  for  et  Forræderi,  begaaet 
Paa  Stedet  her.     Mit  Leide  brydes  ikke. 

Vildigern 

(gaaer  med  Heftighed  noglfl  Skridt  frem). 

Paa  denne  Flisesteen  blev  Vitterik 

Stødt  ned;   han   kom  herhid  med  aabent  Leide; 

Husker  du  det,  Kong  Liuvigild?    Den  Blodplet 

(peger  paa  Gulvet). 

Har  dine  Hofmænds  Fodtrin  snart  slidt  ud; 
Men  andre  Pletter  kan  de  ikke  slette. 

Ko  n  g  e  n 

(efter  en  Pause  med  et  truende  Blik). 

Vitterik  haaned  mig  i  min  egen  Sal; 
Der  er  et  Forbehold  ved  hvert  et  Leide. 

Vildigern. 
Ved  dine,  visseligt! 

Ranimir. 

Og  det  skal  siges! 

Kongen. 
Nej,  det  skal  ikke  siges!    Det  skal  vides! 

Fridibald 

(med  Vægt.) 

Den  fælles  Tillid,  Herre,  som  betinger 
Vort  Samarbeide,  kræver,  at  du  snarlig 
Gjør  Rede  for  din  Færd. 

Stemmer. 

Ja!  Ja! 

Kongen. 

*    Det  vil  jeg; 
Men  Loven  først. 

Ranimir 

(dæmpet.) 

Giv  efter! 

Vildigern. 

Aldrig. 

Fridibald. 

Nei. 
Ranimir 

(som  før,  hurtigt  til  Vildigern  og  Fridibali.) 

Forkludre  Sagen  kan  I;  Ingen  af  jer 
Forstaaer,  at  den,  som  taber  her,  har  seiret. 

Vildigern 

(ligeledes,  griber  ham  om  Haandleddet.« 

Hvordan? 

Ranimir. 
Vov  ikke  Alt.     Spild  ikke  Blod. 
Gjør  Kløften   dyb.     Lad  Kongen  faae  sinVillie; 
Hvad  ligger  der  for  Magt  paa  Sunierik? 

(Vildigern  kaster  hans  Haand  harmfuld  fra  sig). 

Kongen. 
Naar  Herredagen  først  er  endt,  skal  Adlen 
Forsamles  her  at  dømme  Sunierik; 
Jeg  har  Beviser  paa  forrædersk  Forbund 
Med  Frankerne. 

Vildigern. 

Det  ligner  ham  kun  lidt; 
Hans  Færd  er  aaben,  djærv  1 

Kongen. 

Den  største  Snuhed 
Er  den,  som  skjuler  sig  bag  aaben  Djærvhed. 


Ranimir. 


Lær  det  af  Kongen. 


i8 
Fridibald 

(lidt  vaklende.) 

Det  er  ikke  troligt. 

Kongen. 
I  kjende  de  Katholskes  Had,  der  stadigt 
Har  smeddet  Dolke  mod  vor  hellige  Kirke 
Og  Alt,  hvad  der  er  gothisk,  Folk  og  Adel 
Og  Drot.     Saameget  nu.     Jeg  har  Beviser; 
Jeg  har  hans  Haandskrift. 

Ranimir 

(for  sig  selv.) 

Eftergjort  af  mig. 
—  Han  saae  paa   mig,   —   veed  han,    det  Brev 

er  falskt, 
Men  bruger  det  som  Paaskud?  —  Ligemegetl 

Vildigern 

(efter  en  Pause.) 

I  gav  jert  Ord  til  Sunierik.     Jeg  fordrer, 
Hans  Sag  skal  prøves  strax. 

Kongen. 

I  Andre? 

Ranimir 

(med  hævet  Stemme  og  med  en  egen  Betoning,    idet  han  seer  paa 
Vildigern.) 

Ventel 

(Vildigern  kaster  sig  harmfuld  i  sin  Stol.) 

Kongen. 
Altsaa  til  Sagen.     Min  Begjæring  veed  I. 
De  Ændringer  i  Landets  Lov,  som  Tiden 


19 


~)g  Rigets  egne  Forhold  gjør  fornødne, 
De  Forslag,  jeg  har  forelagt  til  nye, 
^r  jer  bekjendt.     I  har  havt  Tid  at  veie 
Dg  drøfte  dem.     Jeg  venter  derfor  nu 
\t  høre,  hvad  jer  Viisdom  har  besluttet. 

(Pause.) 

Hilderik. 
Da,  som  det  synes,  Alt  er  enigt  her, 
>taaer  det  tilbage  kun  at  underskrive 
Den  nye  Lov. 

Uldila. 
Som  Geistlighedens  Ældste 
erklærer  jeg,  vi  ere  rede  til 
\t  underskrive. 

Kongen. 
Geistlighedens  Troskab 
Ir  mig  bekjendt.     Saa  Rigets  høie  Raad 
Ir  enigt  om  at  give,  hvad  jeg  fordrer? 

Fridibald. 
Det  synes  mig,  at  her  er  tvende  Magter, 
Jorn  begge  fordre  Noget  af  hinanden. 
Du  er  den  ene,  vi  den  anden  Part. 
^aar  hver  for  sig  slaaer  Noget  af  paa  Sit, 
5aa  træffes  der  et  mindeligt  Forlig. 

Kongen, 
^ad  høre,  hvad  I  byde  mig  for  Vilkaar. 

(Sætter  sig). 

Fridibald. 
De  tvende  første  Love  vil  vi  tage. 

2* 

Men  dernæst  fordrer  du,  at  Alle,  —  Gother 
Som  Romere,  —  skal  yde  samme  Skat 
Tvertimod  Skik  og  Brug  i  andre  Lande, 
Hos  Longobarder,  Franker  og  Burgunder, 
Hvor  kun  de  Overvundne  give  Skat. 

Kongen. 
Da  vi  erobred  dette  Land  med  Sværdet, 
Da  blev  det  skiftet  saa,  at  Gotherfolket 
Fik  tvende  Parter;  Romerne  beholdt  kun 
En  Trediedeel.     Og  det  maa  være  Nok. 
Romernes  Æt  er  Landets  Børn  som  I; 
Fra  deres  Vel  er  Statens  ikke  skilt; 
Belæsses  over  Evne  skal  de  ikke. 

Fridibald. 
Saa  venligt  er  du  ellers  ikke  sindet 
Mod  Romerfolket.     Hvi  forbyder  du 
Vel  Ægteskab  imellem  os  og  dem? 

Kongen. 
Det  kommer  ikke  Sagen  ved.     Jeg  vil  ei, 
Vor  egen  Kraft  og  Mandighed  skal  sløves 
Ved  Blanding  med  det  sunkne  Romerfolk. 
Om  dette  kan  vi  enes,  Vildigern, 
At  vi  skal  herske  og  at  de  skal  tjene; 
Men  alt  med  Maade. 

(Vildigern  tier.) 

Fridibald. 

Staaer  du  fast  paa  dette, 
Da  kræve  vi  til  Gjengjæld  visse  Puncter 

Forandret  i  den  Lov,  som  ordner  Sagen 
Om  vore  Lehnsvasallers  Arvefæste. 

Kongen. 
Ikke  en  Tøddel!    Det  skal  ikke  lykkes 
At  bringe  det  fribaarne  Folk  i  Trældom. 

(Reiser  sig.) 

Seer  I  da  ei,  at  eders  Ære  vinder 
Som  min  ved  at  beherske  frie  Mænd? 
Og  veed  I  ei,  at  Frihed  er  den  Grundvold, 
Hvorpaa  vor  Storhed  hviler?    Saae  I  Nogen 
Erobre  Verden  med  en  Trælleflok? 

Vildigern 

(der  hidtil  har  siddet  tilbagetrukken  i  harmfuld  Taushed,  reiser  sig 
med  Heftighed.) 

Frihed  er  kun  et  Ord  for  dig.     Din  Færd 
Har  viist,  hvor  høit  du  agter  Adlens  Frihed, 
Og  at  du  trænger  til  vor  frie  Stand 
Saalidt,  som  Adlen  trænger  til  —  en  Konge. 

Kongen 

(rynker  Panden,  men  tvinder  sig.) 

En  Konge  er  for  Gotherne  nødvendig; 
Ham  kan  I  dræbe,  som  I  tidt  har  gjort; 
Men  Kongevælden  kan  I  ikke  dræbe. 
Thi  denne  Magt  er  ingen  Snylteplante, 
Skudt  frem  igaar  og  visnet  hen  imorgen; 
Den  er  en  tusindaarig  Egestamme, 
Som  har  sin  Rod  i  Gotherfolkets  Aand. 
Men  ud  fra  den  skal  Magten  kløfte  sig 
Som  stærke  Grene  gjennem  Adlens  Slægter 
Ud  til  de  mindste  Kviste,  —  det  skal  føles, 

At  Alt  har  samme  Marv  og  samme  Rod, 
Og  i  det  mindste  Skud  skal  det  fornemmes, 
At  det  faaer  Næring  af  den  samme  Saft, 
Kun  saa  kan  Træet  brede  sig  og  trives. 
Hver  Mand,  som  fødtes  fri,  skal  være  fri; 
■ —  Tal  ikke  meer  derom  I    Det  bliver  saa; 
Jeg  tinger  ikke.     I  har  hørt  min  Villie. 

(Pause). 

Vildigern. 
Naar  Eurik  kaldte  Adlen  til  sit  Hof, 
Da  var  det  for  at  høre  deres  Mening. 

Fridibald. 
Dengang  vi  hylded  dig,  da  troede  vi, 
Man  kunde  stole  paa  dit  Kongeløfte; 
Du  har  besvoret  ved  de  hellige  Navne 
De  Rettigheder,  som  du  nu  vil  bryde. 

Kongen 

(langsomt,  men  fattet.) 

Den  Ed,  jeg  svor,  vil  jeg  heelt  nødigt  bryde; 

Dog  andre  Pligter  binde  mig  end  Eden, 

Og  stundom  seer  man,  Pligt  kan  staae  mod  Pligt, 

Saa  man  er  nødt  at  vælge.     Hvad  jeg  vælger, 

Det  er  en  Sag  imellem  Gud  og  mig, 

Som  jeg  har  vel  betænkt  og  tænkt  tilende. 

(Pause.) 

Vildigern. 
Paa  Trusler  har  vi  intet  Svar.     Brug  Magten, 
Hvis  du  tør  bruge  den  mod  os;  den  samme 


23 


Tilfældighed,  som  gav  den  i  din  Haand, 
Kan  muligt  atter  røve  den. 

Kongen. 

Forvovne ! 
Mærk  dig,  at  hiin  Tilfældighed,  som  gav  mig 
Min  Kongemagt,  er  hamret  ud  af  Staal 
Og  klirrer  ved  min  Side  her  i  Balgen; 
Hvis  du  er  klog,  saa  kald  den  ikke  frem. 

Fridibald 

(dæmpet  |, 

Vi  er  i  Løvens  Hule! 

Ran  i  mir. 
Ja 

Kongen. 

Skriv  under! 
Giv  Grunde,  jeg  skal  svare  jer  med  Grunde; 
Men  har  I  ingen,  driv  det  ikke  til 
At  lade  Sværdets  Tunge  være  Viser 
Paa  Rettens  Vægtskaal.    Eders  Byrd  har  kaldt  jer 
Til  her  at  dømme  Landets  Vee  og  Vel; 
Døm  med  Forstand  1    Lad  Dommen  ei  beroe 
Paa  Kampens  Lykke,  hvor  kun  Eet  er  vist: 
At  begge  Parter  komme  til  at  lide! 
Luk  ikke  Grændsen  op  for  Landets  Fjender 
Ved  indre  Splid,  for  Svever  og  Burgunder, 
Som  lure  kun  paa  Leilighed  til  Bytte! 

Vildiger  n. 

Hvis  du  har  Magten,  kan  du  give  Loven 

Den  Kraft,  som  den  behøver,  uden  os; 
Besværge  dine  Love  gjør  vi  ikke. 
Kongen 

(med  endeligt  udbrydende  Forbittrelse.) 

Saa  hør  mit  sidste  Ord  i  denne  Sag. 
Nægt  Skatterne,  bevilg  dem  eller  ei; 
Jeg  tager  dem.    Forsøg,  om  I  kan  gjøre 
Vasallerne  til  Trælle;  jeg  befrier  dem. 
Brug  Magten,  om  I  vil;  jeg  bruger  min. 
Prøv  kun,  om  I  kan  holde  Nakken  stiv; 
Jeg  bøier  den. 

(Knurren.   Kongen  med  stigende  Voldsomhed,  overdøvende  Larmen.) 

Og  den,  som  ikke  bøies, 
Den  knækker  jeg.  —  Stilhed  1  Naar  jeg  har  talet, 
Gjør,  som  I  vil!    Nu  kjende  vi  hinanden. 
Jeg  giver  eder  Intet,  ei  en  Haandsbred, 
Ei  Breden  af  en  Finger.     Tving  mig  ikke! 
Jeg  trænger  ikke  til  at  vinde  Hæder 
Ved  eders  Nederlag.     Men  vil  I  Kamp, 
Saa  kjender  I  det  Sværd,  jeg  har  ved  Siden; 
Jeg  drog  det  aldrig  uden  Maal  og  Meed, 
Og  aldrig  har  jeg  gjemt  det  uden  Seier. 

(Pause.) 

Læg  Pergamentet  frem. 

(Hilderik    træder    frem    med   Pergamentet;    et    Bord    bæres    frem    i 

Scenens   Mellemgrund;    han   ruller   Documentet   op    og   lægger   det 

udbredt  derpaa.) 

For  sidste  Gang!   Jeg  beder  jer,  skriv  under! 

(En  Hofmand  nærmer  sig  Bordet  og  skriver  under;  Flere  og  Flere 
følge  hans  Fxempel.) 

Ranimir 

(dæmpet.) 

Skriv  under!    Lad  ham  løbe  Linen  ud! 

F  r  i  d  i  b  a  1  d 

(til  Viidigern). 

Slaget  er  tabt. 

Viidigern. 
Paa  dem  er  Alting  spildt; 
Han  skræmmer  dem,  de  Taaberl 

Fridibald. 

Modig  er  han. 

Viidigern. 
Hvem  fattes  Mod?    Naar  har  du  hørt,  en  Gothe 
Har  manglet  Mod? 

Fridibald. 
Faa  har  dog  Mod  som  han. 

Viidigern. 
Man  fristes  til  at  blive  Katholik; 
De  veed  dog,  hvad  de  vil  I 


Det  Kjætterpak 


Fridibald. 

Er  det  dit  Alvor? 

Viidigern. 
Ja,  det  er  næsten  Alvor. 


Kongen. 


Dig,  Viidigern,  veed  jeg  at  skatte  meer 
End  dem,  som  bøie  sig  for  Kongens  Ansigt 
Og  slibe  deres  Dolke  bag  hans  Ryg. 
Dig  vil  jeg  sige  til  som  Ligemand: 
Hvis  du  var  Konge,  gjorde  du  som  jeg. 

Vil  dip- er n. 
Aldrig! 

Kongen. 
Du  vil  ei  see;  det  er  din  Brøde. 
Du  svælger  kun  i  Minder  om  en  Fortid; 
Kald  ikke  Thiudariks  og  Euriks  Skygger! 
Man  blæser  ikke  Liv  igjen  i  Døde, 
Og  henter  Livet  mindst  af  Alt  hos  dem. 

Vildigern. 
Kan  hænde  dog! 

Kongen. 

See  dig  omkring;  der  staaer  du 
Som  Eg  imellem  lave  Ymper,  — 

Vildigern 

(spottende,    seer  sig  om). 

Ei! 
Kongen. 
Saa  er  det.     See  dig  om!    Hvor  er  vel  de, 
Som  skulle  bære  Tiden,  du  vil  bringe? 
Grib  i  dit  Bryst  og  læs,  som  jeg  har  læst: 
Du  kunde  være  bleven  Liuvigild! 
Jeg  blev  det  først;  derfor  er  du  tilovers. 

Ranimir 

(dæmpet.) 

Gud  frie  os  vel  for  Vildigern  til  Konge! 
Saa  blev  det  Sidste  værre  end  det  Første! 

Fridibald 

(til  Vildigern,  hvem  Banimirs  Ord  ikke  ere  undgaaede.) 

Hører  du,  Vildigern?    See  Ranimir! 
Han  vilde  sagtens  ogsaa  være  Konge. 

Vildigern. 
Kom  det  kun  an  paa  Falskhed,  var  han  fuldt 
Saa  god  som  den,  vi  har. 

Fridibald. 

Nei,  skal  der  vælges, 
Bliver  det  sagtens  mellem  dig  —  og  mig. 

Kongen. 
Du,  Vildigern,  er  ene  nu  tilbage; 
Skriv  derfor  under.     Du  er  overstemt. 

Vildigern 

(med  et  Skuldertræk,  idet  han  gaaer  hen   og  skriver  under.) 

Mod  Strømmens  Magt   kan   ingen  Enkelt  stride. 
Kongen 

(stiger  ned  fra  Forhoiniugen  og  stiller  sig  midt  i   Skaren.') 

Lovgivningsværket  har  vi  endt  idag; 

Held  være  nu  derover!  —  Ædle  Herrer! 

Nu  til  en  munter  Fest!    Taflet  er  rede; 

Der  vil  vi  lade  Hvilen  falde  paa  os 

Og  glemme  ved  et  Bæger  Cyperviin 

Hvert  hvast  og  fjendtligt  Ord,  som  her  er  talet  1 

•  r.    Alle  følge,  uden  Vildigern  og  Ranimir.) 


Femte  Scene. 
Vildigt  rn.     "Ranimir. 

Vildigern 

(staaer  et  Øieblik  taus.  slaaer  tig  derefter  for  Panden.) 

Og  Sunierik! 

Ranimir 

(der  ubemærket  er  bleven  tilbage,  lægger  bagfra  Haanden  paa  bans 
Skulder.) 

Ja,  Sunierik  er  Manden. 

Vildigern. 
Hvad  for  en  Mand? 

Ranimir. 

Den  Mand,  jeg  tidt  har  søgt. 

Vildigern 

(vender  sig  lige  imod  barn.) 

Hvad  mener  du  idag  med  dine  Gaader? 

Ranimir. 
Sunierik  er  mit  søgte  Skjæringspunct, 
Paa  eengang  Adelsmand  og  Katholik. 
Kongen  er  lige  fjendsk  mod  begge  Parter, 
Og  begge  staae  mod  ham  og  mod  hinanden 
Som  Jern  mod  Jern;  Adel  og  Katholikker 
Er  tvende  Stykker  af  en  brudden  Klinge, 
For  korte  hvert  for  sig  til  Kamp  mod  ham; 
Men  —  Jernet  kan  man  sveise,  naar  det  gløder ; 
Det  gjør  det  nu.    See,  det  vil  Kongen  gjøre 
Med  dette  Slag,  som  rammer  begge  Stykker 
Med  lige  Kraft,  og  Sunierik  er  Ambolt. 

Vildigern. 
Forbund  med  dette  Pak,  som  af  Naturen 
Er  os  langt  mere  fjernt  end  Kongen  selv? 

Ranimir. 
Heller  med  dem  end  de  mod  os  med  Kongen. 

Hvad  saa?    En  Stige,  som  man  sparker  bort, 
Saasnart  man  blot  har  naaet  den  Skjønnes  Vindul 
Vinen  skal  smage  mig  paa  det! 

(Gaaer  raskt  hen  mod  Baggrunden.) 

Vildigern 

(uden  at  røre  sig.) 

Du  glemmer 
Som  altid  Lidt  i  din  Beregning. 

Ranimir. 

Hvilket? 

Vildigern. 
Et  Tegn,  hvis  Talværdi  du  ikke  kjender: 
Hermenegild! 

Ranimir 

(efter  en  Pause.) 

Hermenegild?    Du  mener  — ? 

Vildigern. 
At  han  kan  bringe  nye.  —  uforudseete  — 

Ranimir. 
Combinationer,  —  med  et  romersk  Ord  — ? 
Han  stod  dog  hidtil  fast  paa  Kongens  Side, 
Og  skjøndt  han  ynder  de  Katholske,  hører 
Han  dog  endnu  vor  Kirke  til. 

Vildigern. 

Af  Navn. 
Veed  du  idag,  hvad  Vinden  bli'er  imorgen? 

R  a  n  i  m  i  r. 
Den  blive,  hvad  den  vil;   mig  skal  den  finde 
Med  Haand  paa  Roret. 

(Gaaer  ud.) 

Vildigern. 

Vel !  Og  mig  i  Stavnen ! 

(Følger  efter  ham.     Scenen  staaer  et  Øieblik  tom.) 


Sjette  Scene. 

Ingunde 

(kommer  ind  fra  høire  Side,  fulgt  af  en  Terne.) 

Her  er  han  heller  ikke,  —  her  er  tomt, 
—  Hermenegild!  —  hvor  kan  han  være  dog? 
Gaa,  søg  min  Husbond.     Jeg  har  ikke  seet  ham 
Den  hele  Dag. 

(Ternen  gaaer.     Ingunde  gaaer  frem  og  tilbage  i  Salen.) 

Her  er  saa  koldt,  saa  trangt; 
Alting  er  udenfor  saa  lyst  og  varmt; 
Hvor  kan  man  bygge  slige  skumle  Bure! 

(Seer  ned  i  sin  Kjole,  som  hun  bærer  fuld  af  Blomster.) 

Hvad  vilde  jeg  med  alle  disse  Blomster? 
Igrunden  var  det  Synd  at  plukke  dem; 
Men  hvad  er  Blomster  til? 

(Standser  foran  Trophæen). 

See,  her  er  smykket  I 
Athanagilds  forgyldte  Hjelm  og  Brynie 
Er  komne  her  til  Værdighed  igjenl 

(Stiger  op  paa  Forhøiningen  og  betragter  Vaabnene.) 

Hvor  er  det  stort  og  tungt,  det  gamle  Sværd  1 
Kan  Nogen  svinge  det?    Det  gyser  i  mig, 
Naar  blot  jeg  tænker  paa  et  Hug  derafl 

(Stiger  atter  ned  og  gaaer  nogle  Skridt  tilbage.) 

Hvorfor  skal  altid  dette  Kongesæde 

Være  saa  strengt  og  mørkt,  bestandigt  hegnet 

Af  skarpe  Vaaben,  alle  Dødens  Bud? 

Kan  Livet  aldrig  trives  her?    Det  skinner 

Som  lis,  det  kolde  Jern! 

(Med  et  pludseligt  Indfald.) 

Her  trænger  til 
En  Smule  Sommer  midt  i  al  den  Vinter  I 

i  Stiger  op  og  sætter  en  Laurbsprgreen  fast  i  Trophæen.) 

Lad  seel  —  Nei!  Ingen  Laurbærgrene  heri 
Det,  jeg  vil  have,  det  er  netop  Noget, 
Som  ikke  passer  til  det  Andet,  —  Noget, 
Som  Ingen  uden  jeg  kan  finde  paa! 

(Giver  sig  til  at  smykke  Trophæen  med  Blomster.) 

Prøv  at  see  mildt  engang,  I  gamle  Vaaben, 
I  er  saa  strenge!    Har  I  nogensinde 
Havt  Tid  at  tænke  noget  saa  Barnagtigt? 
Nu,  I  skal  vide,  der  er  Børn  ved  Hove, 
Og  tilmed  et,  der  ei  som  andre  Børn 
I  dette  Slot  er  født  med  Hjelm  og  Brynie! 

(Træder  tilbage.) 

Det  er  jo  smukt!    Det  er  et  Hof  af  Blomster! 
Her  mangler  Noget,  —  Kongen  for  dem  Alle, 

—  Sværdlilien,  ja! 

(Stiger  atter  op.) 

Der  sidder  Liuvigildl 
Og  ved  hans  venstre  Side  —  denne  Stormhat 
Skal  være  Reccared.  —  Den  Hjerteblomst, 

(Vedbliver  at  tage  Blomatex  op.) 

Det  er  min  Husbond,  —  nei,  —  en  Ærenpriis, 
Den  passer  bedre  paa  ham.  —  Rosen  her; 

—  Det  er  mig  selv!  —  O,  fy  I  —  der  er  dog  Ingen, 

Som  hører  paa  mig?  —  Denne  Stedmo'ersblomst, 
Der  er  et  Ansigt  paa  den,  —  see,  hvor  morsomt! 
Men  det  er  stygt  og  gammelt,  —  det  er  næsten, 
Som  om  jeg  saae  Gosvintha  selv,  —  det  farer 
Mig  gjennem  Marv  og  Been,  naar  blot  jeg  tænker 
Paa  Dronningen  — 

(Kaster  Blomsten.) 

Nei,  den  skal  ikke  med; 
Den  passer  ikke  her  i  denne  Krands! 

(Lader  med  et  Udbrud  af  Forskrækkelse  Resten  af  Blomsterne  falde 

paa  Gulvet,  idet  hun  seer  Hermenegild,    som   ubemærket    er  traadt 

ind  fra  høire  Side.) 

Hermenegild  1    Hvor  gjorde  du  mig  angst! 


Syvende  Scene. 

Ingunde.    Hermenegild. 

Hermenegild. 
Godmorgen,  Hustru ! 

Ingunde. 

Du  stod  tidligt  op. 

Hermenegild 

(lægger  sin  Arm  om  hende.) 

Jeg  nænner  aldrig  ret  at  vække  dig; 

Du  er  saa  smuk,  Ingunde,   naar  du  sover. 

Ingunde. 
Og  du  saa  hæslig,  —  Smigreri   Lad   mig  være 
Du  er  saa  styg,  og  derfor  pleier  jeg 
At  vække  dig  hver  Morgen  med  et  Kys. 

Hermenegild. 
Ved  Himlen!    Min  Tribut  har  jeg  betalt; 
Men  tyve  Kys  kan  ikke  vække  dig; 
Et  lille  Jordskjælv  maa  der  stundom  til, 
For  ret  at  faae  dig  vaagen.     Lykkelige ! 
Du  har  endnu  den  sunde  Barnesøvn, 
Som  ingen  onde  Billeder  forstyrre. 

Ingunde. 
Først  Smiger,  siden  Skoser!    Lad  mig  gaae! 
Hermenegild!    Slip  mig!  —  Du  faaer  det  ikke! 

Hermene  gi  Id. 
Fortæl  mig  nu,  hvad  du  har  drømt  inat; 
Jeg   kunde  see  paa  dig,  du  drømte  Noget. 

Ingund  e. 
Jeg  drømte,  som  jeg  har  for  Skik  at  drømme, 
Hvad  der  skal  møde  mig  i  Dagens  Løb, 
—  Slip  mig!  —  om  en  uhøvisk  Ægtefælle! 

i  Klynger  »ig  op  til  ham  med  et  pludseligt  Udtryk  af  Angst.) 

Der  kommer  Nogen!    Det  er  Dronningen! 
Jeg  kjender  hendes  Fodtrin! 

Hermenegild. 

Kjære  Barn ! 
Hvad  kan  du  frygte  for,  naar  jeg  er  her  r 
Hvor  ligner  du  dog  lidt  din  stærke  Moder; 
Brunnehild  frygter  vrede  Ord  saalidt 
Som  Sværdets  Hviin  og  Pandserpladens  Klirren ; 
Du  skræmmes  ved  den  mindste  Lyd,  —  et  Blad, 
Som  falder,  faaer  dig  til  at  fare  sammen. 

Hvad  Grund  har  du  at  frygte  for  Gosvintha? 
Hun,  som  jo  er  din  egen  Moders  Moder? 
Hun  tog  jo  dog  med  Venlighed  imod  dig, 
Dengang  jeg  førte  dig  som  Brud  til  Hoffet. 

Ingunde. 
Hun  er  mig  fjendsk,  det  har  jeg  mærket  tidt; 
Hun  hader  mig;  den  Tro,  som  jeg  bekjender, 
Forfølger  hun;  —  hun  taaler  ikke,  Nogen 
Fordunkler  hende,  —  Synet  af  mit  Ansigt 
Er  hende  til  Besvær;  hvad  kan  jeg  for, 
At  ikke  jeg  er  styg?     Det  kan  jo  komme! 

Hermenegild. 
Ingunde !  Du  er  som  en  lille  Sangfugl 
Alene  her  i  denne  Ørnerede, 
Hvor  aldrig  Elskov  turde  bygge  før! 
Misted  jeg  dig,  tog  jeg  min  Død  derover ! 
Vel  er  det,  ogsaa  jeg  er  ørnebaaren 
Og  har  en  Klo,  som  nok  kan  skjærme  dig! 

Ottende  Scene. 

De  Forrige.     Kongen  (fra  Baggrunden.) 
Kongen 

(gaaer  raskt  hen  imod  dem  og  siger  heftigt): 

Hermenegild!    Hvi  kom  du  ei  til  Raadet? 
Har  jeg  da  ikke  sagt  — 

(Ingunde  nærmer  sig  og  tager  hans  Haand.) 

Hvad  vil  du,  Barn:" 

(Til  Hermenegild.) 

Befaled  jeg  dig  ikke  — 


In  gu n de. 

Vær  ei  vred ! 
Nei,  see  nu  først  paa  mig  og  skjænd  paa  mig, 
Saa  kan  du  siden  skjænde  paa  min  Husbond. 

Kongen 

(noget  mildere.) 

Ingunde,  lad  os  ene  for  en  Stund ; 

Jeg  veed  ei,  jeg  mod  dig  har  Grund  til  Klage; 

End  er  det  aldrig  hændt. 

Ingunde. 

Jeg  gaaer.  —  Men  blot, 
Den  Smule  Fure  mellem  dine  Bryn, 
—  Jeg   kjender  den !  —  som  altid  først  bebuder 
Uveirets  Nærhed  og  som  senest  klares, 
Den  maa  jeg  blot  see  glattet,  før  jeg  gaaer. 

Kongen 

(.kysser  hende  paa  Panden.) 

Gaa  nu,  mit  Barn ! 

(Ingunde  gaaer.) 


Niende   Scene. 
Kongen.     \l<  rmenegUd. 

Kongen 

(følger  Ingunde  med  Øiuene.) 

Saa  let  som  Foraarsluften 
Hvor  kan  en  saadan  Blomst  dog  trives  her! 

(River  sig  hurtigt  ud  af  sine  Tanker.) 

Hermenegild!    Den  Ting  maa  være  klar 

Imellem  os,  hvad  jeg  har  Ret  at  fordre. 

Dengang  jeg  gjorde  dig  til  Medregent, 

Da  vented  jeg  mig  ingen  Splid  om  Magten, 

Men  haabed  netop  i  din  Kløgt,  din  Raskhed, 

Det  Mod,  som  du  har  viist  paa  mange  Steder, 

At  finde  Støtte  for  min  egen  Magt. 

Du  har  et  Tilhæng.     Den  katholske  Deel 

Af  Landet  sætter  nu  sin  Lid  til  dig; 

Du  kunde  være  mig  min  høire  Haand; 

Istedenfor,  saa  skiller  du  dig  fra  mig 

Og  gjør  mig  Byrden  dobbelt  tung. 

Hermenegild. 

Hvad  vil  du? 

Du  piner  mig!    Helst  lod  jeg  Alting  gaae 
Sin  skjæve  Gang.     Vi  har  jo  talt  om  dette 
Og  kan  ei  enes. 

Kongen 
Kan  ei,  siger  du? 
Det  ska%l  vi,  Dreng!    Saa  du  vil  tirre  mig? 

Hermenegild. 
Dreng  er  jeg  ei;    den  Kongemagt,   du  gav  mig, 
Er  intet  Legetøi.     Var  det  din  Mening, 
Saa  har  vi  begge  misforstaaet  hinanden 
Til  denne  Stund. 

Kongen 

(gjør    en   heftig  Bevægelse    hemmod   ham,   men   fatter   8ig    og  siger 

roligt)  : 

Det  ligger  os  i  Blodet; 
Vi  strides  let  og  enes  atter  let. 

Men  lad  os  tale  roligt.     Hermenegild! 
Hvad  er  det,   som  har  skilt  os  og  forandret 
Dit  Sind  mod  mig? 

Hermenegild. 

Kun  du  har  skiftet  Sind; 
Kan  jeg  for  det?  Du  høster,  hvad  du  saaede; 
Du  skulde  tænkt  derpaa  den  første  Nat, 
Før  du  tog  Theodosia,  min  Moder, 
1  Favn;  men  dengang  tænkte  du  kun  Lidet 

Paa  mig! 

Kongen 

(gjør  et  Skridt  frem.) 

Havde  du  ikke  hendes  Øine  — ! 

Hermenegild. 
Du  lagde  Tvedragtsspiren  i  min  Sjæl, 
Splid  med  mig  selv,  med  dig  og  med  Alverden, 
Dengang  du  tog  en  Katholik  til  Hustru; 
Den  Tro,   som  jeg  drak  ind  med  Modermælken, 
Og  som  er  blandet  med  mit  Hjerteblod, 
Den  er  det  nu,  du  vil,  at  jeg  skal  slippe  1 

Kongen. 
Tro,  hvad  du  vil  I    Du  misforstaaer  mig  heelt. 
Hvad  Andet  troe  vel  vi  end  de  Katholske? 
Du  veed,  vor  store  Fader  Ulfilas 
Erklærer  hele  Striden  for  en  Ordstrid! 

Hermenegild 

i-tudser.) 

Nu,  det  er  rene  Ord !    Og  for  en  Ordstrid 
Forfølger  du  hiin  Tro  med  Sværd  og  Bøder? 

Er  du  kun  Redskab  for  Gosvinthas  Had, 

(Kongen  gjør  atter  en  heftig  Bevægelse,  men  tvinger  sig.) 

Eller  —  er  det  et  Navn,  du  hader? 
Kongen 

(skarpt.) 

Ja. 
Var  Striden  mellem  os  og  de  Katholske 
En  dyb,  alvorlig  Forskjel  i  vor  Lære, 
Og  blev   den  fægtet  ud  med  Sandheds  Vaaben, 
Med  Ordets  Magt,  —  det  lod  jeg  roligt  skee. 
Men  naar  den  hele  Forskjel  er  et  Navn, 
Naar  Striden  fægtes  ud  med  Ild  og  Sværd 
Af  et  Parti,  som  skiller  sig  fra  Staten 
Og  bruger  Navnet  som  et  Skalkeskjul, 
Saa   kaster  jeg  mit  Sværd  som  Lod  paa  Vægten. 
I  denne  Navneforskjel  ligger  Roden 
Til  hver  en  Kamp,  der  søndersled  mit  Rige, 
Og  Frøet  til  utallige  nye.     Og  derfor 
Tro,  hvad  du  vil;  men  hvert  et  Affald  fra 
Vor  Kirke  maa  og  vil  jeg  straffe  strengt. 

Her  menegild. 
Det  gjælder  meer  end  Navnet.     Der  er  Noget, 
Du  ikke  vil  see.     Den  katholske  Kirke 
Vil  ingen  Halvhed  taale,  tinger  ikke, 
Men  fordrer  Tro  for,  hvad  den  har  at  give, 
Og  lader  ikke  Tvivlen  mindste  Rum. 
Og  derfor  vil  den  seire.     Al  din  Magt 
Kan  ikke  standse  denne  Strøm.     Og  vent  ei, 
At  jeg  vil  laane  Haand  til  slig  en  Færd. 

Det  baader  Sagen  mindst  at  smykke  Folk 
Med  nye  Martyrkroner. 


Kongen. 

Hermenegild ! 
Min  Vei  til  denne  Dag  gik  gjennem  Blod 
Af  Fjender  og  af  —  Venner.    Meer  kan  spildes, 
Hvis  du  vil  trodse. 

Hermenegild 

(dæmpet). 

Trodse  vil  jeg  ikke. 

(Lidenskabeligt  udbrydende.) 

Giv  mig  en  Hær!  Send  mig  mod  Nord,  mod  Syd, 

Hvor  jeg  kan  sætte  Foden  fast  i  Jorden 

Og  bruge  mine  Hænder,  røre  mig! 

Her  svæver  jeg  imellem  Jord  og  Himmel 

I  en  usynlig  Lænke,  lammet,  daadløs, 

Mens  Kampen  raser  om  mig  og  mit  Hjerte 

Er  Alles  Maal.     Der  flyver  ingen  Piil, 

Som  ikke  drikker  Blod  deraf,  —  I  tappe 

Det  langsomt,  draabeviis  til  ingen  Nytte! 

Send  mig  i  Kamp,  langtbort  mod  andre  Fjender; 

Her  kan  vi  ikke  enes ! 

Kongen. 

Enes  kan  vi. 
Du  elsker  Læren  kun  og  ei  Partiet; 
Jeg  hader  kun  Partiet,  ikke  Troen. 
Som  Konge  maa  jeg  gjøre,  hvad  jeg  gjør. 

(Tager  et  stort  Bølvskjold  ned  tru  Vav 

See  dette  Skjold,  jeg  har  tilhandlet  mig. 


40 


Ved  Cordubas  Erobring-  blev  det  taget. 
Det  er  af  Sølv  fra  vore  spanske  Miner 
Og  var  bestemt,  —  just  af  de  samme  Folk, 
Vi  taler  om,  —  for  Keiseren  som  Gave 
For  at  bevæge  ham  til  Kamp  mod  mig. 

Hermenegild 

(slaaet). 

Ja  saa! 

Kongen. 

See,  her  har  Kunstneren  afbildet 

Vor  Halvøes  Omrids   og   hver  enkelt  LandsdeeL 

Hermenegild. 
Ja  vist!    Nu  seer  jeg  det.     Her  er  Toletum, 
Der  flyder  Boetis,  —  her  er  Hispalis  — 

Kongen. 
See  de  forgyldte  Pletter,  hele  Kysten 
Fra  Strædet  opad  til  Valentias  Bugt, 
Det  holde  Grækerne  besat  endnu. 
See  saa  mod  Vest ;  der  ligger  Sveverriget ; 
Fast  Sjetteparten  af  den  hele  Halvøe 
Er  endnu  deres.     Følg  mod  Nord  min  Finger, 
Her  har  du  Franker-  og  Burgunderriget. 
Saadan  seer  Landet  ud.     Indseer  du  nu, 
Hvor  Faren  ligger?   Alt,  hvad  jeg  har  viist  dig-, 
Er  Katholikker,  fjendske  mod  vor  Stamme 
Som  mod  vor  Tro,  og  deres  Fæller  her 
Er  altid  rede  til  at  gaae  med  dem. 
Saalænge  denne  Gift  er  til  i  Landet, 
Saa  faaer  det  aldrig  Ro. 

Hermenegild. 

Bort  fra  det  Hele! 
Det  var  det  Bedste! 

Kongen. 

Det  var  lettest,  ja. 
Men  Livet  sætter  for  Enhver  et  Maal, 
Som  man  vil  naae  og  ikke  snoe  sig  fra, 
Hvis  man  er  Mand.     Lær  at  forstaae  det! 

'     Hermenegild. 

Livet? 
Hvem  gav  mig  det?    Hvi  fik  jeg  Pligt  og  Ansvar, 
Naar  ikke  jeg  har  skabt  mig  selv  af  Intet! 
I  dette,  veed  jeg,  er  jeg  uden  Skyld! 

Kongen. 
Spørg  ei,  hvorfra  du  kom,  hvorhen  du  gaaer; 
Men  see,  du  er  her,  her,  ved  Thronens  Side, 
Tag  det  som  givet,  anklag  ikke  Himlen, 
Og  føl,  det  er  din  Pligt  at  støtte  mig. 
Her  kræves  Enighed,  at  ikke  Alt, 
Hvad  jeg  har  bygt,  igjen  skal  ramle  sammen. 
Tænk  paa,  hvad  Riget  var,  da  jeg  tog  Styret! 
Her  stredes  man  fem  Maaneder  om  Valget, 
Mens  alle  Fjender  oversvømmed  Landet. 
Valgriget  bliver  Gothernes  Ruin, 
Og  kun  paa  dig  kan  Arveriget  bygges. 
Du  seer  det  selv. 

Hermenegild. 

Jeg  seer,  det  er  fortvivlet. 

Kongen. 
Splid  maa  der  ikke  være  mellem  os! 
Jeg  kjendte  ei  til  Fred  i  tretten  Aar; 
Vi  to  maa  holde  sammen,  lov  mig  det. 

Hermenegild. 
Jeg  lover  dig  at  gjøre,  hvad  en  Fader 
Kan  fordre  af  en  Søn,  at  give  Kongen, 
Hvad  Kongens  er,  og  Gud,  hvad  Guds  er. 

Kongen. 

Vel. 
Men  det,  jeg  som  din  Fader  først  forlanger, 
Er  heel  Fortrolighed.     Har  du  at  klage, 
Saa  tal  til  mig  og  ikke  først  til  Andre. 
Slut  dig  til  mig,  forman  til  Enighed 
Og  haab,  at  Alt  vil  vendes  til  det  Bedste. 
Lover  du  det,  min  Søn? 

Hermenegild. 

Jeg  lover  det. 

Kongen. 
Giv  mig  din  Haand  derpaa!  —  Saa  er  jeg  rolig. 


Tiende  Scene. 

De  Forrige.     Dronningen  (fra  venstre  Side). 

Dronningen. 
See,  see!    Hvor  skjønt!    En  saadan  Enighed 
Imellem  Søn  og  Fader!    Haand  i  Haand! 

Kongen. 
Gosvintha,  ti!    Hermenegild  og  jeg 
Er  paa  det  Rene. 

Dronningen. 

Det  er  glædeligt! 
Ønsker  du,  jeg  skal  kalde  Hoffet  sammen, 
At  Alle  kunne  see  det? 

Hermenegild. 

Jeg  formoder, 
Min  Nærhed  er  dig  ikke  til  Behag; 
Nu  gaaer  jeg  strax. 

(Gaaer  tilbage  i  Salen.)  ^ 

Dronningen. 

Hermenegild,  jeg  veed, 
Du   seer   min  Ryg   langt  heller  end  mit  Ansigt; 
Det  smerter  mig,  jeg  skal  forjage  dig. 

Hermenegild 

(med  sletdulgt  Forbittrelse.) 

Jeg  elsker  Ryg  og  Ansigt  næsten  lige. 

(Gaaer  ud  tilhøire.) 

Ellevte  Scene. 

Kongen.      Dronningen 

Dronningen. 
Taaler  du,  denne  Dreng  fornærmer  mig? 

Kongen. 
Hvad  sagde  han,  som  var  at  harmes  over? 
Jeg  hørte  Intet. 

Dronningen. 
Meningen  var  ikke 
At  misforstaae.     Saavidt  er  det  da  kommet, 
At  mig  behandler  han  nu  fast  som  —  dig. 

(Kongen  gjør  en  harmfuld  Bevægelse.) 

Hvi  elsker  du  dog  denne  Søn  saa  høit, 
At  han  tør  byde  dig,  hvad  ingen  Anden 
Fordrister  sig?    Ulydighed  og  Trods, 
Det  er  den  Tak,  du  har  for  al  din  Skaansel. 

Kongen. 
Hvorfor  jeg  elsker  ham?    Fordi  jeg  kj ender 
Mig  selv  i  ham ;  det  er  min  egen  Kraft, 
Halsstarrig  er  hans  Villie  som  min  egen 
Og  giver  Intet  efter  uden  Kamp; 
Lidt  flygtig  er  han;  det  vil  Tiden  dæmpe. 
Reccared,  —  han  er  mere  blød  og  blid 
Og  mangler  reent  hans  Ild,  hans  Handlekraft, 
Hans  raske  Voldsomhed  i  Ord  og  Gjerning. 
Jeg  seer  mig  selv  i  Alt  hos  Hermenegild, 
Om  saa  det  er  hans  iltre  Kast  med  Haanden, 
Naar  Nogen  siger  ham  imod,  —  den  Vane, 
Han  har,  at  skyde  Skuldrene  tilbage, 
Naar  han  er  vred;  ja,  selv  den  lille  Ting, 
Maaden  hvorpaa  han  griber  om  Pokalen 
Ved  Drikkebordet,  —  det  er  Alt  mig  selv. 

(I  Tanker.) 

Ikkun  hans  Ansigtstræk  er  ikke  mine; 
Men  derfor  elsker  jeg  ham  næsten  meer; 
Han  har  sin  Moders  smukke  Mund  og  Øine. 

Dronningen. 
Bestandigt  denne  Theodosia! 
Bliver  jeg  aldrig  fri  for  hendes  Navn? 

Kongen. 
Slaa  dig  tiltaals! 

Dronningen. 
Jeg  skal  vel  takke  dig, 
Som  gjorde  mig  til  Dronning?   Nu,  det  var  jeg, 
Forinden  der  var  tænkt  paa  dig  som  Konge. 
Jeg  bragte  dig  en  Medgift,  husker  du, 
Athanagilds  Parti ;  men  siden  saae  jeg, 
Det  var  min  Medgift  kun,  du  havde  ægtet, 
Og  jeg  var  Enkedronning  som  tilforn. 

Kongen 

(utaalmodig). 

Farvel!    Man  venter  mig  ved  Gjæstebudet; 
Jeg  staaer  og  spilder  Tiden. 

(Gaai-r  ud.) 

Dronningen. 

Spilder  Tiden: 
O,  ja!  Mit  Selskab  er  vist  Intet  værdt! 
Hævn  over  eder  Alle  vil  jeg  have! 
Vil  Ingen  elske  mig,  saa  skal  I  frygte! 
I  veed,  mit  Hjerte  gjemmer  en  Vulkan, 
Og  Alle  træder  I  derpaa  saa  roligt ! 
Ja,  var  jeg  ung  og  smuk  — !    Der  kommer  hun, 
Som  hun  var  kaldet! 


Tolvte  Scene. 

Dronningen.      Ifigunde  (kommer   ind    fra   Baggrunden    og    gaaer 
over  mod  Døren  tilhøire.) 

Dronningen. 

Bliv!  Hvorhen,  Ingunde? 
Hvem  søger  du? 

Ingunde. 

Jeg  søger  Ingen,  Dronning. 

Dronningen. 
Du  søger  ingen  Dronning?   Jeg  vil  troe  det. 

Ingunde. 
Det  var  ei  mine  Ord.     Jeg  søger  Ingen. 

Dronningen. 
Da  er  det  godt,  du  træffer  her  et  Nul. 

Ingunde. 
Jeg  veed  ei,  hvi  du  finder  skjult  en  Braad 
I  hvert  et  Ord,  som  aldrig  jeg  har  tænkt  mig. 

Dronningen. 
Ei  saa  beskeden  l    Naar  man  har  den  Lykke 
At  være  Sol,  saa  maa  man  ogsaa  skinne. 
Den  nye  Sol  maa  frem,  den  gamle  vige. 

Ingunde. 
Jeg  har  ei  søgt  at  stille  dig  i  Skygge. 
Kunde  jeg  være  Sol  for  dette  Land, 

Saa  var  jeg  det;  det  trænger  haardt  til  Solskin. 
Men  som  jeg  er,  ønsker  jeg  kun  at  lyse 
For  Hjemmet  og  min  Husbond. 

Dronningen. 

See,  hvor  fromt ! 
Ifald  du  var  din  Husbond  saa  hengiven, 
Afsvor  du  din  katholske  Kjættertro 
Og  gik  din  Ægtefælles  Vei  til  Kirken, 
Som  andre  Kvinder  pleie,  naar  de  giftes. 

(Spottende.) 

Det  gjorde  jo  din  Moder  Brunnehild, 
Som  sveg  sin  Tro  og  fulgte  Romerlæren. 

Ingunde. 
Min  Moder  skifted  Tro,  da  hun  blev  gift, 
Fordi  hun  fandt  en  anden,  som  var  bedre. 

Dronningen. 
Hvad  vover  du  at  sige! 

Ingunde. 

Lad  mig  gaae; 
Jeg  soger  ingen  Strid. 

Dronningen. 

Men  det  gjør  jeg? 

Ingunde. 
Min   Hensigt  var  det  ei  at  krænke  dig. 
Jeg  krydser  ei  din  Vei;  lad  mig  beholde 
Den  Tro,  som  man  har  lært  mig  i  min  Barndom, 
Og  som  jeg  ikke  nu  kan  see,  er  falsk. 

Dronningen. 
Jeg  gav  dig  Tid  til  at  betænke  dig; 
Viid,  min  Taalmodighed  er  snart  tilende. 
Vil  ei  du  lystre  mig,  saa  frygt  min  Vrede, 
Thi  jeg  kan  tvinge  dig! 

Ingunde. 

Det  kan  du  ikke. 

Dronningen. 

(med  stigende  Raseri.) 

Kan  jeg  det  ikke?    Hvad?    Du  skjøre  Siv, 
Som  jeg  kan  knække  med  mit  Aandepust! 
Du  I    Du  en  Dronning  for  de  stolte  Gother  I 
—  Bliv! 

Ingunde. 
Lad  mig  gaae  med  Fred!  Mit  Dronning- 
navn, 
Det  skjænker  jeg  dig  gjerne. 

Dronningen. 

Trællesjæll 

Ingunde. 
Jeg  blander  mig  kun  lidt  i  Verdens  Gang, 
Jeg  kjender  ei  til  eders  lysskye  Statskunst, 
Jeg  har  ei  Noget,  som  er  værdt  at  skjule. 
Lad  mig  forblive,  hvad  jeg  er,  —  beholde 
Min  lille  Rede  og  den  Tro,  jeg  har; 
Jeg  tvinger  Ingen  til  at  dele  den, 
Jeg  drager  intet  Vaaben  til  dens  Forsvar. 
Tvinge  mig  kan  du  ikke.     Brug  din  Magt, 
Gjør,  hvad  du  vil.     Det  er  mit  sidste  Ord. 

Den  Tro,  jeg  vandred  i  til  denne  Dag, 
Sveg  aldrig  mig;  jeg  sviger  ikke  den. 
Og  hvad  jeg  saa  maa  lide  for  min  Tro, 
Det  give  Gud  mig  Styrke  til  at  bære. 

Dronningen. 
Jeg  gad  dog  prøve  —  ! 

(Gaaer  hen  imod  hende  og  lofter  Haanden.) 

Staal  Du  skjælver  jo! 
Du  ryster  jo  af  Angst  1    Er  du  en  Datter 
Af  Brunnehild?    Var  Sigebert  din  Fader? 
Du  lyver!    Du  er  ikke  Chlodvigs  Blod! 
Din  Moders  Skjændsel  seer  jeg  i  dit  Ansigt, 
En  Træl  var  Fader  til  dig!    Kan  du  tale 
For  Skræk?   Svar  som  en  Mand! 

Ingun  de. 

Det  kan  jeg  ikke. 
Jeg  er  ei  Mand  og  har  kun  lidet  Mod; 
Jeg  føler  godt,  jeg  fødtes  ei  til  Thronen; 
Jeg  har  ei  Anstand  til  at  blænde  Mængden. 
Hvis  du  vil  see,  hvordan  den  rette  Dronning 
Seer  ud.  — 

(træder  tilbage  og  peger  paa  et  blankt  Skjold  i  Trophæen.) 

saa  kast  et  Blik  i  Speilet  her. 
Dronningen 

(udi    al  sig  selv,  farer  tilbage  ved  at  see  sit  eget  Ansigt.) 

Elendige!    Den  Spot  skal  du  betale! 

Du  skal  ei  bringe  Tvedragt  meer  i  Huset! 

Tag  dette  l 

r  hurtigt  en  Dolk  ud    af  sin    BUndning  Og  stoder  hende   den  i 
Brystet,   idet  hun  gaa<-r  hende  forbi.) 

Ingunde. 
Frels  mig,  Himmel ! 

(Falder.) 

Dronningen 

(efter  et  Øiebliks  Taushed,  bøiet  over  hende.) 

Det  er  gjort. 
Gjort  Gjerning  ændres  ikke.     Bort  herfra. 

(Gaaer  hurtigt  bort;  Scenen  staaer  et  Øieblik  tom.) 


Trettende  Scene. 

Hermenegild.    Hoffolk.    Lidt  senere  Kongen. 
Hermenegild 

(styrter  ind.) 

Hvo   skreg   om  Hjælp?    Min  Hustrus  Stemme 

var  det  I 

(Opdager  hende.) 

Død!  hun  er  død!  Ingunde  1  hun  er  myrdet! 

(Kaster  sig  ned  ved  hendes  Side.) 

Hid  med  et  Klæde,  hurtigt!    Vee  mig,  Daare, 
Som  eengang  lod  min  Rigdom  ubevogtet! 

(Hoffolkene  stimle  sammen  og  flokkes  om   dem  i  taus  Forfærdelse. 
Salen  fyldes  efterhaanden  meer  og  meer.) 

Tal  til  mig!    Tal,  min  Hustru!  Viis,  du  lever! 
Nys  var  du  frisk  og  varm;   hvor   er   det  muligt, 
Du  nu  kan  være  død!  Ingunde! 

Stemmer 

(iblandt  Skaren,  meer  og  mere  lydt.) 

Myrdet? 
Af   hvem?    —    Gosvintha?    —    Dronningen?    — 

Hvem  Anden? 
Nei,  Ingen  uden  hun ! 

Herme  negild. 

At  Sligt  kan  øves, 
Og  Himlen  være  blaa  og  Solen  skinne! 
Vaagn!  Vaagnl  Ingunde!  Det  er  ikke  muligt! 
Nei,  intet  —  intet  Livstegn!  Hun  er  død! 

•  Synker  sammen  over  hende.) 

Kongen 

(i  Baggrunden.) 

Hvad  gaaer  her  for  sig?  Hvad  er  her  for  Larm? 

(Trænger  sig  gjennem  Skaren  og  viger  forfærdet  tilbage.) 

Himmel  og  Jord!  Hvem  øved  det? 
Her  menegild 

(springer  op.) 

Du  spørger  1 
Gid  alle  Djævle  slide  hendes  Sjæl! 
Er  der  i  hendes  Bryst  saameget  Hjerte, 
Som  der  er  Kjerne  i  en  vissen  Nød, 
Mit  Sværd  skal  kunne  finde  det  i  Mørke! 

(Drager  Sværdet  og  vil  ile  ud.) 

Kongen 

(griber  ham  i  Armen.) 

Dreng!    Er  du  fra  Forstanden? 

Stemmer. 

Døe  Gosvintha!  — 
Hevn  over  hende!  —  Hevn! 

Kongen 

(med  Tordenstemme.) 

Rolig  herinde! 
Hver  Mand,   som   knyer,    —   hver,   som   forlader 

Salen, 

4* 

Skal  være  dødsens!  —  Hid,  Spatharius! 

(Livvagtshøvdingen  træder  frem). 

Drabanter,  hid!  Besæt  hver  Dør  og  Udgang! 

(Taushed.) 

Kom  med  en  Løibænk !  Rask ! 

(En  Løibænk  bæres  frem.) 

Løft  hende,  —  varsomt! 
Saadan!  —  Plads  nu  og  lad  mig  see!  Tilsidel 

(Bøier  sig  over  hende,  Taushed.) 

Tæt  over  høire  Bryst.  —  Af  Lyset!    Stille! 
Det  slaaer,  men  svagt.     Stødet   var  rettet  godt; 
Havde  det  været  ført  franeden  opad 
Og  ikke  ovenfra,  saa  var  det  Døden; 
Men  lad  os  haabe. 

(Reiser  sig.) 

Hermenegild!    See  der, 
Tryk  Saaret  til,  saa  standser  Blodet  snart. 
Sørg  for,  at  det  forbindes  godt.  —  Tag  fat, 
Bær  hende  til  sit  eget  Kammer!  —  Sagte! 
Lægen  skal  komme.     Intet  Ord  om  dette. 
Taler  I  blot  derom,  saa  frygt  min  Vrede. 

(Baaren  bæres  langsomt  ud;  Alle  uden  Kongen  følge.) 

Kongen 

(alene,  efter  en  Pause,  stirrende  paa  Gulvet.) 

Gjengj ældeise!    Det  er  min  egen  Skyld! 

Hvi  har  jeg  deelt  min  Seng  med  denne  Djævel! 

(G-aaer  ud  med  stærke  Skridt.) 
Tæppet  falder. 


AXDEN  AKT. 


(Emerita  i  Lusitanien,  Sal  i  Hermenegilds  Bolig.     Salen  er  af  Træ, 

mindre  end  den  forrige,  udstyret  rned  endeel  Kunst  og  prydet  med 

Tæpper  ogVaaben.    Hovedindgang  i  Baggrunden,  i  Mellemgrunden 

Dore  paa  begge  Sider. 


Første  Scene. 

Ifigunde  (ligger  sovende  i  Forgrunden  paa  en  Løibænk  tilvenstre  ;) 

Hermenegild  (staaer  bøiet  over  hende.  Efter  en  Stund  aabner  hun 

Øinene  og  reiser  sig  overende.) 

Hermenegild. 
Hvor  gaaer  det,  Hustru? 

Ingunde. 
Godt. 

Hermenegild. 

Det  vented  jeg! 
Af  dig  faaer  man  jo  aldrig  andet  Svar. 

Ingunde. 
Men  jeg  forsikkrer  — 

Hermenegild 

(sætter  sig  hos  hende.) 

Det  er  ikke  sandt! 

Sygdom  og  Kummer  sidder  paa  din  Pande. 
Hvor  er  den  Morgenglød  paa  dine  Kinder, 
Som  fordum  hilste  mig,  naar  jeg  stod  op, 
Sammen  med  Solens  første  Skjær  i  Kamret? 
Dit  Smiil  er  mat;  hvor  er  dit  Smiil,  min  Hustru? 
Naar  faaer  jeg  det  igjen? 

Ingunde. 

Jeg  har  det  godt 
Og  bliver  stadigt  bedre. 

Hermenegild. 

Kjære  Barn! 
Din  Uforsigtighed  gjør  ogsaa  Skade; 
Du  skulde  gaae  med  Armen  i  et  Bind. 

Ingunde. 
Det  seer  saa  hæsligt  ud. 

Hermenegild. 

Det  er  nødvendigt; 
Det  gjør  vi  Mænd.     Smigrer  det  dig  sletikke, 
At  ogsaa  du  har  hæderfulde  Saar 
At  vise  frem? 

Ingunde. 
En  Kvinde  praler  aldrig 
Med  sine  Saar;  vor  Hæder  er  at  tie. 

Hermenegild. 
Saa  vil  jeg  tale  for  os  begge  to. 

(Springer  op  og  gaaer  heftig  frem  og  tilbage.) 

Ingunde. 
Tal  ei  derom.     Jeg  havde  tirret  hende. 
Lad  os  nu  glemme  det  og  huske  blot, 
At  Alt  har  netop  vendt  sig  til  det  Bedste. 
Din  Fader  har  jo  anviist  os  vort  Ophold 
Her  i  Emerita;  her  er  saa  smukt; 
Luften  er  mere  blid  end  i  Toletum  — 

Hermenegild. 
Hvad  siger  du? 

Ingunde. 
Hold  op  at  tænke  nu! 
Jeg  holder  ikke  af  dig,  naar  du  vandrer 
Og  tæller  Bræderne  med  dine  Skridt. 

Hermenegild. 
Hvad  tænkte  jeg? 

Ingunde. 

Jeg  kjender  dig  saa  godt! 
Du  har  det  som  din  Fader,  han  kan  aldrig 
Staae  stille,  naar  han  grunder  over  Noget. 
Kom,  sæt  dig  heri  Nu  skal  du  ikke  tænke! 
Her  leve  vi  jo  nu  saa  luunt  og  roligt, 
Som  aldrig  vi  har  havt  det  før  ved  Hoffet, 
Og  kunne  glemme  Verden  og  dens  Kamp. 

Hermenegild. 
Men  glemme  kan  jeg  ei!    Hevn   maa  jeg  have, 
Hevn  over  denne  Djævel,  som  har  søgt 
At  røve  mig  det  Dyreste,  jeg  eier! 

(Udbrydende.) 

Hevn  vil  jeg  have!    Koste,  hvad  det  vil! 


5« 


Ingunde. 
Hermenegild  1    Tilgiv  og  glem  dit  Had; 
Os  bringer  det  kun  Sorg  og  Ingen  Glæde. 

Herme  negild. 
Tilgiv  I    Siig  det  til  Kvinder,  dine  Lige! 
Jeg  hader  hende  til  det  mindste  Led 
Af  hendes  Krop,  hvert  Haar  paa  hendes  Hoved ! 
Hver  Draabe  Blod,  der  er  i  hendes  Aarer, 
Hader  jeg  meer  end  Gift,  —  ja  selv  den  Kirke, 
Jeg  endnu  hører  til  af  Navn,  er  mig 
Forhadt,  fordi  jeg  deler  den  med  hende! 


Hermenegild  I 


Ingunde. 

Hermenegild. 

Er  det  vel  dig  imod? 


Ingunde. 
Hør  mig,  min  Husbond;  jeg  vil  Intet  skjule. 
Til  denne  Dag  var  mine  Læber  stumme, 
Og  Himlen  maa  forlade  mig  min  Svaghed, 
Hvis  det  var  Synd,  fordi  jeg  mangled  Mod 
At  være  den,  som  skilte  Søn  fra  Fader. 
Jeg  fristede  dig  aldrig,  skjøndt  jeg  haabed, 
Du  engang  vilde  slippe  denne  Tro, 
Som  jeg  er  vant  at  kalde  falsk  og  kjættersk. 
Men  vil  du,  saa  lad  Hevn  ei  være  det, 
Som  bringer  dig  dertil.     Det  er  det  ikke, 
Som  jeg  har  bedet  Himlen  om  i  Løndom. 

Hermenegild. 
Saa  er  det  heller  ei.     Tidt  har  jeg  tænkt 
Og  veiet  denne  Tro.     Heel  mangen  Nat, 
Naar  du  sov  roligt,  har  jeg  ligget  vaagen, 
Mens  mine  Tanker  stredes  som  det  ganske 
Kirkeconcilium.     Maalet  var  alt  fuldt; 
En  Draabe  faaer  det  til  at  flyde  over. 

Ingunde. 
O,  men  betænk!    Du  har  jo  Tiden  for  dig! 

Hermenegild. 
Ja,  Tiden  har  man  baade  for  og  bag, 
Og  det  er  Sagen  just,  min  fromme  Hustru! 
Man  driver  som  et  Frøkorn  med  dens  Strøm 
Imod  det  Ubekjendte;    hvor  man  standser, 
Maa  man  slaa  Rødder  eller  gaae  tilgrunde. 

Ingunde. 
Ak,  du  har  altid  Svar  —  men  Uret  har  du  I 

Hermenegild 

(smiler). 

Det  Svar  er  altid  Kvinders  sidste  Tilflugt. 

Ingunde. 
Kom  ei  med  Hjertet  fuldt  af  Had  til  Kirken  I 
Hvis  jeg  var  Bisp,  — 

Hermenegild. 

Hvis  du  var  Bisp?  Hjælp, 
Himmel! 
Tænk  dig,    med  Stav   og   med  et  bistert  Skjæg, 
Som  naaede  dig  til  Bæltet! 

Ingunde. 

Spot  mig  ikkel 
Hvor  kan  du  spøge  nu?    Hvor  er  du  flygtig! 

Hermenegild 

(pludseligt  overgiven,  knæler  for  hende). 

Du  kunde  været  Biskop,   —  ErkebiskopI 
Min  Hustru!  Skrift  mig  nu  engang! 

Ingunde 

(lægger  Armene  om  hans  Hals). 

Nu  kommer 
Du  aldrig  meer  af  Stedet  her! 

Hermenegild. 

See  saal 
Nu  er  du  baade  Skriftestol  og  Præst 
Og  Helgenbilledet,  som  jeg  tilbeder! 

Ingunde. 
Reis  dig!    Der  kommer  Nogen! 

Hermenegild. 

Lad  dem  komme! 


Anden  Scene. 

De  Forrige.    Beccared  (træder  ind). 
Hermenegild 

(springer  op  og  iler  ham  imøde.) 

Du  her,  min  Broder!    Hjerteligt  velkommen 

Reccared. 
Vel  mødt  igjen! 

Ingunde. 
Velkommen,  Reccared. 

Reccared. 
Hvor  gaaer  det  dig,  min  Frænke?    Det  er  fast 
Et  overflødigt  Spørgsmaal.     Du  er  frisk 
Som  Fuglen  atter,  dine  Blikke  straale, 
Som  var  der  Intet  skeet. 

Ingunde. 

Jeg  har  det  godt. 

Reccared. 
I  Lykkelige  I    wStadigt  følges  I 
Som  Tvillingstjerner  gjennem  eders  Himmel 
Høit  over  alle  Skyer!    Naar  I  er  sammen, 
Saa  kunde  Solen  slukkes  ud  paa  Himlen, 
Uden  at  I  bekymred  jer  derom. 

Hermenegild. 
Hvad  har  bevæget  dig  til  denne  lange 
Fem  Dages  Reise  fra  Toletum? 

Reccared. 

Først 
Min  Lyst  at  see  dig,  Broder,  og  din  Hustru; 
Det  falder  haardt  at  vænne  mig  til  Savnet. 

Hermenegild. 
Har  Reisen  andet  Formaal? 

Reccared. 

Derom  siden. 

Lad  mig  nu  nyde  Glæden  ved  vort  Gjensyn 
Og  hvile  mig  en  Stund. 

Hermenegild. 

Nev  Reccaredl 
Du  veed,  jeg  taaler  ikkun  slet  at  vente; 
Siig  mig  det  strax.    Hvor  staaer  det  til  ved  Hoffet? 

Reccared. 
Vor  Fader  lider  vel;  han  sender  til 
Jer  Begge  venlig  Hilsen. 

Hermenegild. 

Nu,  hvad  Mere? 
Knap  kan  jeg  bringe  Navnet  over  Læben, 
Det  brænder  mig  som  Gift  paa  Tungen,  —  siig  mig, 
Gosvintha,  Reccared? 

Reccared. 

Er  som  hun  pleier. 

Hermenegild. 
Den  samme  Djævel,  jal    Fik  han  mit  Brev? 
Hvad  sagde  han  dertil?    Fortæl  mig  Alt! 

Reccared. 
Først  blev  han  rød  og  bleg,  —  du  kjender  ham  — , 
Og  brused  op  mod  dig  og  mod  os  Alle; 
Men   siden  fandt  han  dog,   din  Harm   var  billig. 
Du  har  eiheller  talt  ham  til  med  den 
Ærbødighed,  som  han  er  vant  at  finde. 


Her  mene  gi  Id. 
Jeg  skrev  min  Mening;  det  var  hele  Feilen. 
Vil  han  da  gjøre  Noget  ved  min  Fordring  - 
Vil  han  forvise  hende? 

Reccared. 

Kræv  det  ikke. 
Tro  mig,  ham  selv  gik  denne  Sag  til  Hjerte. 

Ingunde. 
Forlang  det  ei,  jeg  beder  dig!    Vær  rolig! 

Herme  neg;  ild. 
Saa  gjør  han  Intet? 

Reccared. 

Han  kan  Intet  gjøre. 

Hermenegild. 
Gav  han  dig  dette  Budskab  med  til  mig? 

Reccared. 
Han  meente,  jeg  var  den,  som  bedst  forstod 
At  tale  dig  tilrette. 

Hermenegild. 

Ved  mit  Liv! 
For  hver  en  Træl  er  Lov  og  Ret  i  Landet ; 
Det  roser  han  sig  af  hver  Dag,  der  gaaer; 
Os  Kongesønner,  Konger  selv  med  ham, 
Os  nægter  man  den  Retfærd,  vi  kan  kræve! 
Ved  Himlen!    Jeg  er  Mand  for  selv  at  tage 
Den  Ret,  man  nægter  mig! 

Ingunde. 

Gaa  ei  forvidt! 
Hør  ikke,  hvad  han  siger,  Reccared! 
Min  Husbond  1  Husk,  et  Ord  kan  tænde  Striden, 
Som   seent  vil  slukkes,    mellem  dig  og  Kongen, 
Men  først,  jeg  troer,  det  Ord  vil  dræbe  mig! 

(Støtter  sig  vaklende  til  hans  Arm.) 

Hermenegild. 
Ingunde,  du  er  syg  og  træt,  du  vakler; 
Læg  dig  til  Ro!  —  Herind,  Fyrstindens  Terner! 

(Ternerne  ile  til.) 

Sørg  for  min  Hustru  1  —  Seer  du,  Reccared, 
Du  priser  hendes  Sundhed  lidt  for  tidligt. 

Ingunde. 
Jeg  er  lidt  mat,  —  jeg  trænger  til  at  hvile; 
Helst   blev  jeg   her;    —   blot   lov   mig   det,   min 

Husbond, 
At  du  vil  tale  roligt  med  din  Broder. 

Hermenegild. 
Det  lover  jeg,  mit  Barn.     Gaa  nu  tilsengs. 

(Ingunde  jyaaer  ud  tilvenstre,  støttet  til  en  Terne.) 


Tredie  Scene. 

Hermenegild.    Reccared. 
Reccared 

(efter  en  Pauee.) 

Hermenegild!    Du  leger  med  din  Krone! 

Hermenegild, 

(der  endnu  stirrer  efter  Eogunde,  vender  sig  heftigt.) 

Her  stod  hun  nyligt,  —  her,  for  dine  Øine! 
Har  jeg  da  ikke  Ret? 

Reccared. 

Hvad  end  du  har, 
Den  Tid,  du  vælger,  gjør  din  Ret  til  Uret. 
Du  veed,  i  denne  Time  taarner  Alt  sig 
Imod  vor  Faders  Magt.     Gosvinthas  Sag 
Er  Geistligheden  tro;  den  har  hun  gavnet. 
Han  kan  ei  straffe  hende.     Landets  Fred 
Beroer  derpaa. 

Hermenegild 

(knytter  Haanden.) 

Det  kunde  være,  Freden 
Beroer  paa  Andet. 

Reccared. 
Overiil  dig  ikke. 
Du  fik  vor  Faders  hurtige  Beslutning 
Som  Arvepart;    den  har  han  ofte  priist; 
Muligt,  det  dog  var  bedre,  hvis  du  havde 
Min  Langsomhed,  som  ikke  let  forføres. 
Lyt  ikke  til  hans  Fjenders  Raad. 

Her  m  enes-ild. 


b 


Hvad,  Fjender? 


Reccared. 
Du  samler  her  om  dig  en  Kreds,    det  veed  han, 
Af  Misfornøjede,  katholske  Præster, 

Stormænd,   som  er  ham  fjendske,  —  Ranimir, 
Den  Ræv,  og  Fridibald  og  Vildigern. 

Hermenegild. 
Vildigern  er  her  da  med  Kongens  Villie; 
Han  selv  har  givet  ham  Emerita 
Som  Comitat. 

Reccared. 
Lad  gaae.     Men  nyligt  tog  du 
Imod  en  græsk  Gesandt  fra  Carthagina, 
Som  neppe  kom  her  med  vor  Faders  Villie. 

Hermenegild. 
Udspeider  han  ethvert  af  mine  Skridt? 

Reccared. 
Han  ikke.     Dronningen  har  meldt  ham  dette. 

Hermenegild 

(efter  en  Pause.) 

Hvad  kan  jeg  for,  man  flokker  sig  om  mig? 

Hvad  kan  jeg  for,  at  Hjertet,  som  man  tidt 

Har  sønderrevet,  endnu  banker  i  mig 

For  hver,  som  kues,  meest  for  dem,  som  er 

Vor  Moders  Frænder  og  har  hendes  Tro. 

Har  han  da  givet  os  vor  Kongemagt, 

At  vi  skal  hjælpe  ham  med  hver  enVoldsdaad? 

Reccared. 
Nu,   hvad  han  gjør,    det   troer  han  er  fornødent. 

Hermenegild. 
Troer?    Har  en  Konge  Lov  at  være  blind 

Og  at  forøde  det,  som  burde  være 

Hans  Krones  bedste  Perle?    Har  han  Lov 

At  glemme,    hvad  vi  skylde  Romerfolket? 

Kan  vi  koldsindigt  see  ham  vende  Dolken 

I  dette  Saar,  hvoraf  vort  Land  forbløder, 

Det  Saar,  som  det  er  vort,  —  vort  Værk  at  hele? 

Reccared. 
De  gamle  Drømme  l 

Hermenegild. 

Som  er  evigt  unge! 
Tro  mig,  i  denne  Drøm  er  Kraft  og  Sundhed. 
Romerne  trænge  til  vort  Ungdomsblod 
Og  vi  til  deres  Alderdoms  Erfaring. 
Ja!    Denne  Splittelse  skal  høre  op, 
Gother  og  Romere  skal  smelte  sammen, 
Eet  Folk,  een  Tro,  —  og  da  skal  Romervælden 
Forynget,  gjenfødt  reise  sig  hos  os, 
—  Der  gaaer  min  Stræben  ud !  Den  samme  Tanke, 
Som  foresvæved  Ataulf  paa  hans  Tog, 
Den  er  det,  som  jeg  skriver  paa  min  Fane! 

Reccared. 
Ataulf  betalte  Planen  med  sit  Liv. 

(Pause.) 

Du  veed,  det  er  min  egen  Yndlingstanke; 
Men  — 

Hermenegild. 
Altid    »men«!    Du   er  saa  gammelklog! 
Forstaae  mig  kan  du  godt;   men  skal  der  handles, 

Mangler  du  Mod,  saa  frygter  du  vor  Fader  1 
Du  er  af  andet  Stof  end  han  og  jeg! 

Reccared 

(ligegyldigt,  stryger  sit  Haar  tilbage  fra  Panden.) 

Der  er  en  By,  som  hedder  Corduba, 
Hvor  jeg  fik  Mærke  af  et  Grækersværd, 
Som  nok  var  tiltænkt  dig. 

Hermenegild 

(griber  hans  Haand.) 

Jeg  veed  detl    Tilgiv  l 

(Pause.     Stamper  i  Gulvet.) 

Giv  mig  et  Haandtryk,  som  jeg  kan  forstaael 
Slaa  mig  dog  heller  lige  i  mit  Ansigt, 
Saa  skeer  mig  Retl 

Reccared. 

Den  slaae  det  første  Slag, 
Som  veed  sig  svagest.     Jeg  er  nu,  som  sagt, 
Af  andet  Stof.     Dog  er  jeg  sagtens  den, 
Som  bedst  forstaaer  dig.     Derfor  siger  jeg : 
Den  gode  Sæd,  du  har,  skal  ikke  spildes. 
Kast  ikke  Frøet,  før  du  har  en  Jordbund, 
Hvor  det  kan  trives.     Skal  engang  vor  Drøm 
Gaae  frem  til  Liv,  maa  Tidens  Fylde  komme, 
Da  Tanken  selv  nødvendigt,  uvilkaarligt 
Paatvinger  sig  Enhver;  da  er  der  Støtter, 
Som  ville  holde,  Hænder,  som  vil  bære; 
Da  er  det  Kongens  Sag  at  lede  Strømmen. 
Vent,  til  du  selv  faaer  Magten.     En  af  os, 
Maaskee  først  vore  Sønner,  —  Sønnesønner, 

Vil  gjøre  det.     Lad  Tanken  gaae  i  Arv, 
Men  ikke  svæve  langt  forud  for  Tiden, 
Som  ei  er  moden  til  at  fatte  den. 

Hermenegild. 
Tiden  er  nu,  og  den,  som  ikke  seer  det, 
Er  blind,  blind  som  en  Muldvarp!    Seer  du  ikke, 
At  denne  Sammensmeltning  alt  gaaer  for  sig? 
Gotherne  skifte  Sprog  og  Tro  og  Vaner; 
Seer  du  ei,  Romerkirken  tæller  fieer 
End  nogensinde  før;  den  voxer  stadigt, 
Og  større  Fare  reiser  sig  fra  dem, 
Som  kues  nu  og  kræve  Ret  med  Magt, 
End  den,  d  u  frygter  for. 

Reccared. 

Saa  vil  jeg  hjælpe 
Vor  Fader  til  at  knække  deres  Trods. 
I  hvilken  Leir  mit  Hjerte  monne  være, 
Ved  Faders  Side  finder  du  mit  Sværd. 

Hermenegild. 
Mit  Sværd  vil  altid  følge  med  mit  Hjerte. 

Reccared. 
Hermenegild !    Taler  ei  Kjærlighedens 
Og  Pligtens  Røst,    saa   hør   paa  kold  Beregning. 
Tro  ikke,  du  med  voldsom  Haand  for  Tiden 
Kan  tvinge  Noget  frem  mod  Faders  Viliie. 
Kunde  du  styrte  ham,  —  maaskee  du  kan  det  — , 
Tro  mig,  da  vil  han  falde  som  et  Bjergskred, 
Der  knuser  Alt  omkring  sig  i  sit  Fald. 

(Pause,    t 

Husker  du,  Broder,  end  vor  Barndomstid, 
Der  randt  saa  fredeligt  ved  Tågus'  Bredder? 
Naar  Noget  dengang  gik  dit  Sind  imod, 
Pleied  du  at  gaae  ned  og  staae  ved  Floden 
Og  stirre  ned  i  Vandet.  —  Følg  mig,  Broder! 
Her  er  en  Flod,  en  ikke  mindre  skjøn 
End  Tågus;  lad  os  vandre  nu  langs  den 
Og  drømme  der  vor  Barndomstid  tilbage. 

Hermenegild    staaer    et   Øieblik   ubestemt;    derpaa    drager   han   ham 

tæt   op   til   sig   med    en  heftig  Bevægelse    og   gaaer   med    ham  ud  af 

Sidedøren  tilhøire.) 


Fjerde  Scene. 

Vildigem,    Banimir  (komme). 

Dørvogteren  (i  Baggrunden,  melder). 

Grev  Vildigern  — 

Træd  ind,  høibaarne  Herrer! 
Han  var  her  nyligt  med  Prinds  Reccared. 

(Træder  tilbage.) 

Vildigern 

(Den  hele  paafølgende  Samtale  med  dæmpet  Stemme.) 

Med  Reccared!   Ei,  ei!    Saa  han  er  her? 

Det  var  en  Streg  i  Regningen.     For  Djævlen! 

Her  havde  man  ham  just  saa  deiligt  ene! 

Ran  i  mir. 
Jeg  veed  det  nok.     Han  bliver  her  kun  kort. 

Vildigern. 
Men  denne  korte  Tid  kan  rive  ned, 

Hvad  du  med  meget  Sned  har  bygget  op. 
Kjender  du  Reccared? 

Ran  i  mir. 

Ham  kjender  Ingen. 
Han  er  saa  vennesæl  som  Hermenegild; 
Men  der  er  .Noget  i  hans  Øine,  —  Noget, 
Jeg  ikke  lider. 

Vildigern. 
Tvertimodl    Mig  synes, 
De  har  sletintet  Udtryk. 

Ranimir. 

Netop  det. 
Vi  Mænd  beherske  vel  med  Flid  vort  Ansigt; 
Dog  Øiet  røber  stundom  vore  Tanker; 
Men  ikke  det  engang  gjør  denne  Knøs. 

Vildigern. 
Faderen  siger,  han  er  blød  og  stille. 

Ranimir. 
Ja,  tro  du  mig,  at  Reccared  er  blød  I 
Han  har  den  Blødhed  som  Toletos  Klinger, 
Som  du  kan  bøie  sammen  om  dit  Liv, 
Og  han  er  stille  som  et  Sværd  i  Skeden  1 
Var  Broderen  som  han,  saa  gik  det  ikke. 

Vildigern. 
Saa  maa  der  handles,  før  han  voxer  til ; 
Endnu  er  knap  den  Pantherunge  farlig. 

Ranimir. 
Dog,  Vildigern,  hvis  Alt  nu  lykkes  for  os  — ? 

Vildigern. 
Hvad  saa? 

Ranimir. 
Hvad  er  din  Plan? 

Vildigern. 

Hvis  Alting  lykkes? 

Ranimir. 
Nu,  reen  Besked!    Bryder  et  Oprør  ud, 
Og  trækker  Liuvigild  det  korte  Straa, 
Hvad  muligt  kunde  skee,    —   hvad  gjør  saa  du? 
Thi  jeg  kan  tænke,  du  saalidt  som  jeg 
Har  Lyst  at  hjælpe  Hermenegild  til  Magten. 

Vildigern. 
Nu,  hvorfor  ikke?    Han  er  altid  bedre. 

Ranimir. 
Maaskee.     Men,  ærligt  talt,  man  drager  ikke 
Sit  Sværd,  man  vover  ikke  Alt  for  Intet; 
Man  haaber  dog  en  eller  anden  Fordeel, 
Det  være  hvad  det  vil,  —  Magt,  Rigdom,  Ære,  — 

Vildigern. 
Jeg  haaber  ingen  Fordeel. 

Ranimir 

(utr.almodigt). 

For  en  Ufærd! 
Har  vi  da  fælles  Sag  med  de  Katholske? 

De  Folk  vil  frem  i  Tiden,  vi  tilbage, 
Saa  deres  Seir  er  lige  modsat  vor. 

Vildigern. 
Ja;  Romerne  som  Herrer,  det  var  værre 
End  Liuvigild.     Hvis  Hermenegild  vil  blive, 
Saa  faaer  han  gaae  med  os. 

Ranimir. 

Det  gjør  han  ikke! 
Hvortil  de  Omsvøb?   Fred  med  ham  og  hans 
Er  ikkun  mulig,  mens  der  kæmpes.     Siden, 
Hvad  gjør  saa  vi? 

Vildigern. 
Nu,  den  Tid,  den  Sorg. 

Ranimir. 

Een  Gang 
For  alle  maae  vi  tale  ud.     Velan! 
Det  være  mig,  som  gjør  det  første  Skridt. 
Inden  vi  sætte  Livet  paa  en  Kamp, 
Maa  Maalet  være  klart.     Tænk  dig  den  endt. 
Tænk  dig,  nu  er  vi  af  med  Liuvigild. 
Man  troer,    —  jeg  helder  selv  til  denne  Tro,  — 
Det  er  os  To,  de  Fleste  ville  følge. 

Vildigern. 
Fridibald  faaer  et  Ord  at  tale  med. 

Ran  i  mir. 
Men  knap  et  stort.     Ham  vil  vi  pakke   ned. 
Ingen  af  os  er  mægtig  her  som  du 

Ved  Slægtsnavn,  Fædregods  og  Krigerhæder. 
Siig  mig  reent  ud,  ifald  man  bød  dig  nu 
En  Konges  Navn  og  Rang,  tog  du  den  saa? 

Vildigern. 
Sælg  ikke  Huden,  før  du  fælder  Bjørnen. 

Ranimir. 
Det  er  en  Mulighed,  jeg  tænker.     Svar  mig. 

Vildigern. 
Hvis  Folket  ikke  ønsker  Hermenegild, 
Saa  maa  det  kaare  sig  en  Drot  paa  Thinge. 

Ranimir. 
Men  da  vil  Alles  Blik  see  hen  mod  dig. 
Og  derfor  svar  mig  nu,  at  ikke  Kronen 
Skal  blive  Kastebold  for  Hvermands  Luner, 
Og  Valgets  uberegnelige  Strømning 
Igjen  forøde  Frugten  af  vor  Udsæd, 
—  Svarl    Vil  du  tage  Kronen,  naar  den  bydes? 

Vildigern 

(mødende  lians  Blik.) 

Jeg  beder  Ingen  om  at  stemme  paa  mig. 
Min  Sag  er  Adlens;  derfor  vil  jeg  lystre 
Den  Stand,  jeg  kjæmper  for.     Vælge  de  dig, 
Saa  bøier  jeg  mig  uden  Knurren. 

Ranimir. 

Nu  dal 
Men  hvis  de  vælge  dig?  Hør,  Vildigern! 
Jeg  skrifter  for  dig.     Jeg  har  drømt  om  Kronen 

Men  jeg  har  seet,  at  ene  du  er  Manden, 
Den,  som  kan  føre  Skibet  trygt  i  Havn. 
Fra  den  Tid  har  jeg  sluppet  hver  en  Tanke, 
Som  fristed  mig.     Viis  mig  Fortrolighed, 
Som  jeg  har  viist  dig.     Giv  et  aaberit  Svar. 

Vildigern. 
Hvis  Alle  vil,  og  ingen  Bedre  findes,  — 
Nu,  ja  I    Saa  vil  jeg  troe,  det  er  min  Pligt. 

Ranimir. 
Tænkte  jeg  ikke  nok,  din  Ulyst  ikke 
Var  heelt  uovervindelig! 

Vildigern 

(seer  stivt  paa  ham  og  griber  ham  pludseligt  i  Brystet.) 

Forræder  1 

Ranimir. 
Saa  sagte ! 

Vildigern 

(slipper  ham  og  drager  Sværdet.) 

Vilde  du  kun  fritte  mig? 
Ranimir 

(uden  at  røre  sig,  lægger  Pegeringeren  paa  Brystet.) 

Der  har  du  Hjertet,  hvor  jeg  holder  Fingren, 
Hvis  du  har  Raad  at  miste  det  for  Tiden. 

(Vildigern  stoder  Svindet  i  Skeden.) 

Nei,  Vildigern!   Tro  mig,  at  jeg  forstaaer  dig. 
Tog  jeg  mod  Kronen,  blev  det  kun  dens  Glands, 
Som  daared  mig;  naar  du  vil  gjøre  det, 
Saa  veed  jeg,  at  du  bringer  os  et  Offer, 
Hvorfor  vi  skylde  dig  vor  Tak. 

(rækker  ham  Haanden.) 

Forlad  mi| 

Ranimir. 
Nu,  da  jeg  kjender  ret  dit  Hjertelag, 
Saa  lad  os  drøfte  denne  Sag  som  Venner 
Og  see,  hvad  der  for  Tiden  er  at  gjøre. 

(Stemmer  høres  udenfor.) 

Vildigern. 
Der  kommer  han. 

Ranimir. 
Stemmen  var  ikke  hans. 
Kom,  lad  os  gaae.     Nu  har  vi  Andet  for. 
Vi  faae  ham  sagtens  nok  engang  itale. 


Femte  Seene. 

De  Forrige.    Biskop  Leander  (træder  ind.) 
Ranimir 

(mødende  ham  i  Salen.) 

Ærværdige  Herre!  Vi  vil  ikke  staae  dig 
Iveien  her;  meld  Fyrsten  blot  vor  Hilsen; 
Vi  træffe  ham  vel  siden  efter  Bordet. 

Leander. 
Jeg  takker.     Eders  Hilsen  skal  jeg  bringe. 

(Ranimir  og  Vildigern  gaae.) 

Gud  veed,  hvad  her  blev  smedet  nys  for  Planer 
Er  det  de  Mænd,  vi  skulle  haabe  Hjælp  fra, 

Som  dog  tilsidst  er  vore  værste  Fjender? 
Mig  huer  dette  Forbund  ikkun  slet. 
Nu,  Herren  lede  Alting  til  det  Bedste; 
Han  vælger  sig  sit  Redskab,  hvor  han  vil. 


Sjette  Scene. 
Biskop  Leander.    Biskop  Fronimius  (lidt   efter.) 

Dørvogteren    (træder   frem.) 

Udenfor  staaer  en  Betler,  Herre  Bisp, 
Som  beder  om  at  faae  dig  flux  i  Tale. 

Leander 

(til  Fronimius,  tier  viser  sig  udenfor  Døren.) 

Du  søger  mig?    Dit  Ansigt  kjender  jeg,  — 
Hvad  seer  jeg?    Drømmer  jeg? 

(Fronimius  paabyder  ham  Taushed  ved  et  Tegn.) 

Lad  ham  herind. 

Dørvogteren. 
Jeg  veed  ei,  om  jeg  tør  det. 

Leander. 

Paa  mit  Ansvar. 

(Fronimius  træder  ind;    Dørvogteren  træder  tilbage.) 

Fronimius!    I  Pialter!    Milde  Himmel  1 
Hvad  er  der  skeet? 

Fronimius. 

Vel  maa  du  spørge  saa. 
Du  veed  maaskee,  —  hvis  ei,  saa  hør  det  nu: 
Dengang  Ingunde  kom  fra  Frankrig,    holdt   hun 
Sit  Indtog  i  mit  Bispesæde,  Agde; 

Jeg  var  den  første  Bisp  af  hendes  Tro, 
Som  hilste  hende  paa  vor  egen  Jordbund. 

Leander. 
Jeg  veed  det.     Du  formaned  hende  dengang 
At  blive  fast  mod  Fristelser  i  Troen. 

Fronimius. 
Jeg  gjorde  saa.     Og  hiin  Formaning,  som 
Jeg  tåled  aabenlydt,  blev  ikke  dulgt 
For  Liuvigild. 

Leander. 
Vor  Tids  Diocletianl 

Fronimius. 
Den  paadrog  mig  hans  dødelige  Had; 
Tre  Maaneder  er  det,  siden  jeg  blev  fængslet, 
Begravet  levende,  —  der  var  ei  Tale 
Om  Vidner  og  Forhør. 

Leander. 

Saadan  behandles 
En  viet  Biskop  ved  et  christent  Hof! 

Fronimius. 
Jeg  takker  Himlen  for  den  gode  Helbred, 
Jeg  indtil  den  Dag  nød;   den  gav  mig  Kraft 
At  holde  Pinen  ud.     Jeg  slap  af  Fængslet, 
Kom  gjennem  Landet  til  Emerita. 
Men  efter  Kampen  var  jeg  næsten  brudt. 
Tilgive  Gud,  at  jeg  et  Øieblik 

Var  træt  af  Livet;  han  har  sat  os  her 
Som  Kirkens  Stridsmænd. 

Leander. 

Lev,  Fronimius ! 
Lev  for  at  være  Vidne  til  dens  Seier! 
Thi  denne  Fred  kan  ikke  vare  ved. 

Fronimius. 
Og  skal  det  ikke  heller!    Fred  med  Djævlen 
Skal  ingen  Christen  søge.     Er  der  Stilstand, 
Saa  maa  man  bryde  den! 

Leander. 

Vent!  Tiden  kommer, 
Da  det  skal  vise  sig,  at  Herren  vel 
Kan  vogte  sine  Faar;  da  skal  det  kjendes, 
At  hvad  der  er  af  ham,  skal  staae  ved  Magt, 
Og  hvad  der  er  den  Ondes,  skal  beskjæmmes! 
—  Der  kommer  Fyrsten! 


Syvende  Scene. 

De  For/ •///< .     //<  rmencgild  og  Reccarcd  (komme.) 
Reccared 

(bagest,  forts;>  utalen  med  BermenegildJ 

Det  var  dine  Ord; 
Dengang  var  du  og  jeg  af  samme  Mening. 

Hermenegild. 
Dn  husker  feil! 

Reccared 

(koldt.) 

Jeg  husker  aldrig  feil. 

Hermenegild. 
Ei,   ei!  —  Nu,  jeg  skal  tænke  vel  derover. 

Reccared. 
Hermenegild!    Du  husker  ei  hans  Ansigt, 
Du  har  forglemt  den  Høihed  i  hans  Blik, 
Der  nøder  Alt  at  bøie  sig  for  ham. 
Stod  du  igjen  blot  eengang  for  hans  Øine, 
Du  vilde  tabe  Modet.     Følg  mig,  Broder! 
Kom  til  Toleto,  see  ham  blot  en  Time, 
Og  Alt  vil  blive  godt! 

Hermenegild 

(seer  sig  om  i  Salen;   Biskopperne  bøie  sig  dybt  for  ham.) 

Nu,  Mere  siden. 
Du  siger,  Broder,  du  er  træt  af  Reisen; 
Hviil  dig  en  Stund.     Vi  sees  igjen  ved  Taflet. 

(Taler  ud  af  Døren.) 

Her,  Vernulfl  Følg  min  Broder  til  hans  Kammer. 

(Reccared  trykker  hans  Haand  og  gaaer.) 


Ottende  Scene. 

Hermenegild.    Leander.     Fronimius. 

Hermenegild. 
Velkommen,  Herre  Biskop! 

(Betragter  Fronimius  o«   studser.     Med  Btigende  Forbauselse.) 

Hvo  er  du? 

Hvad  maa  jeg  see?    Skuffer  mit  Øie  mig? 
Er  du  —  er  du  — r 

Fronimius. 

Fronimius,  min  Herre. 

Hermenegild. 
Du  var  en  Mand;  jeg  seer  en  Olding  for  mig 
Har  da  den  sløve  Tid  trefold  fordobblet 
Sit  Vingeslag  for  Andre,  mens  jeg  selv 
Har  drømt  en  Sommer  bort  i  Lusitanien? 

Fronimius. 
To  Maaneder  i  din  Faders  Fængsler,  Herre, 
Det  føier  let  en  halv  Snees  Aar  til  Aldren. 

Hermenegild. 
Du  fængslet?    Og  hvorfor? 

Froni  mi  us. 

Du  hørte  det, 
Da  jeg  i  Agde  bød  din  Brud  velkommen. 

Hermenegild. 
For  dette  Ord?    For  intet  Andet? 

Fronimius. 

Intet. 
To  Maaneder  har  jeg  derfor  ligget  bunden 
I  Bolt  og  Jern,  —  see  Mærkerne  deraf!   — 
I  Fængslets  Dyb,  hvor  mine  Øine  glemte, 
At  der  var  Nat  og  Dag,  hvor  jeg  forsmægted 
Af  Sult  og  Tørst,  til  Hungren  havde  gnavet 

Hver  Smule  Kjød,  der  var,  af  mine  Knokler, 
Saa  Jernet  af  sig  selv  gled  af  mit  Haandled. 
Da  samled  jeg  engang  min  sidste  Kraft 
Og  fik  ved  Himlens  Bistand  Hul  paa  Muren; 
Nu  er  jeg  her  og  beder  dig  om  Fred. 
Din  Faders  Svende  søge  overalt. 

Hermenegild. 
Her  vil  de  snarest  søge. 

Fronimius 

(langsomt.) 

Skal  jeg  gaae? 

(Hermenegild    svarer  ikke.     Fronimius  bøier   sig  og  gaaer  hen    imod 
Døren.) 

Leander        , 

(strækker  Hænderne  ud  mod  Hermenegild.) 

Nægter  du  ham  din  Hjælp,  er  alting  ude. 

(Pause.    Fronimius  har  naaet  Døren.) 

See  disse  Saar,  see  disse  Pjalter  I    Herre  1 
Er  det  dig  selv? 

Hermenegild. 

Nei.  —  Bliv,  Fronimius! 
Nei,  ved  mit  Liv  I    Min  Bistand  skal  du  faae! 

Leander. 
Den  vil  behøves,  Herre.     Nøden  skriger 
I  denne  Stund  om  Hjælp  til  Himlen.  '  Veed  du, 
At  Sunierik  er  dræbt? 

Hermenegild 

(gjør  et  Skridt  frem.) 

Dræbt! 

Leander. 

Dømt  fra  Livet 
Ved  falske  Vidnesbyrd,  —  en  Mand,  der  førte 
Sin  Stav  saagodt  som  Sværdet. 

Hermenegild 

(holder  Haandeu  for  pinene.) 

Sunierikl 

Leander. 
Prinds  Reccared  har  stridt  af  al  sin  Magt 
Forat  bevise  hans  Uskyldighed, 
Men  afslog  plat  at  hjælpe  ham  til  Flugt. 

Hermenegild 

(stiakker    *in    knyttede    Haaud    ud    mod    Døren,    hvoraf   Reccared 
gik  ud.) 

Det  ligner  ham!    Bestandig  villieløsl 
Hvorfor  gik  I  til  ham? 

Leander. 

Nys  fik  jeg  Bud 
Fra  Tarracona;    Biskop  Salvius 
Har  Kongen  gjort  landflygtig  under  Dødsstraf, 
Ifald  han  træffes  her  i  Landet.     Døren 
Til  Kirken  har  han  ladet  spigre  til, 
Borttaget  Kirkens  Skat  og  hellige  Kar, 
Og  bragt  en  saadan  Skræk  i  Menigheden, 
At  ikke  Faa  faldt  fra  og  afsvor  Troen. 

Hermenegild. 
Krystre  1 

Fro  ni  mi  us. 
Ved  dem  har  Kirken  Intet  tabt; 

Men  vee  dog  den,  fra  hvem  Forargelsen 
Er  kommen! 

Leander. 
Diakonen  Hermigar 
Er  fængslet;  Bisp  Eusebius  af  Ilerda 
Med  samt  Presbyteren  Leontius 
Har  han  ladt  dræbe,  da  de  lyste  Ban 
Over  Enhver,  som  lystred  hans  Befaling. 
En  halv  Snees  Mand  af  Menighedens  Ældste 
Lod  han  til  Skam  og  Spot  afklippe  Haaret; 
End  Flere  har  han  paalagt  svare  Bøder, 
Og  med  det  Guld,  han  presser  ud  og  røver 
Fra  Kirken,  frister  han  de  Svages  Tro. 

Hermenegild 

(der  under  Leanders  Beretning  gaaer  heftig  og,  ned.) 

Ha,  Reccared!    Det  gaaer  engang  forvidt  I 

Leander. 
Er  det  et  Under  vel,  at  Jord  og  Himmel 
Oprøre  sig  mod  den  Ugudelige! 
To  Sole  saaes  i  Boetica  paa  Himlen; 
I  Corduba  ved  Messen  fløi  en  Lærke 
Nys  ind  i  Kirken,  medens  Mængden  knæled 
Og  slukked  Altrets  Kjerter  ud;  —  paa  Torvet 
I  Hispalis  har  Kilden  flydt  med  Blod; 
Sligt  varsler  svare  Tider  for  os  Alle. 

Fronimius. 
Beskyt  os,  Herre! 

T  A 

Leander. 

Vi  er  Fredens  Mænd, 


)g  bede  kun  om  Fred! 

Hermenegild 

(lidenskalieliut.) 

Fred  har  jeg  ikkel 
>øg  den  hos  Andre!    Kamp  — ! 

Leander. 

Vi  kjende  dig  I 
)u  har  beskyttet  os  i  mindre  Trængsler; 
)rag  ikke  Haanden  fra  os;  hjælp  os  atter! 

Fronimius. 
/ns,  at  vi  ei  for  Intet  hylded  dig 
?il  Hersker  over  os!    Viis,  at  du  er  det, 
it  ikke  Dronningen,  fra  hvem  alt  Ondt 
xaaer  ud,  har  Meer  at  sige! 

Leander. 

Kræv  din  Ret, 

)g  lad  din  første  Kongehandling  være 
\t  gjøre  Ret  og  Skjel  mod  de  Forfulgte! 

Fronimius. 
)u  er  ei  Skyld  i  alt  det  Blod,  her  flyder; 
/len  du  kan  standse  det;  ifald  du  tøver, 
3a  lægger  du  et  Ansvar  paa  din  Sjæl; 
rhi  hvo  som  ei  er  med  os,  er  imod  os. 

Hermenegild 

uden,  Btandaei  pludseU 

yed  den  evige  Gud!    Nu  ingen  Tøven! 

I  skulle  høre,  hvad  jeg  har  besluttet. 

(Aabner  Døren.) 

Drabanter,  her!    Kald  hele  Hoffet  hid! 

Kald  sammen  alle  Mænd  fra  Torv  og  Stræde  I 

(Gaaer  tilbage.) 

Leander. 
Hvad  er  din  Agt? 

Hermenegild. 

Du  skal  erfare  det. 

(Aabner  atter  Døren.) 

Kald  paa  Prinds  Reccared !  —  Nei,  lad  det  være  1 
Nu  ingen  spildte  Ord!    Hver  den,  som  sover 
I  denne  Stund,  sove  til  evig  Tid! 

(Gaaer  tilbage  og  fortsætter  heftigt  sin  Gang.    Pause.) 


Niende  Scene. 

De  Forrige.      Hoffet  (lidt  efter  lidt.)      Drabanter.      Byens 
Indvaanere.    Banimir.    Ingunde  (noget  senere.) 

Hermenegild. 
Hid  har  jeg  kaldet  eder,  mine  Mænd, 
For  at  forkynde  jer  et  vigtigt  Budskab. 
Oplyst  af  Skriftens  Ord  ved  Himlens  Naade 
Og  disse  værdige  Fædres  Nidkjærhed 
Om  de  arianske  Secters  vrange  Lærdom, 
Af  Omsorg  for  min  Sjæl,  af  Overtydning 
Om  den  katholske  Læres  ægte  Sandhed, 
Tilmed  af  mangen  anden  vægtig  Grund,  — 

Har  jeg  besluttet,  at  jeg  nu  vil  tage 
Imod  den  sande  Kirkes  hellige  Daab. 

(Almindeligt  Udbrud  af  Forbauselse  i  hele  Salen. ) 

Og  maatte  mit  Exempel  tjene  til 

At  styrke  hver,  som  deler  Tro  med  mig, 

Til  aabent  at  bekjende  den  for  Alle 

Og  blive  fast  i,  hvad  han  troer,  er  sandt. 

Lea  n  der. 
Min  Sønl    En  jordisk  Krone  har  du  alt; 
Dog  den  kan  røves  dig;  men  hiin  Beslutning, 
Du  nys  har  fattet,  vinder  dig  en  anden 
I  Evigheden,  som  du  aldrig  mister. 

Ranimir 

(i  Forgrunden,  med  et  neppe  bemærkeligt  Anstrøg  af  Spot.) 

Ja,  det  er  sandt!    Det  er  en  mere  sikker! 

(Træder  frem  med  en  Bøining  foi  Hermenegild.) 

Min  høie  Herre!    Min  Hengivenhed 
Vil  følge  dine  Fjed,  hvor  end  du  gaaer; 
Hvad  du  vil  troe,  troer  ogsaa  jeg,  er  rigtigt, 
Og  derfor  ønsker  ogsaa  jeg  at  døbes. 

Stemmer  i  Skaren. 
Det  Samme  ønsker  jeg!  — Jeg  med!  — Jeg  ogsaa! 

En  stærk  Stemme. 
Vee  over  eder!    Vee  dig,  Hermenegild! 
Ugudelige !    Smykker  du  din  Løgn 
Med  Sandheds  Klædebon? 

Andre. 

Bort  I  —  Kast  ham  ud  I 

Samme  Stemme. 
Vee  over  Hykleren  1  Hans  Fred  er  Oprør, 
Hans  Ydmyghed  er  Trods,  hans  Sandhed  Løgn! 
Vee  over  —  vee  — 

(Tumult.     Stemmen  taber  sig  udenfor.) 

Hermenegild. 
Er  eders  Tro  oprigtig,  reen  som  min, 
Saa  kan  det  skee. 

Ran  i  mir. 
Oprigtig,  —  som  din  egen! 

Ingunde 

(iler  til.) 

Hermenegild!    Du  vil  det?    Ak,  jeg  frygter,  — 

Hermenegild. 
Frygt  ikke  nu,  men  tro!    Og  saa  til  Kirken  1 

Ingunde. 
Gud  skjænke  dig  det  rette  Sind,    min  Husbond! 
Jeg  følger  dig. 

(Hermenegild  og  Ingunde  med  en  stor  Deel  af  Skaren  gaae.) 

Ran  imir 

(der  med  nogle  Faa  bliver  tilbage,    seer  efter  dem.) 

Jeg  troer,  jeg  venter  lidt; 
Nu  har  jeg  først  brudt  Veien  for  de  Andre; 
Det  haster  ikke  med  min  egen  Daab. 

Tiende  Scene. 

Ranimir.     Vildigtrn.     Fridibald   med  endeel  Hoffolk, 

(samlede  hist  og  her  i  amaa  Grupper.) 

Fridibald 

(fra  Baggrunden,  til  Ranimir  med  et  mørkt  Blik.) 

Hvad  hører  jeg!    Har  du  havt  Deel  i  dette? 

Ranimir. 
Lidt. 

Fridibald. 
Det  var  ikke  ganske,  hvad  jeg  ønsked. 
Hvad  troer  du  nu  vil  skee? 

Ranimir. 

Det  bryder  løs; 
Liuvigild  bliver  aldrig  god  igjen. 

Fridibald. 
Men  det  katholske  Væsen  har  jeg  Intet 
At  gjøre  med;  en  Katholik  til  Konge  — 

Ranimir 

(leer.) 

Til  Konge!    Mener  du  — ? 

Fridibald. 

At  det  er  uvist, 
Hvad  Alt  kan  føre  til;  jeg  foretrækker  — 

V  i  1  d  i  g  e  r  n 

(kommer.) 

Godt  Møde,  Venner! 

Fridibald. 

Du  er  glad  ved  dette? 


Vildigern. 
Det  gik  som  Fod  i  Hose! 


Fridibald. 

Altformeget. 

Vildigern. 
Altid  betænkelig! 

Ranimir 

(med  en  let  Bøining.) 

Altid  betænksom! 

Fridibald. 
Hvad  vil  I  gjøre?  Liuvigild  er  rede 
Til  Krig  mod  Frankerne;  det  kniber  for  jer 
At  faae  en  Hær  i  Hui  og  Hast   bragt  sammen. 

Vildigern. 
Aa,  Frankerne  vil  give  Kongen  Nok 
At  gjøre,  til  den  samles,  haaber  jeg. 

Ranimir 

(der  et  Øieblik  har  staaet  fordybet  i  sine  Tanker.) 

Dig  vil  han  heller  tro  end  En  af  os; 
Drag  til  Toletum,  Fridibald,  hold  Kongen 
I  Aande,  hold  ham  op  en  Stund  med  Snak, 
Viis  ham  i  Nødsfald  Udvei  til  Forsoning; 
Og  gaaer  han  ind  derpaa  og  spilder  Tiden, 
Saa  stræb  igjen  at  hindre  hvert  Forlig. 

Fridibald 

(efter  et  Oieldiks  Betænkning.) 

Ja,  jeg  skal  prøve  paa  det. 

(Gaaer  grundende  over  paa  den  modsatte  Side.) 

Vildigern. 

Ranimir! 
Fridibald  narrer  os.     Han  gaaer  til  Kongen 
Og  seer  saa  Tiden  an,  hvem  der  er  stærkest; 
Det  er  et  farligt  Hverv,  du  giver  ham. 

Ranimir. 
Jeg  maa.     Han  er  en  Sværmer  i  sin  Tro; 
Bliver  han  her  og  seer  paa  Hermenegilds 
Katholske  Tøi,  hans  Messevrøvl  og  Voxlys, 
Saa  er  hans  Troskab  tvivlsom;   —   langt  herfra, 
Der  er  han  allersikkrest. 

Vildigern. 

See  dig  for! 
Betænke  sig  er  hans  Natur;  du  giver 
Ham  Tid  dertil;  det  maa  han  nødigt  her. 

Ranimir. 
Lad  mig  alene  med  ham,  —  hold  dig  borte, 
Tal  med  de  Andre! 

(Vildigern  gaaer  oj>  mod  en  Gruppe  i  Baggrunden.) 

Tænker  han  paa  Sligt? 
Nei,  brave  Vildigern!    Han  veed  for  godt, 
Ad  den  Vei,  vil  man  aldrig  naae  til  Thronen. 
Men  dette  Hverv  gjør  ham  mistænkelig 
Hos  Alle,  —  Vildigern!  Saa  er  vi  ene; 

Det  er  os  to,  — 

(Fridibald  gaaer  tvers  over  Scenen.) 

St!   Fridibald!   Et  Ord  I 

Fridibald. 
Jeg  reiser. 

Ran  i  mir. 
Prægtigt!    Lad,   som  om  du  heelt 
Vil  slutte  dig  til  Kongen.     Liuvigild 
Kan  ikke  holde  sig  mod  Overmagten; 
Hermenegild,  —  ham  faae  vi  snart  fra  Haanden; 
Saa  dele  vi. 

Fridibald 

(prøvende.) 

Vi? 

R  a  n  i  m  i  r. 

Svar  mig  paa  et  Spørgsmaal. 
Du  veed,  at  Folket  lider  Vildigern; 
Hvis  Alting  lykkes,  ønsker  du  saa  ham 
Til  Konge? 

Fridibald 

(seer  skarpt  paa  ham.) 

Jeg  har  ikke  tænkt  det  klart; 
Maaskee  der  er  en  Anden,  som  er  bedre. 

Ranimir. 
Du  eller  jeg,  Ven  Fridibald?    Imellem 
Os  tre  vil  Valgets  Stemmer  deles? 

Fridibald. 

Ja. 

Ranimir. 
Men,  ikke  sandt,  der  bliver  Meer  for  To 
At  dele  end  for  Tre? 

Fri  di  bal  d. 

Ei,  ei!  —  Javist  I 

Ranimir. 
Af  Vildigern  er  intet  Godt  at  vente; 
Han  bliver  kun  en  Liuvigild  den  Anden; 
Forstaaer  du,  han  er  farlig  for  os  begge, 
Mig  er  han  farlig  meer  end  du,  og  omvendt. 
—  Du  seer,  jeg  stikker  Intet  under  Stolen. 

Fridibald. 
Jeg  seer  og  skjønner  paa  din  Aabenhed. 

Ranimir. 
Skulle  vi  træffe  nu  den  Overeenskomst 
At  dele  redeligt? 

Fridibald. 
Ja  nok! 

Ranimir. 

Det  kan  vi; 
Forenet  er  vor  Styrke  meer  end  hans. 

Fridibald. 
Men  hvordan  har  du  tænkt  dig  — 

R  a  n  i  mi  r. 

Ganske  simpelt; 
Kun  Een  kan  blive  Konge;  men  den  Anden 

Kan  holdes  skadesløs  paa  anden  Maade. 
Navnet  er  ikke  det,  jeg  meest  begjærer; 
Det,  man  kan  tage  fat  og  føle  paa, 
Som  veier  godt  i  Haanden,  er  mig  Nok. 
Forstaaer  du  mig?    Er  det  et  Ord? 

Fridibald. 

Ja  vel. 

Ran  i  mir. 
Paa  alle  Maader  svække  hans  Parti; 
Først  tre  mod  Kongen,  saa  vi  to  mod  — 

Fridibald. 

Sti 
Vildigern 

(idet  han  gjør  en  Svingning  forbi  dem  og  atter  vender  tilbage.) 

Stik  ikke  Ho' ederne  formeget  sammen  1 
Ranimir 

(idet  han  skilles  fra  Fridibald.) 

Saa  er  jeg  tryg. 

Fridibald 

(seer  efter  ham.) 

Forrædere  tilsammen 
Mod  Kirken  som  mod  Kongen  I   Jeg  betaler 
Med  samme  Mynt.     Spind  du  din  Spindelvæv 
For  Liuvigild,  du  faaer  en  Hveps  i  Nettet. 

(Gaaer  over  mod  en  Hofmand,  som  staaer  adskilt  fra  de  Andre.) 

Sunna!    Du  gaaer  med  Kongen. 

Hofmanden. 

Troer  du  det? 

Fridibald. 
Snak  om  en  Ting!    Alt  er  uforberedt. 
Hvad  fører  denne  Galskab  til?    Et  Oprør 
Just  nu,  da  Kongen  venter  sig  en  Krig 
Og  ruster  sig  til  Tænderne? 

Hofmanden. 

Sandt  nok. 

Fridibald. 
Følg  med !    Rask  til  Toletum  nu,  før  Lynet 
Slaaer  ned! 

(Hiiit  til  Banimix  og  Vildigern.) 

Levvel,  I  Herrer! 

(Gaaer  ud  fulgt  af  Hofmanden.) 

Ranimir. 

Held  paa  Reisen! 
Nu,  Fridibald!    Nu  er  du  som  en  Bro, 
Der  fører  lige  let  til  begge  Leire, 
Men  som  jeg  bryder  af,  naar  jeg  har  Lyst! 
Du  gyldne  Krone!    Skal  jeg  engang  naae  dig! 

Vildigern 

(træder  hen  til  ham.)  • 

Du  lod  ham  reise? 

Ranimir. 

Alt  er  paa  det  Rene. 

(Stoi  udenfor.     Der  r;iahes  :   „Leve  Hermenegild lu) 

Der  kommer  han  tilbage.     Hør  dem  raabel 
Hvor  der  er  Skrig  og  Skraal,  er  Pøblen  med; 
Hvem  Skraalet  gjælder,  er  dem  ligegyldigt. 
—  Ja,  lad  ham  leve!    Det  har  Lidt  at  sige! 

Ellevte  Scene. 

De  Forrige  uden  Fridibaid.  —  Hermenegild.    Ingunde. 
Leander.     Fronimius.  —  Hoffolk  og  Andre. 

Leander. 
Velsignet  dette  Huus!    Velsignet  Døren 
Og  Tærsklen,    hvor  et  Fredens  Barn  gaaer  ind! 
Hans  Fred  med  eder  Alle! 

Fronimius. 

Gud  bevare 
Din  Indgang  og  din  Udgang! 

Ingunde. 

Amen! 

Følget. 

Amen ! 

Hermenegild 

(med   Ingunde   ved   sin   Arm,    midt   imellem    begge  Biskopper.    Han 
bærer  over  sin  KJædniug  en  hvid  Daabsskjorte.) 

Tak,  fromme  Fædre!    Jer  Velsignelse 
Har  styrket  mig;  jeg  kan  behøve  den.  — 
Hører  mig  Alle,  som  er  her  tilstede! 
I,  som  har  fulgt  mig  troe  til  denne  Dag, 
Bliver  mig  troe,  som  jeg  forbliver  eder. 
Skjøndt  for  mig  selv  en  Anden,  ønsker  jeg 
For  eder  dog  at  være  kun  den  Samme, 
At  være  den,  som  yder  hver  sin  Ret. 
Men  er  der  Nogen  her,  som  er  tilsinds 
At  skille  sig  fra  mig,  han  træde  frem. 

Stemmer. 
Nei,  Ingen,  Herre!  —  Ingen  af  os!  —  Ingen 


Tolvte  Scene. 

De  Forrige.     Reccared  (kommer  hurtigt  ind.) 

Reccared. 
Hvad  er  det  for  en  Løgn,  der  lister  sig 
Fra  Mund  til  Mund? 

-   viger  forfærdet  tilbage  ved    at    see  Hermenegild.) 

Hvad  maa  jeg  see?    Den 
Klædning,  — 
Det  Følge,  —  Hermenegild!  Hvad  har  du  gjort? 

Hermenegild. 
Du  seer! 

Reccared. 
Saa  er  det  sandt?  Siig,  Rygtet  lyver  1 

Hermenegild. 
Hvis  du  var  kommen  for  en  Time  siden, 
Kunde  du  været  Vidne  ved  min  Daab. 

Reccared. 
Saa  driver  Skjæbnen  dig  foruden  Redning 
Ind  imod  Klippen,  der  vil  knuse  dig! 
Forblindede!  Du  vil  din  Undergang! 


1 1  ermenegi  Id. 


Nok! 

Reccared. 
Jeg  har  varet  dig;  hvert  Ord  var  spildt; 
Du  styrter  som  den  blinde  Fugl  i  Baalet! 

Hermeneg  ild. 
Det  maatte  skee. 

Reccared. 

Det  maatte!  Har  du  læst  det 
I  Stjernerne?    Og  med  en  Talemaade 
Troer  du,  du  vælter  hvert  et  Ansvar  fra  dig? 
Naar  først  du  slipper  alle  Stridens  Djævle 
Løs  over  Landet,  troer  du,  ingen  Blodskyld 
Vil  tynge  dig  for  dem,  du  har  forført? 

Ingunde. 
O,  Reccared!    Vær  mild! 

Reccared. 

Iil  til  Toletum, 
Kast  dig  for  Faders  Fødder;  saa  maaskee  han 
Endnu  forlader  dig  din  Daarskab. 

Herme.negild. 

Aldrig! 
Jeg  skulde  trygle  ham?  Jeg  skulde  tigge 
Om  Lov  at  holde,  hvad  jeg  vil,  for  Sandhed? 

Reccared. 
Saa  kommer  over  dig,  hvad  Blod  her  flyder. 

Hermenegild. 
Jeg  vil  kun  Fred. 

Reccared. 

Det  kan  du  ikke  meer; 
Skridtet  er  gjort;  den  Bro,  du  havde  bag  dig, 
Er  kastet  af;  det  er  dit  eget  Værk; 
Frem  maa  du  gaae;  der  er  kun  tvende  Veie; 
Vælg,  mens  du  kan. 

Hermenegild. 

Saa  har  jeg  valgt. 

Reccared. 

Betænk  dig  l 
Betænk  jer  vel,  I  alle,  som  er  med  ham, 
Vælg  mellem  Liv  og  Død;  det  staaer  til  eder! 

Ranimir. 
Ja,  Reccared!    Trods  dig  og  trods  din  Fader 
Staaer  det  endnu  engang  til  os  at  vælge. 

Reccared. 
Tvetunget  er  du,  Skurk;  men  ogsaa  jeg 

(Slaaer  paa  Sværdet.) 

Har  flere  Tunger  til  at  tale  med. 
Ranimir 

(drager  Sværdet  halvt:   Klire   frtlge   Kxemplet.) 

Du  vover,  Dreng! 

Ingunde 

(kastel  lig  imellem.) 

Fred!  Fredl  —  O,  Reccared! 
Tal  for  os!  Vær  vor  Talsmand  hos  din  Fader! 
Formild  hans  Vrede,  vær  vor  gode  Engell 

Reccared. 
Bort l   Bort!  —  I  alle,  I,  som  har  forført  ham, 
Og  I,  som  han  forfører,  —  Krig  mod  eder 
Forkynder  jeg  jer  i  min  Faders  Navn! 

(En  af  de  Nærmeststaaende  drager  Sværdet.) 

Ned  med  din  Klinge,  Træl!    Læs,  om  du  kan, 
Den  Skrift,  jeg  bærer  paa  min  Pande!   Ingen 
Af  eder  har  den  Arm,   som  rækker  mig; 
Min  Tid  er  ikke  nu;  først  kommer  eders! 

Vildigern. 
Hvorlænge  taale  vi  det  Sprog? 

Reccared. 

Jeg  gaaer. 
Naar  Stormen  kommer,  mindes  da  mit  Ord: 
Hver  den,  som  staaer,  see  til,  han  ikke  falder! 
Plads! 

(Gaaer   raskt   ind   imod  Skaren,   som  viger  tilside  for  ham,  oy  ud  af 
Baggrunden.      Stilhed.) 


Trettende  Scene. 

De  Forrige   uden   Keccared. 

Ran  i  mir. 
Mænd!    I  hørte  det,  han  bød  jer  vælge; 
Vælg  mellem  Liuvigild  og  Hermenegildl 

Stemmer. 
Hil  Hermenegild!    Ham  vælge  vi! 


99 

Ranimir. 

Saa  sværger 
Med  mig,  at  I  vil  følge  ham! 

Stemmer. 

Vi  sværge! 
Det  sværge  vi ! 

Ingunde. 
Hør  ikke  Fristeren! 
Hermenegild!    See  paa  mig!    Hør  dem  ikke! 
O,  see  paa  mig,  er  ikke  jeg  den  Samme? 

Hermenegild. 
Gaal 

Ingunde. 
Vend  dit  Ansigt  bort  fra  Fristelsen ! 
Luk  Øret  til  for  disse  Lokketoner, 
—  Hør  mig,  min  Husbond !    Har  du  glemt  min 

Stemme  ? 
Er  intet  Blik  tilovers  meer  for  mig? 

Hermenegild. 
Bort  Allesammen!    Slip  mig!    Lad  mig  ene! 

(Iler  hcelt  ud  i   Forgrunden  i    i    den    heftigste  Bevægelse 

med  begge  Bander  knugede  med  Panden.) 

Skridtet  er  gjort,  —  Broen  er  kastet  af,  — 
Tilbage?   Nei!  —  Staae  stille?  —  Kan  jeg  ikke! 
Bede  om  Naade?    Tigge,  —  krybe  for  ham? 
Nei  1    Tusind  Gange  Nei !  —  Veien  er  dragen 
Og  Hgger  aaben,  —  der  er  ingen  anden! 

7* 

Fjortende   Scene. 

De  Forrige.    Et  græsk  Sendebud  (kommer.) 

Sendebudet. 
Kong  Hermenegild  ?    * 

Ran  i  mir. 
Er  der. 

Hermenegild. 

Hvad  vil  du  mig? 

Sendebudet. 
Du  har  ei  villet  tage  mod  mit  Budskab, 
Da  sidst  jeg  søgte  dig,  høimægtige  Fyrste; 
Maaskee  det  finder  nu  et  gunstigt  Øre. 

Hermenegild. 
Dit  Budskab  lyder? 

Sendebudet. 

Grækernes  Behersker, 
Keiser  Mauritius,  min  høie  Herre, 
Sender  dig  her  ved  mig  sin  bedste  Hilsen. 
Som  første  Mand  i  den  katholske  Kirke 
Er  det  hans  Hverv  at  skjærme  Menigheden 
Selv  udenfor  hans  Land.     Din  Faders  Sind 
Er  os  bekjendt;  men  dig,  som  er  os  gunstig, 
Byder  min  Herre,  hvis  du  hjælper  ham, 
Sit  Forbund;   han  vil  sende  Guld  og  Mandskab, 
Og  dine  Fjender  skulle  være  hans. 

Stemmer. 
Krig!    —  Keiseren  er  med  os! 

Hermenegild. 


Er  der  Meer? 


Sendebudet. 
la,  Herre.     Nyligt  sendte  mig  min  Hersker 
Til  Sveverhoffet  med  det  samme  Budskab. 
Kong  Thiudemir  har  sluttet  Forbund   med  ham, 
Og  ydermere  ønsked  han  at  knytte 
Med  dig  en  Venskabspagt  til  fælles  Baade; 
Hans  Sendebud  til  dig  er  underveis. 

Fronimius 

(nærmer  sis  Hermenegild  og  griber  hans  Arm.) 

Tiden  er  kommen,  grib  den,  før  den  flygter! 
Leander 

(fra  den  anden  Side.) 

Et  Vink  fra  Himlen!    Seer  du  ei,  min  Søn, 
At  Himlen  sender  Tegn  i  denne  Time? 

Sendebudet. 
Slutteligt  beder  min  Behersker  dig, 
At  du  vil  tage  mod  hans  ringe  Gaver. 

(Vinker.     Kt    l'ar   Svende    bære    et    mildbeslagent  Skriin    trern;    han 
op    deraf    en    Porpurkaabe    o«    et    Diadem,    som    han     ifører 
Hermenegild.) 

Ranimir. 
Hil  Hermenegild! 

Udbrud  fra  hele  Skaren. 

Hermenegild  er  Konge!  — 

Hil  Hermenegildl   —  Krig!   —  Krig  mod  Liuvi- 

gild! 
Krig!  —  Krig!  Kong  Thiudemir  og  Keiseren! 

Hermenegild 

(med  et  voldsomt  Udbrud.) 

Loddet  er  kastet;  komme,  hvad  der  vil; 
Herren  har  valgt  for  mig;  jeg  har  at  lyde! 

Ingunde 

(strækker  bønfaldende  Hænderne  ud  imod  ham.) 

Hermenegild ! 

Ran  i  mir. 
Hermenegild  er  Konge! 
Drabanter  hid!    Løft  ham  paa  Skjolde,  Mænd! 

(Hermenegild  løftes  paa  Mængdens  Skuldre.) 

Hermenegild. 
Igjennem  Kamp  til  Seier,  mine  Venner  1 

Leander. 
Til  Kirkens  Ære! 

Fro  ni  mi  us. 

For  den  sande  Tro! 

Hermenegild. 
Saa  følger  mig! 

Skaren. 
Vi  følge! 

Hermenegild. 

Du,  Ingunde! 
Svigter  du  mig? 


JQ3 
Ingunde 

(synker  ned  for  ham.) 

Jeg  følger  dig,  min  Husbond! 

Skaren. 
Leve  Kong  Hermenegildl   Vor  Konge  leve! 

(Raabct  forplanter  sig  videre  udenfor.    Hennenegild  bæres  paa  Mæng- 
dens   Skuldre    ud    af   Baggrunden;    Alle    følge    uden    Ingunde,    som 
bliver  liggende    i    sin   knælende  Stilling   med  Ansigtet  skjult  i  Hæn- 
derne, omgiven  af  sine  Terner.) 

Tæppet  falder. 

TREDIE  AKT. 


(Det  kongelige  Palads  i  Hispalis.  En  stor,  øde  Sal  fra  den  senere 
Romertid.  Tre  store  Buer  i  Baggrunden;  udenfor  en  aaben  Gang 
eller  Altan-,  i  Mellemgrunden  Døre  og  i  Forgrunden  Vinduesaabninger 
til  begge  Sider.  Alt  bærer  Præget  af  Uorden;  rundt  om  i  Salen  sees 
Vaaben  og  Felttegn,  deels  ophængte,  deels  liggende,  endeel  deraf 
ødelagte.    Tilvenstre  et  Bord  og  nogle  Stole.). 

Første  Scene. 

Vildigem    med    endeel    Adelsmænd   (deels   staaende,    deels    sid- 
dende, Alle  bevæbnede.)       Fronimius  (kommer   senere.) 

En  Adelsmand 

(kommer  ind  med  Flere.) 

Vel  —  eller  ilde  mødt! 

Anden 

(reiser  sig  et  Øieblik  og  seer  paa  de  Indtrædende.) 

Vel  mødt,  om  muligt. 
Hvem  fattes  end? 

Tredie. 
Ranimir  og  han  selv. 

Anden. 
Hvor  er  han  hepne  vel? 

Første. 

Han  gik  en  Rundgang 
At  see  til  Vagterne.     Stort  skal  det  hjælpe! 

Anden. 
Hvad  er  det  for  et  Ansigt,  du  har  med? 
I  ligne  Tiggermunke,  der  har  fastet 
I  fjorten  Dage. 

Første. 
Fuldt  saameget  ikke; 
Dog  er  jeg  fastende  det  sidste  Døgn. 

Tredie. 
Ligesaa  jeg. 

Anden. 
Det  er  jer  egen  Feil, 
Saavist  som  her  endnu  er  Muus  og  Rotter! 

Vildigern 

(der  sidder  med  Albuerne  stottede  i>aa  Bordet.) 

Naar  de  er  spiist,  saa  æder  vi  hinanden; 
Saa  faaer  vi  see,  hvem  der  kan  blive  sidst. 

Første. 
Du  spøger  endnu? 

Vildigern. 
Nei,  ved  alle  Ravne! 
Jeg  spøger  ikke;  det  er  ramme  Alvor. 
Men  vi  kom  ikke  sammen  for  at  tale 
Om  denslags  —  Kjøkkensager. 


io6 
Anden. 


Der  maa  handles, 


Og  der  maa  handles  nu 


Første. 

Javist!    Hvad  gjør  vi? 
Her  sidder  man  som  Grævling  i  sin  Hule; 
To  Vilkaar  har  man  kun,  at  flaaes  derude, 
Eller  at  brændes  inde  med  sin  Pelts. 

Vildigern 

(uden  at  forandre  Stilling.) 

Tænk  paa  et  Raad;  nu  har  jeg  tidtnok  tænkt 
For  jer. 

Første. 
Og  dine  Raad  blev  aldrig  fulgt! 
Hvad  sagde  jeg? 

Anden. 
Ja,  bagklog  er  du  altid. 

Første. 
Jeg  holdt  med  Vildigern.     Nu  seer  I  Følgeni 
Emerita,  Salaria,  Carmona, 
Astigis  —  tagne;  Hispalis  beleiret, 
Sveverne  slagne,  Grækerhæren  slagen, 
Hermenegild,  —  vi  Alle!    Hvis  er  Skylden? 

Anden. 
Ja,  du  maa  melde  dig! 

Første. 
Maa  jeg? 

Vildigern. 

Hold  Fred! 
Hvad  hjælper  det  at  klage?   Denne  Snak 
Er  nu  som  Kvinders  Eftersnak  om  Brætspil, 
Hvordan  det  stod,  og  hvad  man  kunde  gjort. 
—  For!  Djævlen  kommer  han  dog  ikke  snart? 

(Springer  op  og  gaaer  utaalmodig  frem  ocr  tilbage.) 

Anden. 
Hvad  er  din  Hensigt,  Vildigern? 

Vildigern 

(bittert.) 

Min  Hensigt? 

(Pause,  meden?  ban  fortsætter  sin  Gang.      Standser  atter.) 

Min  Hensigt  er  at  tage  Astigis, 
Carmona,  —  kort  sagt,  tage  hele  Landet 
Ihast  tilbage;  Hispalis,  det  har  vi, 
Og  det  er  godt  til  at  begynde  med. 

(Gaaer  atter  beftig  op    og  ned.) 

Anden. 
Spot  ikke  nu ! 

Vildigern. 
Min  Hensigt  er  fremdeles, 
At  Keiseren  skal  sende  ny  Forstærkning, 
At  Frankerne  skal  rykke  strax  i  Marken, 
At  Sveverne  skal  have  Mod  og  Kræfter, 
At  alle  Døde  skal  igjen  staae  op, 
Og  Alt,  hvad  der  er  skeet,  skal  være  uskeet. 

Første. 
Ja,  Mindre  gjør  det  ikke. 


io8 


Anden. 

Vildigern ! 
Det  er  fra  dig,  vi  haabe  Raad  og  Frelse  I 

Tredie. 
Taber  du  Modet,  er  det  ude  med  os! 

Vildigern. 
Men  først  er  det  min  Hensigt,  at  der  kommer 
En  dygtig  Skylregn;  Boetis  har  han  spærret, 
Vandledningen  til  Byen  har  han  afbrud,t, 
Hver  Brønd  er  tørret  ud  af  denne  Tørke;     „ 
Kommer  den  ikke,  tørster  man  ihjel, 
Før  nogen  anden  —  Hensigt  bliver  udført. 

Første. 
Hver  Skofte  er  fortært;  Luften  er  Alt, 
Hvad  han  har  levnet  os! 

Vildigern. 

Ja,  det  er  heldigt, 
Han  ei  kan  tage  den;   men  det  er  slet, 
At  ikke  man  kan  leve  blot  af  Luften. 


Anden. 


Alvorligt  talt! 


Vildigern 

(standser.) 

Alvorligt  —  veed  jeg  Intet! 
Nøden  har  længe  nok  gjort  En  opfindsom; 
Men  hver  en  Kilde  tømmes  dog  engang; 
Alt  er  forsøgt,  og  Alt  er  slaaet  klik; 

Hver  Plan,  jeg  lægger,  har  han  forudseet; 
En  Djævel  maa  forraade  vore  Tanker! 

Fronimius 

(der  ex  kommen  til  under  denne  Replik.) 

Ja,  Helveds  Fyrste  hvisker  ham  i  Øret 
De  Raad,  han  følger!     Paa  Conciliet  i 
Toletum,  som  han  fik  i  Hast  kaldt  sammen, 
Der  har  han  fristet  Tusinder  til  Frafald 
Ved  Formularer,  der  var  sat  paa  Skruer 
Med  djævelsk  Kunst,  saa  begge  Kirker  kunde 
Forenes  om  dem. 

Vildigern 

(sætter  sig  atter  vid  Bordet.) 

Hør  mit  sidste  Raad! 
Slaget  er  tabt;  nu  frels  sig,  hvo  der  kan. 
For  mig  er  ingen  Redning  meer;  den  Sag, 
Jeg  kæmped  for,  er  tabt;  mit  Liv  er  Intet. 
Hvo  der  vil  leve,  tye  til  Kongens  Naade; 
Liuvigild  myrder  altid  med  Forstand, 
Han  slaaer  kun  Hovedet  og  skaaner  Kroppen. 

Anden. 
Nei,  ædle  Vildigern,  det  gjør  vi  ikke! 

Første. 
Dig  vil  vi  ikke  svigte! 

Flere. 

Ingen  af  os!  — 
Vi  blive  her  med  dig! 

Fronimius. 
Hvad  jeg  har  sagt, 
Siger  jeg  endnu :  Kamp  til  sidste  Mand, 
Til  sidste  Draabe  Blod! 

Vildigern. 

Tænk  over  Sagen. 
Lang  Tid  til  jer  Betænkning  faaer  I  neppe. 

Første. 
Aldrig! 

Andre. 

Nei!  Nei! 

Anden. 
Der  kommer  Ranimir! 
Den  Skurk  er  vel  ved  Magt! 

Første. 

Han  gj emmer  Forraad, 
Det  tør  jeg  sværge  paa,  —  mens  Alle  sulte! 

Anden. 
Han  har  idag  vist  faaet  bedre  Davre 
End  Hermenegild,  som  deler  Alt  med  os! 


Anden  Scene. 

De  Forrige.     Ranimir  (kommer  til.) 

Ranimir. 
Vel  mødt,  I  Herrer! 

Vildigern. 

Tak  og  velbekomme! 

Anden. 
Paa  dig  har  Sulten  ikke  taget  stort. 

Ranimir. 
Nu,  jeg  er  nøisom.     Det  er  godt,  vi  Gother 
Gaae  klædt  i  Skind;  Romernes  uldne  Toga 
Kan  ikke  spises. 

Første. 
Ei !    Nu  skal  man  høre ! 

Ran  i  mir. 
Ja,  man  maa  snoe  sig;  mine  gamle  Klæder 
Har  jeg  blødt  op  og  spiist :  gjør  I  som  jeg! 
—  Hvad  tales  om? 

Anden. 

Vildigern  raader  os 
Til  Overgivelse. 

Ranimir. 
Hvad?    Raser  I? 
Er  det  dit  Alvor,  Vildigern? 

V  i  1  d  i  g  e  r  n . 

Mit  Alvor. 

K  a  n  i  m  i  r. 

Saa  vil  I  nu,  at  alt  det  Løvemod 

Skal  være  spildt,  som  tvinger  Verden  til 

Beundring,  som  har  trodset  Liuvigilds 
Uhyre  Overmagt  det  hele  Aar? 

Vildigern. 
Det  Mod  er  spildt. 

Ran  i  mir. 
Det  kan  I  ikke  ville! 
Ei  sandt?  Vi  ville  døe,  som  vi  har  levet, 
Med  aaben  Pande,  Brystet  imod  Fjenden, 
Skulder  mod  Skulder,  Venner,    Ryg  mod  Ryg! 

Stemmer. 
Ja!  Ja!  —  Det  vil  vi!  —  Ja!  —  Vi  ville  kjæmpe! 

Vildigern. 
Ei,  Ei!    Med  Et  er  du  den  Modigste! 
Du  har  nok  spiist  et  Løveskind  imorges! 

Ran  i  mir. 
]eg  bliver  heed.     Der  er  dog  endnu  Noget, 
Som  gjør  mig  heed.    I  troe  mig  kold  som  Steen; 
Men  der  er  dog  det  Staal,  som  lokker  Gnister 
Af  denne  Flintesteen.     Ja,  Vildigern ! 
Jeg  vaager  skinsyg  for  din  Æres  Krands 
Som  for  min  egen;  du  har  viist  os  Veien! 
Og  derfor,  Venner,  Brødre!  slut  jer  sammen, 
Sæt  Foden  fast  i  Jorden,  lad  os  kjæmpe, 
Til  Muren  styrter  sammen  over  os, 
Lad  os  begraves  under  dens  Ruiner, 
Lad  Hispalis  forvandles  til  en  Gruushob! 
Af  dette  Gruus  vil  Mindets  Eviggrønt 

Og  Ærens  røde  Tornerose  skyde; 
Hver  Vind,  som  suser  over  Askedyngen, 
Skal  melde  fjernt  for  Jordens  sidste  Slægter: 
Her  kjæmped  Vildigern  og  Hermenegild, 
Her  faldt  de,  frie  i  Døden  som  i  Livet  1 

Anden 

tuvilkaarliyt  uven  med.  rækker  ham  Haanden.) 

Vel  talt! 

Alle 

(uden  Vildigern.) 

Det  sværge  vi!  —  Vi  ville  kjæmpei 


Tredie  Scene. 

De  Forrige.     Hermenegild  (er  traadt  ind  lidt  før.) 
Hermenegild 

(gaaer  hen  til  Eanimir  og  trykker  hans  Haand.   Alle  reise   sig;  hau. 
vinker  med  Haanden,  at  de  skulle  hlive  siddende.) 

Bliv,  som  I  er!    Man  trænger  til  at  hvile. 
Tak,  Ranimir!    Jeg  ventede  mig  neppe 
Saa  kraftig  Hjælp  fra  dig.     Tilgiv  min  Tvivl! 
I   Noden  skal  man  kjende  sine  Venner! 

Ran  imir. 
Man  bliver  miskjendt. 

Hermenegild. 

Det  er  Alles  Lod. 

ler  sig  til  de  Andre.) 

Venner!    Jeg  har  et  Ord  at  sige  jer. 
I;  som  har  fulgt  den  Sag,  jeg  kjæmper  for, 

Af  Kjærlighed  til  mig,   —  I  Katholikker, 

Som  fulgte  mig  af  Troskab  mod  vort  Maal, 

Min  inderligste  Tak  til  eder  Alle. 

Det  er  min  Tro,  hvad  her  os  synes  sporløst 

Forsvundet  som  en  Ørkenflod  i  Sandet 

Af  Ungdoms  Ild  og  Kraft,  er  ikke  spildt, 

Men  at  det  tjener  Alt  det  samme  Maal. 

Den  Tro  har  jeg;    men  den,  som  ikke  har  den, 

Til  ham  kan  jeg  ei  skjænke  den.     Og  derfor, 

Tak  for  jer  Troskab  indtil  denne  Dag; 

Er  der  blandt  eder  Nogen  her,  som  tvivler 

Om  mig  og  om  min  Sag,  da  er  han  fri; 

Jeg  løser  jer  fra  hvert  et  Troskabsløfte. 

Stemmer. 
Ingen!  —  Vi  følge  dig!  — Nei,  Ingen!  —  Ingen  1 

Hermenegild. 
Holder  da  Modet  fast,  som  jeg  har  gjort! 
Vi  deelte  Savn  og  Farer  med  hinanden, 
Vi  deelte  Leiet  paa  den  haarde  Klippe, 
Hver  Krumme  Brød,  hver  Kande  Viin,  — 


Anden. 
Du  deelte  ærligt  med  os! 


Ja,  Herre 


V  i  1  d  i  g  e  r  n. 

Det  er  sandt. 

Hermenegild. 
Deler  da  nu  mit  Haab!    Hver  Da^  kan  bringe 


De  hvide  Seil  til  Carthaginas  Havn, 

Hvert  Øieblik  kan  bringe  Budskab  om, 

At  Frankerhæren  rykker  os  til  Hjælp 

Og  sprænger  flux  den  Jernmuur,   som  er  dragen 

Om  Hispalis ! 

Stemmer. 
Ja!  Ja!  —  Vi  holder  ud' 
Og  ingen  Snak  om  Overgivelse! 
Forræder  den,  som  nævner  det! 

He  mie  negild. 

Saa  hør  paa 
Min    Plan.     Hviil   til   inat.     Før  Morgendæmring 
Gjør  vi  et  Udfald  ned  mod  Flodens  Krumning 
Med  al  vor  Magt.      Kvinder  og  Børn  skal  følge 
Og  drage  Garn,  imens  vi  dække  dem. 
Det  vrimler  der  af  Fisk      Spader  og  Hakker 
Skal  tages  med,  hver  Rod  maa  graves  op; 
Saa  kan  vi  holde  os  endnu  en  Tid. 


A  n  de  n 

Den   Plan  er  god ! 

Andre. 

Ja:    Ja: 

Herme  negild. 

Og  det  kan   lykkes; 
Floden  er  bredest  der  og  Vandet  dybest, 
Saa  Ingen  venter  os  ad  denne  V 
Nu,  hvo  der  vil,   følge  mig  til  Capellet; 


n6 


Der  vil  vi  endnu  høre  Messe  sammen, 

For  sidste  Gang  maaskee.     Hvem  der  imorgen 

Skal  samles  der,  det  raader  Himlen  for. 

(Gaaer.     Alk  følge  uden  Vildigern.) 


Fjerde  Scene. 

lem.    Ranimir 
Vildigern. 


t> 


St!  Ranimir 


Ranimir 

(der  gaaer  bagest  i  Skaren,  vender  sig.) 

Hvad  Godt? 

Vildigern 

(seer  forskende  paa  ham.   Pause,  medens  de  Sidste  forlade  Scenen.) 

Naar  du  er  modig, 
Ven  Ranimir,  saa  har  du  Noget  for. 

Ranimir 

(truffen.) 

Hvad  mener  du? 

Vildigern. 

Nu,  intet  Ondt;  jeg  mener, 
Dit  Mod  er  ikke  ganske  som  vi  Andres. 
Det  er  kun  tyndt,  hvergang  du  kjæmper  efter 
En  Andens  Opskrift;    men  hvor  du  har  Planer, 
Der  er  du  forrest  selv,  der  har  du  Mod. 
Siig  mig,  hvad  er  din  Agt? 

Ran  i  m  ir. 

At  vinde  Tid ; 
Opgiver  man  sig  selv,  er  Alting  tabt. 

Vildigern. 
Det  er  det  dog. 

Ran  i  mir. 
Vort  Liv  maaskee;  men  Sagen! 
Den  er  en  Blodeg,  som  vil  groe  desbedre, 
Saafremt  vi  falde  sammen  ved  dens  Rod. 

Vildigern. 
Hvor  underligt  dog  Skjæbnen  leger  med  os ! 
Der  slap  det  ud,  at  vi  tilslut  er  nødte 
At  have  fælles  Kaar  med  Hermenegild; 
Vi  to  med  ham,  og  Fridibald,  den  Nidding ! 
Hvem  skulde  troet  det? 

Ranimir 

(kaster  sig  i  en  StoL) 

Ja,  hvem  skulde  troet? 

Vildigern. 
Hvad  hjalp  din  fine  Rævekløgt? 

Ranimir. 

Hvad  hjalp 
Dit  Løvemod?    Nei,  Ingen  hamler  op* 

Med  Liuvigild  ! 

Vildigern. 
Forbandet  er  hans  Maade 
At  føre  Krig!    Før  raaded  Mod  og  Manddom 

For  Seirens  Gang;  han  regner  Stridens  Udfald 
Saa  sikkert  ud,  som  du  dit  Træk  i  Brætspil ! 

Ranimir. 
Dog  kunde  her  hans  Regning  slaaet  feil, 
Hvis  Hermenegild  blot  havde  fulgt  vort  Raad 
Og  rykket   strax  mod  Nord;    han  har  en  Villie; 
Det  er  igjen  en  Ting,  som  Ingen  tænkte. 

Vildiger  n. 
ja,  denne  Villie,  som  fordærver  Alt, 
Er  voxet  op  hos  ham  i  Farens  Time. 
Dog  er  jeg  kommen  til  at  lide  ham, 
Saameget  som  jeg  ellers  hader  Slægten; 
Blev  Seiren  hans,  saa  var  det  ei  det  Værste, 
Der  kunde  times  os,  om  han  blev  Konge. 
—  Farvel. 

Ranimir. 
Hvor  gaaer  du  hen? 

Vild  igern. 

Hjem  for  at  sove; 
Nu  har  jeg  vaaget  i  det  sidste  Døgn. 
Vi  sees  iaften. 

(Gaaer.) 

Ranimir 

(seer  efter  ham.) 

Neppe,  Vildigern  1 
Saa  raader  du  til  Overgivelse? 
Havde  de  Taaber  ikke  nær  fordærvet 
Mig  hele  Spillet!  Slaaer  hans  Udfald  feil, 

Faaer  vi  den  samme  Snak  igjen  imorgen. 
Det  haster  altsaa. 

(Grunder  c  c   Oieblik.) 

Ha,  du  blanke  Krone, 
Som  lokked  mig,  du  glider  mig  af  Haanden 
Men  der  er  Haab  saalænge,  der  er  Liv,  — 
Nuvel'    Saa  kjøber  jeg  mit  Liv  med  deres! 

a<  r  lmrti'jt   ud.    Scenen  Bti  blik  tom.) 


Femte  Scene. 

Ingun  I   med    en    Terne,    der  paa   en   Bakke    bærer 

et  Guldbæger  og  en  Skaal.) 

Ingun  de. 
Sæt  det  kun  her. 

(Peger  paa  Bordet  tilvenstre.) 

Bred  Dugen  over  Bordet: 
Det  giver  altid  dog  lidt  mere  Hygge, 
Skjøndt  denne  Purpurbræmme  næsten  spotter 
Elendigheden,  som  skal  dække  den. 
Slet  seer  det  ud,  hvor  Sulten  spiller  Herre 
Og  Nøden  Kjøgemester.  —  O,  min  Husbond! 
Var  dette  Guld  blot  Leer,    fyldt  med  den  Kost, 
Som  Trællen  spiser  i  min  Faders  Gaard! 
—  Gaa  du ;  jeg  venter  her. 

(Ternen    raaer.     [ngunde  alene,  tynkez  ned  i  en  stol.) 

Var  det  forbi! 
Fik   det    dog  engang  Ende !  —  Tilgiv,  Himmel ! 
Jeg  hænger  dog  ved  dette  Liv,  saalænge 

Jeg  har  min  Husbond  her;  naar  jeg  er  borte, 
Hvor  er  der  da  den,  som  meer  vil  støtte  ham? 

(Eeiser  sig.) 

Bort,  Svaghed!  Naar  han  kommer,  skal  han  see 
Mit  Ansigt  muntert  som  i  gamle  Dage, 
Det  muntreste,  jeg  har! 

(I  Tanker  seende  paa  Anretningen.) 

I  gamle  Dage! 
Naar    han    kom    hjem,    var  Bordet    smykt    med 

Blomster, 
Jeg  havde  pyntet  mig  saa  smukt,  jeg  kunde,  — 
—  Hvorledes  seer  jeg  ud? 

(Kalder.) 

Olympia ! 
Mit  Slør !  Mit  Armbaand !  —  Han  skal  dog  erfare, 
At  jeg  har  Ønsker  end,  som  ikke  gjælde 
Om  Liv  og  Død,  men  om  at  tækkes  ham ! 

(Et  Par  Terner  bringe  det  Forlangte.) 

Fæst  mig  det  paa!    Bliv  her  og  vart  ham  op! 


Sjette  Scene. 

IngUflde  med  to  Terner.      Hermenegild  (kommer.) 

Ingunde 

(iler  ham  imøde.) 

Velkommen,  Husbond!     Hvad  blev  saa  besluttet 
I  eders  Raad? 

Hermenegild. 
laften  gjør  vi  Udfald 
Med  alt  vort  Mandskab  for  at  skaffe  Føde. 

I  n  g  u  n  d  e 

fieblik  forfærdet.") 

Du  med? 

Hermenegild. 
Jeg  med.     Frygt  ikke. 

I  n  g  u  n  d  e 

tin   Tro.) 

Jeg  skal  blive, 
Og  vogte  Byen,  jeg  og  mine  Piger? 
Saa  er  den  sikker  nok  ! 

Hermenegild 

(snittet  af  hendes  .Munterhed.) 

Du  er  nok  lystig ! 
Hvad  er  vel  Grund  dertil? 

In  gu n de. 

Ak,  var  der  Grunde 
Til  Alt,  jeg  gjør,  saa  var  jeg  ingen  Kvinde. 

Hermenegild 

(let  bebreideade.) 

Og  du  har  pyntet  dig!    Hvor  kan  du  tænke 
Paa  Pynt,    mens  Alt  om  os  er  Død  og  Rædsel? 

Ingunde. 

Det  er  engang  en  Arvesynd  hos  Kvinden 
Fra  Vuggen  til  vor  Grav,  Lyst  at  behage. 
Rør  ikke  ved  vor  Pynt!  —  Mit  Liv  og  Blod, 
Det  maa  du  heller  tage! 

(Lsegui-r  ^ i ii  Arm  om  hans    11. il-  du'  tvinger  ham  til  ;>t 

Hermenegild! 
Vær  ikke  vred!    Jeg  har  det  fra  min  Moder! 

Her  men  eg  i  Id. 
Tilgiv  mig,  kjære  Hustru!    Det  er  godt, 
At  du  endnu  kan  glemme,  hvor  du  er. 

Ingunde. 
Spiis  nu  og  drik!    Betragt  ei  mine  Retter; 
De  vinde  saare  lidt  ved  at  betragtes 

Hermenegild. 
Hvad?  Viin  endnu? 

Ingunde. 
Jeg  havde  gjemt  en  Kande ; 
Vær  ikke  vred  derover! 

Hermenegild 

(til    Ternerne.) 

Lad  os  ene, 
Gaa.  Piger!    Stakkels  Børn,  hvor  er  I  blege; 
Imorgen.  haaber  jeg,  vil  Alting  bedres. 

(Tfcnerne  gaae;   Ingunde    stiller   sig   hag   hans  Stol;   han  læner  sig 
udmattet  tilhage  deri  uden  at  drikke.) 

Hvor  er  jeg  træt!    Her  gik  jeg  nys  omkring 
Til  Vagterne,  —  fatter  du,  hvad  jeg  lider 
Ved  nu  at  skulle  sætte  Mod  i  Andre 
Og  give  dem  et  Haab,  jeg  ikke  har? 
Leander  kommer  ei  fra  Keiseren; 
Din  Broder  Childebert  og  Guntram  tøve; 
Min  egen  Kraft  er  knækket.     Hvi  har  Himlen 
Gjort  mig  til  Fører,  mig,  som  skabtes  til 
En  simpel  Kriger,  der  kun  følger  Mærket 
Og  falder  under  det! 

I  n  g  u  n  d  e. 

Tab  ikke  Modet ! 
Saaledes  har  jeg  aldrig  seet  dig  for! 

H  er  mene  g  i  Id. 
Det  brister  engang;  hvo  kan  vel  staae  fast, 
Mens  Alt  omkring  ham  styrter  i  Ruiner! 
Alt  er  forandret! 

Seer  opad.) 

Du  kun  er  den  Samme, 
Den  Milde,  Fromme! 

(Med  i  •  Udbrud,  springet  op  og  Blotter  hende  i  sine  Arme.) 

Hvo  der  har  en  Hustru 
Som  dig  ved  Siden,  hvor  kan  han  dog  styrte 
Sig  blindt  i  Livets  Kamp.  som  jeg  har  gjort ! 

I  n  g  u  n  d  e. 
En  Mand  har   andre  Maal;    hans  Liv   er  Kamp; 
Og  vort  at  bringe  Hvilen  efter  Kampen. 
Drik  dog,  jeg  beder  dig! 

Hermenegild. 

Først  nu  et  Kys 

In  gu  nde. 
Først  drik! 

(Hermenegild 

Du  faaer  et  Kys  for  hvert  et   1 

Hermenegild 

(Drikker,  men  - 

Hver   Draabe  brænder  mig  som  smeltet   Bly 
Og  minder  mig  kun  om,   at  Andre  tørste! 

Kvinderne  raabte  efter  mig  paa  Gaden, 
Tigged   om    en  Drik  Vand  for  deres  Smaabørn, 
Som  laae  ved  Brystet  og  som  mangled  Dien! 
Jeg  holder  ikke  ud  — !  Det  staaer  til  mig 
At  ende  denne  Jammer!  —  Har  jeg  feilet? 
Kunde  jeg  dog  faae  Bugt  med  denne  Tvivl, 
Der  sniger  sig  som  Gift  i  mine  Aarer! 
Du  tier? 

Ingunde 

(seer  tungsindigt  hen  for  &ig.) 

Fordum  var  dit  Sind  en  Blanding 
Af  Had  og  underlige,  store  Planer; 

Den  mindste  Deel  var  Tro. 

■ 

Hermenegild. 

Ja,  det  er  sandt 
Reen  var  min  Hensigt  dengang  ei  som  nu. 

Ingunde. 
Havde  du  havt  det  Sind,  du  har  idag, 
Saå  havde  du  betænkt  dig  meer. 

Hermenegild 

(springer  op.) 

Nei!  Nei! 
Hvad  jeg  har  gjort,  det  gjorde  jeg  igjen! 
Bort,  Tvivl!    Det  maatte  skee.  Og  dog,  saa  tungt 
Som  dette,  —  nei!  det  tænkte  jeg  mig  ikke! 

(Vender  Øincne  mod  hende.) 

Du  lider  selv,  Ingunde!    Jeg  kan  see  det, 
Hvor  godt  du  skjuler  det!    Det  er  mig  tungest 
Af  Alt,  at  see  din  Sundhed  dagligt  svinde, 

Din  Haand,  der  var  saa  rund  og  blød,  er  mager, 
Saa  hver  en  Aare  sees,  din  Kind  er  bleg 
Og  dine  Læber  hvide,  —  o,  min  Hustru  1 

In  gu  n  de. 

Tænk  ei  paa  mig!    Tænk  paa  dig  selv  alene; 
Synet  af  dig  er  nu  mit  hele  Liv ! 

Herme  negild. 
Hvo  kommer:    Vogter  da  Sletingen  meer 
Paa  Slottets  Dorer    Himmel!   Seer  jeg  rigtigt? 


Syvende   Scene. 

Hermenegild.  Ingunde.  Magnulf,  Chadeberte  Legat,  (kommer.) 

Ingunde. 
Magnulf!  Hvad  seer  jeg!  Du,  min  Barndomsven  1 

Hermenegild. 
Kommer  da  Frelsen  endeligt!    Hvad  Godt? 

Magnulf. 
Sietintet,  høie  Herre;  skuf  dig  ikke. 
I  hele  fjorten  Dage  har  jeg  søgt 
En  Leilighed  at  slippe  gjennem  Fjenden. 
Min  Herre  Konge,  Childebert,  din  Svoger, 
Sender  dig  Hilsen ;  han  kan  Intet  gjøre. 

Hermenegild. 
Tal,  Mand!    Hvi  saa? 

M  a  g  n  u  1  f . 

Alting  var  paa  det  Rene; 
Kong  Childebert,  Guntram  og  Fredegunde 
Var  Alle  rede  til  at  slutte  Forbund 
Mod  Liuvigild.     Da  fik  han  Nys  om  Planen, 
Sendte  Gesandter  flux  til  Fredegunde, 
Anholdt  om  hendes  Datters  Haand,  —  Rigunthes,  — 
For  Reccared,  fik  hende  forestillet, 
At  hendes  egen  Magt  var  mere  truet 
Af  Childebert  og  Guntram  end  af  ham, 
Og  loved  hende  sluttelig  sin  Hjælp 
Mod  dem,  naar  først  din  Opstand  var  betvungen. 

Hermenegild. 
Jeg  er  fortabt! 

Magnulf. 
Da  Fredegunde  tog 
Imod  hans  Tilbud,  og  Kong  Chilperik, 
Der  altid  elsker  Svig  og  onde  Raad 
Og  meest  sin  Dronnings,   —  føied  sig  deri, 
Saa  fik  de  Andre  Nok  at  tage  vare 
Paa  deres  Eget;  de  maae  blive  hjemme. 

Ingunde. 
Tak  for  dit  Venskab  da!  —  Vort  sidste  Haab 
Staaer  nu  til  Keiseren. 

Hermenegild. 

Alt,  —  Alt  er  tabtl 
Hvad  nytter  Grækerne  mod  Liuvigild! 

dobbelt  Magt  er  ikke  Nok  mod  ham! 


_vrj__ 

Ingunde. 
Fat  dig,  min  Husbond ! 

Herme  negild. 

Alt,  Alt  er  forbi: 
Tilbage  kun  at  døe!    Mit  sidste  Haab 
Er  sunket  bag  mig  som  et  brustent  Anker! 

Magnulf. 
Giv  ikke  tabt.     Det  er  min  Herres  Raad, 
At  I  skal  prøve  paa  at  flye  til  ham ; 
Da  vil  han  huse  jer;  og  kommer  Tid, 
Saa  kommer  Raad  maaskee. 

Hermen  egild. 

Nei,  jeg  vil  døe 
Med  alle  dem,  som  have  fulgt  mig  tro; 
Flygt  du.   min   Hustru! 

Ingunde. 

Jeg  vil  døe  med  dig 
Tal  ikke  meer   derom.     Tak,  gode  Magnulf, 
Endnu  engang!    Bring  Childebert  min  Hilsen. 
Ifald  vi  ikke  sees.     Siig  ham,  jeg  døde, 
S<  m  jeg  har  levet,  i  den  sande  Tro. 


Tak,   Magnulf. 


Hermen  e  g  ild. 

M  a  g  n  u  1  f. 
Saa  levvel  da,  begge  to 


In  gu  n  de. 
gaaer  du  hen? 


128 

Magnulf. 

Den  Vei,  hvorfra  jeg  kommer 

(Gaaer  ud.) 


Ottende  Scene. 

Hermenegild.     Ingundc. 

(Det  begynder  at  mørkues.) 

Hermenegild 

(.gaaer  hen  ved  Vinduet  tilhøire  og  stirrer  ud.  Lang  Pause.   Ingunde 
kommer  lien  til  ham  og  lægger  sin  Arm  om  hans  Hals.) 

Solen  gaaer  ned,  min  Elskede!    Den  sidste 
For  Elskov  og  vor  Lykkes  korte  Drøm! 
Snart  er  det  Nat.  —  Hvor  er  der  smukt  derude ! 
Og  dette  skjønne  Land,  det  har  jeg  hærget 
Med  Ild  og  Sværd!    See  der  den  fjerne  Snetop, 
Hvor  stærkt  den  skinner.    Trindt  er  Alting  mørkt. 
Den  Aftenglød  er  som  et  Billed  paa 
Vor  egen  Lykke,  kort  og  skjøn  som  den: 
Vort  Hjem  var  og  en  saadan  lille  Plet, 
Hvor  Solen  kunde  dvæle  midt  i  Mulmet. 
Nu  mørknes  den.  —  Nu  svandt  det  sidste  Glimt. 
—   Troer  du,  at  Kjærlighed  døer  ud  med  os? 

Ingu  nde. 
O,  nei,  min  Husbond !    Det  er  den,  som  hvælver 
Foroven  Himlens  Tag  saa  høit  og  blaat, 
Som  farver  denne  Aftenrødes  Skjær, 
Og  tvinger  Solen,  siden  Alt  blev  skabt, 

At  gaae  sin  lyse  Bane  rundt  om  Jorden. 
Og  som  en  nyfødt  Sol  vil  grye  imorgen, 
Saa  vil  vor  Elskov  fødes  ung  og  ny. 

Hermenegild. 
Og  naar  vi  mødes  hist  i  Evigheden, 
Troer  du,  vi  ville  kjende  der  hinanden, 
At  ikke  du  vil  gaae  mig  koldt  forbi 
Og  sagte  sige  til  den  Lykkelige, 
Som  vandrer  ved  din  Side:  Hvo  var  han, 
Vi  mødte  nys?  —  og  han  skal  svare  dig: 
Det  var  engang  din  Husbond,    Hermenegild  — ? 

Ingunde. 
O,  nei!    Min  Sjæl  skal  kunne  finde  din; 
Thi  om  du  kunde  svinge  dig  med  Stjernen 
Til  Himlens  sidste  Rand  i  Øst  og  Vest, 
Saa  naaede  du  dog  aldrig  udenfor 
Min  Kjærligheds  uendelige  Rigel 
Tro  mig,  min  Husbond,  vi  vil  sees  igjenl 

(Pause.     Det    mørknes    meei   og   meer.     Stjernerne  i  Baggrunden    be- 
at   blive  synlige,  og   Maanelyset   gjennem   Vinduet   vinder    i 
Styrke.) 

Hermenegild. 
Natten  vil  blive  skjøn!    Hvor  mildt  og  roligt — ! 
Fred  og  Forsoning  er  der  i  Naturen, 
Som  dømmer  Menneskets  afmægtige  Splid! 
Havde  man  Vinger  til  at  flye  fra  den, 
Kunde  man  flyde  hen  med  Alt  i  Alt, 
Som  Draaben  flyder  hen  i  Verdenshavet, 

Tabe  sig  som  en  enkelt  ustemt  Streng, 
Hvis  Mislyd  svinder  i  den  store  Samklang  I 

Ingunde. 
Himmelen  er  inat  saa  høi  og  reen! 
Det  synes  mig,  jeg  seer  langt  flere  Stjerner, 
Og  at  mit  Øie  svæver  mere  frit 
End  nogensinde  gjennem  Himmelrummet. 

Hermenegild. 
Hvormangen  Aften  stod  vi  saadan  sammen, 
Inden  vi  gik  til  Ro,  mens  Alle  slumred  1 
Husker  du  fra  vor  Bryllupsaften  i 
Toletum,  da  vi  begge  stod  paa  Svalen, 
Og  ikkun  Stjerneskaren  vaaged  med  os; 
Du  vilde  sværmet  helst  den  hele  Nat, 
Og  jeg  — 

Ingunde. 
Ja,  det  var  lykkelige  Tider! 

Hermenegild. 
Det  var  en  Vaardrøm ;  Høstens  Storm  har  vakt  os: 
Alt  er  forandret,  Verden  og  vi  selv. 

Ingunde. 
Kun  Himlen  over  os  er  uforandret. 

Hermenegild. 
Himlen  I    Bestandigt  peger  du  mod  Himlen! 
Kjender  du  den?   Og  kan  vi  mindes  der 
Og  tænke,  —  tale  der  som  nu  ? 

Ingunde. 

Det  kan  vi. 

Herme  negild. 
1  Ivor  veed  du  det? 

Ingunde. 

Jeg  veed  det  vist. 

Hermenegild. 

Hvoraf? 
Hvem  siger  det? 

Ingunde. 

Jeg  veed  det,  thi  jeg  troer  det. 

Hermenegild. 
Frygt  har  jeg  aldrig  kjendt  i  Slagets  Tummel; 
Dog  Noget  er  der  nu,  som  ængster  mig,   — 
—  o,  troer  du,  naar  vi  atter  sees  igjen,  — 
Troer  du,  du  har  dit  Ansigt  uforandret, 
Den  samme  Haand  og  Arm,   den  samme  Midie, 
Den  samme  Mund,  den  samme  bløde  Kind 
At  byde  mig  til  Kys?  —  Troer  du  det  vel? 
Lys,  Maanel    Jeg  vil  see  min  Hustrues  Skjønhed 
Og  brænde  hendes  Billed  ind  i  Hjertet  1 
I  dunkle  Magter!    Jeg  vil  stride  mod  jer 
For  hver  en  Fodbred  Land  af  mine  Minder, 
Saalænge  som  jeg  er  mig  selv! 

I  n  gu  nde. 

O,  bøi  dig, 
Hermenegild;    Jag  Tvivl  og  Klager  bort! 

9* 

Det  er  bestemt  i  Himlens  Raad,  vi  skilles. 

See  ikke  nu  paa  mig  med  dette  Blik, 

Vend  Blikket  opad !    See  høit  over  os 

De  Tusinder  af  klare  Kjerter  tændes, 

En  efter  en;  i  disse  fjerne  Lys, 

Der  glimter  Haabet  om  vor  Fremtids  Lykke 

Naar  hist  vi  mødes  over  alle  Stjerner, 

Da  skiller  ingen  fjendtlig  Magt  os  meer. 

Hermenegild,  Godnat ! 

Hermenegild. 

Godnat,  min  Hustru! 

(Ingunde  gnuer  tid  tilvenstre.) 


Niende  Scene. 
Hermenegild 

(alene,  stirrende  efter  hende.) 

Godnat!    Den  sidste  Straale  paa  min  Himmel 
Er  slukket  ud  med  dig.     Tusind  Godnat! 

(Lidenskabeligt  udbrydende.) 

O,  Nat,  du  mørke,  tause,  høie  Nat, 
Du  Nat,  som  med  dit  brede  Vingefang 
Bedækker  Jorden  som  en  Fugl  sin  Rede, 
Indhyl  mig,  skjul  mig,  —  knus  mig  i  din  Favn 
Bedæk  mig  med  dit  Slør,  lad  Alting  glemmes, 
Tag  mine  Sandser!    Ryk  mig  smerteløst 
Fra  Livets  Dødskamp  og  lad  Verden  om  mig 
Forsvinde  for  mit  Blik!    Tag  min  Forstand! 
Skjænk  mig  en  evig  Søvn  foruden  Drømme! 

(Styrter  ned  paa.  det  ene   K 

Saa  har  jeg  feilet.     Jeg  tog  Feil  af  Kaldet. 
Herren  har  talt;  jeg   seer  hans  Haand  i  Skyen; 
Ja,  —  jeg  har  feilet ! 

op.) 

Er  min  Hensigt  syndig? 
Det  sortner  for  mig.     Hvad  er  Ret  og  Uret? 
Er  der  vendt  op  og  ned  paa  Ondt  og  Godt? 
Er  Jorden  over  mig  og  Himlen  under? 
Er  Lyset  Mørke  og  er  Sandhed  Løgn? 
Nei!    Nei!    Min  Sag  var  godl 

Var  Midlet  slet? 
Eller  tør  ikke  hvert  et  Middel  bruges 
For  den  retfærdige  Sag?    Oplys  mig,  Himmel! 
Døm,  Herre,    mellem  os !    Den  Dom,    du  fælder, 
Den  vil  jeg  troe.     Og  har  du  afsagt  Dommen, 
Udfør  den  strax  og  tag  min  sidste  Tvivl; 
Da  vil  jeg  møde  den  med  opreist  Pande! 


Tiende  Scene. 

//<  rtm  negild.     Vildigern  (styrtet  ind.) 

Vildigern. 
Hermenegild!    Holla!   Hvor  er  duV 

Herme  negild. 

Her! 
Vildigern. 
Til  Vaaben!   Ud  at  døe  med  Staal  i  Haand! 
Det  haster,  skynd  dig  Mand! 

Her  mene  gild. 

Hvad  er  der  skeet  ? 

Vildigern. 
Den  Nidding,  Ranimir,  har  aabnet  Porten 
For  Kongens  Folk,  —  kunde  jeg  træffe  ham! 
De  strømme  gjennem  Byen! 

Hermenegild. 

Hjelmen !  —  Brynien ! 

Vildigern. 
Tag  dig  et  Sværd!   Til  Helved  med  det  Andet! 
Før  du  kan  krænge  Brynien  over  dig, 
Er  Slænget  os  paa  Halsen!    Ud  at  falde! 
Til  Forsvar  er  der  ikke  mere  Tidl 

(Styrter  ud.) 

Hermenegild 

(kaster  Hovedet  tilbage  og  siger  opad.) 

Tak! 

(Griber   et   Sværd   og  iler  ud  med  blottet  Hoved.    Lang  Stilhed,  af 
og  til  fjern  Larm.) 


Ellevte  Scene. 

Tre  Tjenere  (komme  ind.) 

Første. 
Hou!    Hørte  du?   Kongen  er  over  os, 
Han  er  i  Byen  alt,  indenfor  Porten; 
De  slaaes  i  Gaderne! 

Anden. 
Hvem  der  nu  havde 
Et  Musehul,  han  kunde  krybe  ned  i! 

Første 

(til  deri  Tredit:-,  som  kommer  til.) 

Hørte  du  det? 

Tredie. 
Hvad  staaer  I  der  og  gaber  1 
Tag  jer  et  Sværd  som  jeg,  og  ud  at  slaaes! 

Første. 
Tag  Djævlen,  du!    Hvem  takker  os  vel  for, 
Om  vi  faae  knækket  Halsen?    Bliv  du  her 
Og  lad  de  Store  slaaes! 

Anden. 

Os  kerer  Ingen 
Sig  om,  enten  vi  lever  eller  døerl 

Tredie. 
I  Hunde!    Har  I  begge  spiist  hans  Brød 
Fra  I  blev  født?    Det  Suul,   I  har  paa  Kroppen, 
Er  hans  til  sidste  Trevl!    Bliv  I  kun  hjemme 
Og  kryb  i  Skjul;  jeg  falder  med  min  Herre! 

(Griber  et  Sværd  og  iler  ud.) 

Anden. 
See  til  den  Knægt! 

Første. 
Lad  du  det  Fæ  kun  rende! 

Han  bilder  sig  jo  altid  ind,  at  han 
Er  meer  end  vi. 

Anden. 
Kom  saa!  Her  er  der  farligst. 

Første. 
Væk  maae  vi,  ja.     Men  hvor? 

Anden. 

Hvor  vi  kan  finde 
Et  Kjælderhul.     Hvad  ligger  her  paa  Bordet? 

(Griber  G-uldskaalen  paa  Bordet.) 

Første. 
Sølvtøi,  Guds  Død!   Vi  dele!   Lad  mig  see,  — 
Nei,  det  er  Guld! 

Anden. 

Væk!    Fingeren  af  Fadet! 
Jeg  fandt  det  først! 

Første, 
Smaat,    smaat,    min  Ven! 

Vi  dele! 
Anden. 
Slip!  siger  jeg! 

Første. 
Vi  følges! 

Anden. 

Slip !    Afveien ! 

Første. 
Halvdelen  til  os  hver' 

Anden 

(griber  en  Kniv  fra  Bordet  og  støder  ham  den  i  Brystet.) 

Der  er  din  Halvdeel! 

(Kiver  Skaah  n  til  sig  og  flygter.) 

Første 

.  ler.) 

Skurk !  Du  har  myrdet  mig !  Vi  dele  —  Skurk  — ! 

(Døer.     Scenen    staaer    en    Tidlaiig    tom.     Kaab    og  Skrig  bag  Skue- 
pladsen, der  nærme  sig  og  tiltage  i  Styrke.     Et  ustadigt   flammende 
Skjær  begynder  at  oplyse  Scenen  i  Baggrunden.) 


Tolvte  Scene. 

Ingunde.     Terner  (ile  til  i  Furvirring.) 

En  Terne. 
Hjælp,  alle  hellige  Engle!  Byen  brænder! 

Anden. 
Fjenderne  komme! 

Tredie. 
Det  er  ude  med  os  ! 

Ingunde 

(i  forstyrret   1'aaklu.dning,  til  Ternerne,  der  i  Forfærdelse  lobe   frem 
og  til1 

Flygt  ikke,  Piger !  Lad  os  blive  sammen ! 

(Støder  i   Bførke  paa  Liget.) 

Hvo  ligger  her? 

ned.) 

Blod!    Han  er  varm  endnu! 
Min  Husbond !  Store  Gud !  —  Nei,  —  det  er  ikke 
Hans  Haand. 

(  Keiser  sig.) 

Fred  være  med  dig,  hvo  du  er! 

Ternerne. 
De  komme!  —  Himmel  I  Vær  os  Alle  naadig! 

(Pludselig   og   stærk   Larm,     Stemmer   og    Vaabenbrag   bag    Scenen. 
Gjennem  Tumlen  høres) 

Hermenegilds  Stemme. 
Til  Trappen  her!    Hjælp  mig  at  værge  Døren! 

Vildigerns  Stemme. 
Hold  Stand,  I  Krystre!   Flok  jer  her  om  mig! 
Herhen  1  Til  Trappen  1  —  Fridibald !  For  Djævlen ! 

(Ternerne    nokkes    stumme   af  Eædsel    om   Ingunde   ved   Døren    til- 
venstre.) 


Trettende  Scene. 

De  Forrige.   —  Hermenegild.      Vildigern  og    Bevæbnede. 
Fridibald.    Beccared  med  Kongens  Folk  (lidt  efter.) 

(En   Strøm    af  Bevæbnede   styrter   ind,    Hermenegild    og   Vildigern 

rives  med.    Vildigern  søger  forgjæves  at  standse  den,  idet  han  med 

Sværdet  i  Haanden   kjæmper   sig  frem   mod  Udgangen.     Scenen  fra 

nu  af  oplyst  af  Fakler.) 

Hermenegild 

(idet  han  faaer  Øie  paa  Ingunde,  raaber  hurtigt:) 

Flygt !  Flygt,  Ingunde !    Op  paa  Taget,  Piger ! 

Ingunde. 
Jeg  bliver  hos  dig! 

Hermenegild. 

Bort!    Tag  hende  med  jer, 
Vogt  paa  min  Hustru,  Piger!    Op  paa  Taget! 

Ingunde 

(idet  hun  rives  med  af  Ternerne.) 

Farvel,  min  Husbond! 

Hermenegild 

(midt  i  Skaren,  arbeider  sig  fremad.) 

Elskede,  levvel! 
Himlen  beskytte  dig! 

(V.u  ny   Bræzm   af  Kongens   Folk,    ført    af    Fridibald,    ti 
eD  Kile  midt  igjennem  Salen  og  skiller  Skaren.      Hermenegild    med 
Btøreteparten    trænges    tilrenstre  ;    Vildigern    med    en    lille   Flok  til- 
høire.) 

Vildigern. 

Ha!    Fridibald! 
Fridibald  her  for  mig! 

Fridibald. 

Ei,  Vildigern! 
See,  see!    Man  træffer  gamle  Venner  her! 

(Begge  hugge  ind  paa  hinanden,    Strømmen    skiller    dem;    Vildigern 

med  sin  Flok   overmandes  og  tages  tilfange.) 

Reccared 

(baner  sig  med  draget  Sverd  Vei  gjennem  Trængslen.) 

Plads!   Plads!   Tilside  der!    Hold  op  at  kjæmpe! 
Hold  inde,  Kongens  Mænd!    Holdt! 


Hermenegild. 

Reccared 

i:  \    i  henimod  ham.) 


Reccared. 
O,  Broder!   Broder!    Skynd  dig!   Iil  til  Fader 
Og  løs  dit  Bælte!    Kast  dig  for  hans  Fødder! 

Kongens  Stemme 

(fra  Baggrunden,  overdøvende  Kamp  tumlen.) 

Stands!  har  jeg  sagt!  Hold  op  at  slaaes  !  Holdop 
Hver  som  har  Haab  om  Livet,  kaste  Sværdet! 
Holdt!  siger  jeg! 

(Trænger  sig  igjennem  og  standser  overfor  Brødrene.    Alt  viger  til- 
side fra  Scenens  Midte;  pludselig  Dødsstilhed.   Fem-sex  Mand  sees 
liggende  udstrakte  paa  Gulvet.) 


Fjortende  Scene. 

De  Forrige  (uden  ingunde  og  Ternerne.)    Kongen 
Kongen 

(med    et    gjennemborende  Blik   træder  Hermenegild  ind  paa  Livet.) 

Du  tøver,  Dreng?    Lad  see,  om  du  har  Mod 
At  støde  Sværdet  i  din  Faders  Hjerte! 
Her  er  mit  Bryst,  Staalet  er  i  din  Haand, 
Stød  til! 

(Hermenegild  tumler  tilbage  og  taber  Sværdet.    Kongen  vender  sig 
fra  barn  med   et  foragteligt  Udtryk.) 

Elendige!  —  Grib  ham,  Drabanter! 
Slut  ham  i  Lænker! 

(Hermenegild    lænkes.      Kongen    gaaer   med   heftige  Skridt   op  mod 
Salens  Baggrund  og  vender  igjen  tilbage.) 

Bort  med  disse  Lig ! 

(Ligene  bæres  ud.) 

Gjør  Salen  ryddelig!    Bring  flere  Fakler! 
Spatharius ! 

(Livvagtshøvdingen  træder  frem.) 

Iil  til  Decanerne, 
Byd,  der  skal  standses  flux  med  Mord  og  Plyndring; 
Jeg  vil  ei,  Hispalis  skal  lægges  øde. 

Du,  Vithemir! 

(De  Tiltalte  træde  frem.  efterhaanden  som  Kongen  nævner  dem.) 

Følg  medl    Siig,  hver  skal  faae 
Sin  Deel  imorgen  efter  Loddet.  —  Modar ! 
Gaa  med !  Tag  Mandskab,  søg  at  slukke  Branden. 
Hug  ned  Enhver,  som  ikke  lyder  strax. 
Der,  tag  min  Seglring!    Hurtig ! 

(De  tre  Nævnte  forlad« 

Claudius 
Og  Rechilal    Hvor  er  I? 

To  af  Følget. 

Her,  min  Konge ! 

Kongen. 
Kald  mig  Tiufatherne,  Hærgreverne, 
Byd,  Palatinerne  forsamles  strax, 
Saml  Byens  Ældste,  hvad  der  er  ilive ; 
Vi  ville  holde  Rettergang  paa  Stedet. 

(Di    Tiltalte  gaae.     Kongen    gaaer   med    stærke    Skridt  Salen    op    og 
ned  i  hele  dens  Dybde.     Stilhed.) 

Du,  Ildebald!  ]e,g  saae  ham  nys,  —  hvor  er  han! 


En  af  Føleet. 


Her,  Konge 


Kongen. 
Tag  en  Flok  og  gaa  til  Leiren, 
Bring,  hvad  du  finder  der  af  Levnetsmidler, 
Og  deel  det  ud  til  Folkene  i  Byen. 

S  tern  mer. 
Vi  har  det  knapt!  —  Vi  trænge  selv  dertil! 

Kongen. 
Gjør,   som  jeg  siger!    Der  er  Nok.  —  Gudsdød! 
Tør  Nogen  knurre?    Skjænker  jeg  dem  Livet, 
Kan  I  vel  dele  Brød  med  dem.  —  Naa,  skynd  dig ! 

(Ildebalcl  gaaer.) 

Troer  I,  jeg  leger  Krig?    Troer  I,  det  er 

Af  Mildhed,  at  jeg  skaaner  denne  Rede? 

De  skal  betale  det  igjen  med  Renter, 

Naar  jeg  faaer  Tid  at  tænke  lidt  paa  Smaafolk. 

(Salen  er  efterhaanden  bleven  klart  oplyst  af  Drabanter  med  Fakler, 
der    staae    i    en  tæt  Halvkreds  i  Baggrunden,    kun  ladende  en  Ind- 
gang aaben  i  Midten.      Flere    og   flere  af  Kongens  Folk  komme  til. 
Kongen  fortsætter  sin  Vandring,     i'ause.) 

Hermenegild 

(i  Forgrunden  tilvenstre,  med  dæmpet  Stemme  til  Reccared.) 

Broder!    Har  du  en  Rest  af  Godhed  for  mig, 
Saa  søg  Ingunde,    hun  er  skjult;   —  paa  Taget, 
Eller  i  andet  Stokværk,  frels  blot  hende! 

Reccared. 
Nu  er  han  farligst;  hun  tør  ikke  komme; 
Men  lever  hun,  saa  skal  hun  være  frelst. 

■  II    r negild  trykker  hans  Haand;    Reccared    vinker   et  Par  Mænd 

med    sig   og  gaaer  langsmed  Væggen  bagom  Skaren   ud  tilvenstre.) 

Kongen 

(standser  pludseligt,  idet  lian  seer  Vildigern.) 

Du,  Vildigern!    Det  koster  dig  din  Hals! 


Vildigern. 


V     IlUlgCl   11. 

Det  venter  jeg.     Jeg  vidste,  hvad  jeg  vilde 
Og  hvad  jeg  voved,  da  jeg  drog  mit  Sværd. 

F  r  i  d  i  b  a  1  d 

(træder  frem   og  bøiex  Knæ  tor  Kongen.) 

Min  Konge!  Jeg  gav  Slip  paa  Slægt  og  Venner 
For  dig,  og  jeg  har  fulgt  dig  tro  — 

Kongen. 

Det  veed  jeg, 
Og  vil  belønne  det. 

Fridibald. 

Skjænk  mig  kun  Eet, 
Vildigerns  Liv,  jeg  indestaaer  for  ham ! 

Vildigern. 
Forræder!    Spar  din  Bøn. 

Fridibald. 

Naade,  min  Konge! 

Andre. 
Ja,  skaan  ham,   Herre !  —  Naade !  —  Ingen  af  os 
Forlanger  anden  Løn!  —  Skaan  ham,  min  Konge! 

Kongen. 
Skaane?   Naar  har  I  seet  mig  skaane  Nogen? 

(Ven  Vildigern.) 

Dog,   —  bed  om  Livet,  og  det  skjænkes  dig! 

Vildigern. 
Mit  Navn  er  Slutstreg  under  Adlens  Drapa ; 
Stort  lad  det  ende;  stort  blev  det  begyndt. 

Stemmer. 
Bed,   Vildigern!    —  Bed  Kongen!    —  Tving  din 

Stolthed : 

Kongen 


(med  et  næsten  umærkeligt  Smiil.) 

Bed! 

Vildigern. 
Hvis  jeg  bad,  saa  brød  du  strax  dit  Løfte; 
Vi  to  har  kjendt  hinanden  før  idag; 
Husk  Sunierik!  Spar  dig  for  mere  Meened. 

Kongen. 
Bort!    Sæt  hans  Hoved  over  Byens  Port! 

Hermenegild 

(gjør  en  heftig  Bevægelse  fremad.) 

Vildigern!  Jeg  er  Aarsag  i  din  Død! 
Siig,  du  forlader  mig  det,  før  vi  skilles! 

Vildigern 

(til  Drabanterne,  der  ville  føre  ham  bort.) 

Bort,  Slyngler!  Jeg  kan  gaae  foruden  Gangkurv! 

(Vender  sig  til  Hermenegild.) 

Ærlighed  paa  det  Sidste,  Hermenegild! 
Din  Sag  var  ikke  det,  jeg  kjæmped  for; 
For  den,  jeg  tjener,  har  jeg  Mod  at  falde! 

(Vender  sig,  seer  Ranimir,  der  for  at  lytte  har  -trængt  sig  frem 
mellem  Kongens  Folk,  klædt  i  en  Munkedragt;  en  af  de  Nærmest- 
staaende  er  kommen  til  at  rive  Hætten  af  hans  Hoved  i  samme 
Øieblik.  Vildigern  farer  et  Øieblik  sammen,  men  tviuger  sig  og 
gaaer  ud  med  faste  Skridt.) 

Flere  af  Følget 

(vigende  tilbage  fra  Ranimir,    som  derved  kommer  til  at  staae  ene, 
—  først  mumlende,  siden  høiere  og  høiere:) 

Ranimir!  —  Den  Forræder  her!  —  den  Nidding! 
Ned  med  den  Skurk! 

Ranimir 

ikke   Uengeritan  skjule  sig,  lader  Kappen  falde,  slynger  Armene 
overkors  og  maaler  sine  Fjender  med  et  Btolt  Blik.) 

Kongen 

ham.) 

Ei,  ei!  Ven  Ranimir  I 
I  Faareklæder,  troer  jeg! 

Stemmer. 

Stød  ham  ned! 
Døe  Ranimir!    Den  Nidding! 

Kongen. 

Hvem  befaler? 
Stilhed!    Hvem  dømmer  her  undtagen  jeg? 

En  Stemme. 
Retfærdigheden ! 

Kongen 

(truende.) 

Troer  I  det? 

(Til  Ranimir.) 

Træd  frem! 

(Banimii  træder  frem  o<_'  bøiez  Knæ  tor  Kongen.    Kongen  betragter 
ham  et  Pieblik  skai . 

Naar  du  beholder  Livet,  Ranimir, 

Skal  Ingen  kunne  sige,  jeg  belønner 

Forræderiet  slet.     Lev  til  Exempel! 

Man  bruger  stundom  Folk  som  dine  Lige. 

Gaa!  —  Har  I  Livet  kjært,  saa  rør  ham  ikke! 

(Kanimir  gaaer.     Kongen  lader  J)iet  løbe  over  Forsamlingen.) 

Nu,  er  I  samlet  alt?   Saa  hør  min  Villie! 
Hispalis'  Borgere!  Haardt  har  I  trodset, 

IO 

Og  eders  Gjerning  hævner  alt  sig  selv. 
I  bøde  mig  saameget  Sølv,  som  tred've 
Af  mine  Krigere  i  Rustning  veie, 
Dertil  endnu  titusind  Drachmer  Guld 
Og  stille  mig  halvtredsinstyve  Gidsler. 
Livet  beholder  I,  Brød  skal  I  faae; 
Saa  skylder  I  endda  min  Naade  Noget. 

Enkelte  svage  Stemmer. 
Leve  Kong  Liuvigild!  —  Han  leve! 


Femtende  Scene. 

De   Forrige   (uden  Vildigern,  Ranimir  og  Reccared.)  FrOYlimiuS. 

F  r  o  n  i  m  i  u  s 

(træder   ind    og    gaaer   frem   midt    paa  Scenen,    i   fuldt  Ornat,    med 
Krumstav  og  et  Crucifix  løftet  i  Haandtm.) 

Vee  jer! 
Forbandet  være  hver  en  Katholik, 
Som  tager  mod  et  Brød  af  Liuvigild! 
Forbandet  den,  som  tager  en  Drik  Vand 
Af  ham,  og  ikke  heller  døer  af  Tørst! 

Kongen 

(der  uvilkaarligt  er  vcgen  tilbage.) 

Grib  ham ! 

Fronimius. 
Forbandet  den,  som  rører  mig, 
Før  jeg  har  talt!    Vee  dig,  Kong  Liuvigild! 
Dræb  mig!    Mit  Blod  skal  give  Troen  Væxt; 
Hvad  du  har  saaet,  skal  blæses  bort  som  Avner! 

Kongen.  / 

Grib  ham,  Drabanter!    Bort  og  hug  ham  ned! 

(Ingen  rorer  sig.) 

To  Mænd 

■  te  frem  o%  kaste   Bi  g  paa   Knæ  hver  paa  sin  Side   af  Bispen.) 

Vi  raabte  »Leve!«  —  Vi  vil  døe  med  dig! 

Fronimius. 
Ret,  mine  Børn! 


Kongen. 

Ha,  grib  ham !    Er  I  døve  ? 


Sextende  Scene 
De  Forrige.    R<  ceared. 

Reccared 

(som  -  iaei    med    raske  Skridt    ind  paa  Bispen, 

tei  ban  Cruciflxet  ai  Haanden  og  løfter  det  mod  ham«) 

Forbandet  den,  som  taler  Ord  mod  Kongen! 
Der  er  ei  Øvrighed  uden  af  Gud! 
Veed  du  ei,  Bisp,  at  han,  som  skjænked  dig 
Din  Myndighed,  har  givet  ham  hans  Krone? 
—  Tag  ham,  Drabanter  !  Før  ham  bort  og  vogt  ham ! 

(Fronimi  indrej 

Froni  mi  us. 
Dm  Skyld  er  dobbelt,   Reccared.    Du  kj ender 
Den  sande  Tro ! 

Reccared. 
Paa  dette  skal  jeg  svare 

IO* 

Dfen  Dag,  vi  mødes  for  en  anden  Dommer. 
Bort! 

(Drabanterne  føre  de  Tre  bort.) 

Kongen 

(for  sig  selv.) 

Jeg  har  taget  feil  af  denne  Dreng! 
Godt  er  det,  han  er  ikke  Hermenegild! 

(Reccared  gaaer   over   mod  Hermenegild,    der   med    spændte  Blikke 
L~r  fulgt  ham,  og  hvisker  nogle   Ord.     Hermenegild   gjør  en  Bevæ- 
gelse, som  om  han  aandede  friere.) 

Kongen. 
I,  mine  fuldtroe  Mænd,  kjækt  har  I  stridt, 
Og  jer  Fortjeneste  skal  ikke  glemmes. 
Det  Guld,  som  Byen  her  betaler  mig, 
Skal  deles  ligeligt  til  eder  Alle. 

Stemmer. 
Leve  vor  Konge! 

Kongen. 
Jeg  har  lovet  jer, 
Hver  Træl,    som  vog  en  Frimand,   skulde   bytte 
Sin  Fingerring  af  Kobber  med  den  Dræbtes; 
Hver  Fri,  som  vog  en  Garding,  skulde  bytte 
Sin  egen  Sølvring  med  den  Faldnes  Guldring; 
Det  staaer  ved  Magt,  og  det  stadfæstes  her. 

Stemmer. 
Hil,  hil  vor  Konge! 

Kongen. 

Fridibald,  træd  frem. 
Dit  Fødested  er  her? 

Fridibald. 

Ja,  Herre  Konge. 

Kongen. 
Modtag  da  nu  som  Kampløn  Hispalis 
Til  Residents,  og  dermed  Værdigheden 
Som  Hertug  over  Boetica. 

Fridibald. 

Min  Konge  — ! 

Kongen. 
Afslaaer  du  den? 

Fridibald. 

Jeg  tager  den  med  Tak. 

Kongen 

(vender  Big  til  Hermeuegild.      Dyb  Taushed.) 

Og  saa  til  Slutning  du,  Elendige! 
Hvad  troer  du  vel,  at  du  fortjener? 

Hermenegild. 

Døden. 
Fæld  Dommen  kun;  jeg  frygter  ei  derfor; 
Men  Gud  har  dømt  imellem  os;  hans  Dom 
Og  ikke  din  er  det,  som  knuser  mig. 

Kongen. 

Troer  du  dig  selv  saa  stor,  at  jeg  har  nødig 
At  dyppe  Haanden  i  mit  eget  Blod? 
Jeg  trænger  ei   dertil.     Du  er  forviist! 
Bort  fra  mig!    1   Valentia  skal  du  boe; 

Der  kan  du  roligt  tænke  paa  din  Storhed. 
Bring  ham  afsted!    Affører  ham  paastand 
Hiin  kongelige  Klædning,  han  vanærer! 

(Drabanterne  føre  Hermenegild  bort.) 

Nu  Tak  for  eders  Mod  og  Tapperhed! 
Gaaer  Hver  til  Sit.     Imorgen  feire  vi 
Den  vundne  Seier  med  en  Glædesfest. 
Hermed  Farvel. 

Mange  Stemmer 

(idet  Skaren  forlader  Salen,  hvor  kun  nogle  Drabanter  med  Faklei 
blive  tilbage  tilligemed  Kongen,  Reccared  og  Fridibald.) 

Hil  Kongen !    Hil  vor  Konge ! 
Seier  og  Lykke !    Leve  Liuvigild ! 

Kongen 

(vinker  ad  dem,  takkende  med  en  Haandbevægelse.) 

Hør !   Fridibald  og  Reccared !   —  Du  veed, 
Jeg  fik  et  Bud  imorges. 

Reccared. 
Ja-? 

Kongen. 

Det  brister; 

Godt  at  jeg  fik  forhalet  det  til  nu. 
Kong  Chilperik  er  myrdet;   Fredegunde 
For  Tiden  uden  Magt.     Nu  maae  vi  vente 
Os  Alt  af  Frankerne. 

Fridibald. 

Seent  eller  tidligt, 
Saa  maa  det  skee;  nu  har  de  knapt  en  Hær 
Saa  kampberedt  som  vor.  f 


5 


Reccared. 

Naa,  var  der  Intet, 
Jeg  frygted  meer  end  dem! 

Kongen. 

Du  tager  Hæren; 
Tillykke,  Reccared  I 

(Trykket    hans   Haand,    gaaer    et    Par    Skridt    mod   Baggrunden    og 
standser  ved  en  Pille.) 

Hvad  er  det  Kors, 
Som  her  er  hugget  ud? 

Fridibald 

(folger  hain.) 

Her  var  det,  Herre, 
Din  Formand,  Kong  Theudisclus  sad  ved  Bordet; 
Da  sluktes  alle  Kjerter  ud  med  Et, 
Mens  useet  Kongen  blev  stødt  ned  i  Mørket; 
Paa  denne  Flise  fandt  man  saa  hans  Lig; 
En  trofast  Haand  har  siden  hugget  Mærket. 

Kongen. 
Hm.     Denne  Sal  er  rig  paa  mørke  Minder. 

Fridibald. 
For  dig  paa  Minder  om  en  Seir,  min  Konge! 

Kon  gen. 
Knapt  om  en  heel.     Oprørets  Arnebaal 
Er  splittet  ad;  men  der  er  Gnister  nok 
Tilbage,  skjult  i  Asken,  som  kan  tænde. 
Dog  haaber  jeg,  den  Kamp,  som  faldt  mig  tungest, 
Er  endt  idag. 

(Gaaer  ud.  Fridibald  ii»lge.) 

Reccared 

(alene  i  Mørket,  staaer  et  Øieblik  taus.) 

Ja,  haabe,  hvo  der  kan; 
Den  tungeste,  troer  jeg,  staaer  end  tilbage. 

(G-aaer  langsomt  mod  Baggrunden.) 
Tæppet  falder. 


FJERDE  AKT. 


(Toletum,  det  kongelige  Palads.     Decorationen  fra  første  Akt.) 

Første  Scene. 
Kongen.      Hilderik,  hans  Kantsier. 

Ko  ngen 

(sidder    ved    et    Bord    i     Korgrunden    tilhffire,    beskjæftiget    meil   at 

gjemu-rnlæse  og  trykke  Seglet  paa  endeel  Docuimnter,  som  Hilderik 

nakker   ham    eet  Flere    Gange    seer    han    spørgende    op 

paa  denne.) 

Nu?    Er  der  Meer? 

(Hilderik  rækker  barn   et  nyt  Ducumeiit.) 

Mand!  Har  du  tabt  dit  Mæle? 
Du  siger  intet  Bogstav!    Har  jeg  gjort  dig 
Til  Kantsier,  forat  du  skal  tie  stille? 

Hilderik 

Herre,   —  jeg  veed  ei,  hvad  du  vil,  at  jeg 
Skal  sige  — ■ 

Kong e n . 
Tier  du  af  Ærbødighed 
Eller  af  Dumhed  ? 

Hilder  ik. 

Vist  af  Dumhed,  Herre. 


Kongen. 


Hm. 

(Gjennemlæser  og  forsegler  i  Taushed  Resten  ;    gjør   derpaa    en  af- 
færdigende Haandbevsegelse.      Hilderik  bnW  sig   og  ga  ur.) 


Anden  Scene. 

Kongen  (alene.) 

En  Stilhed  er  der  kommen  over  Altl 
En  Ro  som  Dødens  Stilhed  efter  Jordskjælv, 
Og  dog  saa  blytung,  knugende  som  Havblik 
Før  Storm,  —  jeg  taber  mig,  jeg  bliver  borte 
I  denne  Ørkentomhed  som  et  Sandskorn. 

(Reiser  sig.) 

Reccared  bortreist;  Hermenegild  er  tabt, 
Ingunde  død;   —  det  lille,  blide  Væsen; 
Hun  skadede  mig  dog  af  Alle  mindst. 

(G-aaer  langsomt  frem  og  tilbage.) 

Jeg  har  ham  her,  —  her,  paa  mit  eget  Slot, 
Under  mit  Tag,  nær  som  i  gamle  Dage; 
Ti  Skridt  behøves  for  at  naae  hans  Kammer; 
Men  til  hans  Hjerte  fører  ingen  Vei. 

(En  Drabant  træder  indenfor  Tæppet  i  Baggrunden.) 

Hvad  vil  du? 

Drabanten. 
Bispen,  Herre. 

Kongen. 

Bispen,  —  kom 

Tredie  Scene. 

Kongen.     I>i-/>   UldUa  (træder  ind.) 

Kongen. 
Uldila!    Gaa  igjen  til  Hermenegild ! 
Jeg  gav  ham  Valget,  jeg  har  bedt  og  truet, 
Jeg  lod  ham  Frist  til  at  bestemme  sig, 
Jeg  har  forlænget  den,  jeg  bliver  ved 
At  skyde  Tiden  ud;  mit  Haab  er  svagt; 
Stadigt   det   samme  Svar.     Tal  med  ham,  Bispl 
Ryst  ham  igjennem!    Slaa  hans  Tro  til  Jorden, 
Knus  den  med  Grunde! 

Bispen 

ir> -tf i  paa  Hovedet.) 

Grunde,  Herre  Konge? 

Kongen. 
Grunde!  ^Er  du  en  Lærer  selv  i  Israel? 
Hvad  er  du  Biskop  for?    Er  jeg  mon  skriftklog? 
Veed  du,  hans  Tro  er  falsk  og  din  er  sand, 
Og  mangler  Grunde?   Giv  ham  Grunde,  Biskop! 
Beviis,  at  han  har  Uret!    Hører  du? 

Bispen 

(med  et  trivlende  Udtryk.) 

]eg  skal  forsøge  det 

Kongen 

(prjør  en  afskedigende  B 

■  med   n    redel  støttet  mod  Haanden.) 

Før  var  en  Mine, 

Et  Blik  af  mig  Nok  til  at  skræmme  ham; 

Nu  er  han  voxen;  da  var  han  en  Dreng; 

I  dette  Oprør  kasted  han  sig  ud, 

Som  Drengen,  sluppen  fra  sin  Faders  Tugt, 

Kaster  sig  i  en  Baad,  vil  ud  at  seile 

Paa  egen  Haand;  Strømmen  var  ham  for  stærk, 

Den   rev   ham   med.       Men   der,    hvor   nu   hans 

Skibbrud 
Har  slynget  ham,  der  staaer  han  paa  en  Klippe, 
Der  møder  han  mig  pludseligt  som  Mand. 

(Løfter  Hovedet  et  Øieblik  og  lytter  uden  at  vende   sig.) 

Hvad  Godt? 

(Pause.) 

Nu  da?    Hvad  vil  du? 

(Vender  Hovedet  og  farer  op  i  Foi-færdelse  ved  at    see  Salen    tom.) 

Var  her  Ingen  ? 
Guds  Vunder!    Hvad  er  det?  Jeg  hørte  Ringen 
Foroven  rasle,  hørte  Tæppet  slæbe, 
Jeg  hørte  Fodens  Trin,  Sandalens  Knirken, 
Hver  enkelt  Lyd  for  sig,  —  hvor  er  det  muligt! 
Naar  ikke  jeg  tør  troe  paa  mine  Sandser, 
Hvad  er  der  meer,  som  jeg  tør  stole  paa? 

(Gaaer  frem  og  tilbage.) 

Der  er  en  Feberglød  i  mine  Aarer; 

Før  var  jeg  aldrig  syg.     Mon  det  er  Døden? 

End  har  jeg  ikke  Tid  at  døe;  min  Villie 

Skal  gjøre  den  hvert  Led  paa  Kroppen  stridigt! 

(Standser  i  Tanker.) 

Maalet,  jeg  stræbte  til,  er  næsten  naaet; 
Fra  Rhodanus  og  fra  Garumnas  Bredder 
Til  Havene  mod  Syd,  mod  Øst  og  Vest 

Udstrækker  sig  nu  endeligt  mit  Scepter. 
Men  Intet  er  befæstet.     Sveverrigets 
Erobring  skaffer  disse  Katholikker 
En  Tilvæxt,  som  er  farlig;  denne  Gift, 
Som  før  var  udenfor,  er  nu  i  Kroppen  — 


Fjerde  Scene. 

Kongen.     En   Drabant  (træd.  r  ind.) 

Drabanten. 
Min  Konge!    Hertug  Fridibald  — 

Kongen 

(Gjør  en  afværgende  i  i 

Ja  vist! 

(Giver  sig  atter  til  at  gaae  op  og  ned.) 

Og  Faren  er  kun  afvendt  for  en  Stund, 
De  kjende  nu  engang  den  Magt,  de  har. 
—  Hvad  vil  du? 

Drabanten. 
Hertugen  af  Boetica 
Er  kommen,  og  et  Sendebud  fra  Hæren. 

Kongen 

(aai)dstr;iv;i  :  »ætter  »in  G 

Og  det  er  Sandhed,  de  Katholske  holder 
Urokkeligt  ved  hver  en   Læresætning, 
Mens  vi  har  givet  efter,  bragt  de   Fromme 
Iblandt  os  selv  til  Vaklen.  —  Daare  var  jeg 
Det  var  mit  eget  Paafund  paa  Conciliet! 
• 

Forsilde  har  jeg  seet,  hvor  Kjernen  ligger. 
—  Hvad  vil  du  melde? 

Drabanten. 

Hertug  Fridibald 
Er  kommen  nys  og  ønsker  din  Befaling. 
Paa  samme  Tid  er  kommet  Bud  fra  Hæren 
I  Septimanien ;  de  vente  begge. 

Kongen 

(glad  udbrydende.) 

Fra  Reccared!    En  Fugl,  som  flyver  over 
Det  døde  Hav!  Lad  Budet  først  herind; 
Bed  Hertugen  at  vente 

(Drabanten  gaaer.) 

Reccared ! 
Du  er  mit  sidste  Haab;  bedrag  mig  ikke. 


Femte  Scene. 

Kongen.     Reccared*  Afsending  (i  indgangen,  bøier  sig.) 

Kongen. 
Du  bringer  Bud  om  Seir? 

Budet. 

Ja,  Herre  Konge. 

Kongen. 
Han  er  min  Søn;  jeg  vidste  det!    Fortæl  I 

Budet. 
Kong  Guntram  drog  med  tvende  stærke  Hære 

Imod  Nemausus  og  mod  Carcasona; 
Paa  begge  Steder  har  vi  slaaet  dem. 

Kongen. 
Og  Carcasona,  som  de  havde  taget? 

Budet. 
Er  atter  vort.     Prinds  Reccared  har  feiet 
Dem  over  Grændsen,  saa  Kong  Guntram  nu 
Maa  være  glad,  naar  han  kan  værge  Sit. 

Kongen 

(k. ister  en  fyldt   Pung   til   ham.) 

Der,  hold  dig  lystig,  Ven;    gak  til  mit  Bord 
Og  siig  min  Mundskjænk  —  er  der  Meer? 

Budet 

Ja,  Herre 

Prinds  Reccared  bød  mig  at  bringe  dig 
En  Gave   fra  ham. 

(Taget  en  dræbl    Kalk  treni    af  sil!   Taske.) 

Kongen. 

Hvad  er  det?    En  Falk? 
Til  mig?    Den  døde  Fugl?  —  Mand,  er  du  gal? 

Budet. 
Det  var  hans  Bud. 

Ko  n g e n 

Er  Drengen  fra  sin  Samling? 

fter  den  nøie,    leer  <lri  ■ 

Den  Fugl  har  været  tam,  —  Vingen  er  stækket  — 

Budet. 
Det   var  en   Fugl,  han  havde  tæmmet  selv 

Og  havde  kjær;   han  tog  den  fra  sin  Skulder 
Den  Dag  og  kvalte  den  med  egen  Haand; 
Han  beder  dig  at  blæse  Liv  i  den; 
Kan  du  det  ikke,  beder  han  dig  vente 
Med  hvad  du  gjør,  indtil  han  kommer  selv. 

Kongen 

(gjør  et  Skridt  imod  ham.) 

Ha!   Hvad  veed  han  — ? 

Budet. 

Jeg  veed  det  ikke,  Herre; 
Men  samme  Morgen  kom  der  Bud  til  ham, 
Som  satte  ham  i  sær  Urolighed. 

Kongen. 
Naar  kommer  Prindsen  hid? 

Budet. 

Det  var  hans  Agt 
At  vende  hjem  saa  snart,  det  kunde  skee. 

Kongen. 
Naar  reiste  du? 

Budet. 
For  elleve  Dage  siden. 

Kongen. 
Gaa!  Gaa! 

'Sendebudet    gaaer.     Kongen   knuger   Hænderne    sammen    i    Btærkt 
Sindsoprør.) 

Han  kommer  hjem!  Saa  maa  det  skee! 

Før  han  er  her,  maa  Alting  være  klart; 
Tiden  er  kostbar  — 

(Løfter  i-':lken  i  d<  n  ene    Vinge.) 

Det  var  Fuglen  da, 
Som  skulde  flyve  over  det  døde  Hav! 
Ulykkesfugl,  bort! 

(K:i-n  r  r  i    Hænderne,  Drabanten  viser 

Hertug  Fridibald  ! 

Sjette  Scene. 

Konyn.    Fridibald  i kammer  ind.) 

Kongen. 
Velkommen,  Fridibald!   Et  vigtigt  Hverv 
Har  bragt  mig  til  at  kalde  dig  til  Staden. 

Fridibald. 
Jeg  er  beredt  at  rykke  strax  i  Marken. 

Kongen 

Du  tager  mig  Befalingen  af  Munden; 
Tilforn  kom  du  mig  ei  saa  langt  imøde. 
Nu,  Fridibald,  jeg  stoler  paa  din  Troskab. 

Fridibald. 

Det  kan  du,  Herre.     Det  er  sandt,  du  sig 
Men  disse  Aar  med  deres  Kamp    har   viist    mig, 
At  ene  du  er  Mand  for  denne  Tid. 
Befal  mig  — 

Konge  n- 
Vel!  —  Jeg  troede,  jeg  var  færdig 

Med  Sveverne,  da  først  jeg  havde  kuet 
Kong  Thiudemir  og  siden  Andeca ; 
Nu  i  Galletien  er  en  Malurik, 
Som  spiller  Konge  der. 

Fridibald. 

Han  har  gjort  Fremskridt. 

Kongen. 
De  vil;  saa  skal  de  knuses!   Svevernavnet 
Skal  blive  til  et  Sagn! 

Fridibald. 

Vel,  Herre  Konge. 

Kongen. 
Tag  Mandskab  fra  de  sydlige  Provindser; 
Der  har  vi  Nok,  som  ei  er  brugt  mod  Guntram. 

Fridibald. 
Der  er  skeet  Opbud. 

Kongen 

(nikker.) 

Vel  betænkt.  —  Hvordan 
Er  ellers  Folket  stemt  i  din  Provinds? 

Fridibald. 
Fordølges  kan  det  ei ;  der  smedes  Rænker. 
Aabent  tør  Ingen  trodse  dig;  men  skjult 
Og  stille  sniger  Smitten  sig  omkring; 
Et  Vindpust  bærer  den  fra  Mand  til  Mand, 
Som  ingen  Øvrighed  kan  sætte  fast. 

Kongen 

(heftig.) 

Den  Tjener,  jeg  har  sat  til  en  Bestilling, 
Skal  kunne  byde  selve  Luftens  Aanderl 

Fridibald. 
Jeg  gjør,  hvad  jeg  formaaer;  men  Alt  forgjæves. 
Saalænge  Hermenegild  er  til,  saa  haaber 
Hver  Katholik  paa  ham. 

Konge  n 

(tonløst,  men  uden  at  røbe  Bevaey 

Du  raader  mig 
Til  Sønnemord? 

Fridibald 

(forfærdet.) 

Bevare  Gud  mig,  Herre ! 

Kongen. 
Hvad  meente  du  da,  —  hvis  du  meente  Noget? 

Fridibald. 
At  ingen  Magt  kan  standse  denne  Gjæring; 
Hvert  Slag  mod  de  Katholske  er  et  Hug 
I  Silke;  der  er  Kraft  hos  denne  Flok, 
Større  end  den,  som  vinder  Seir  med  Vaaben. 

Kongen 

(far. 

Du  ogsaa  Katholik  ! 

Fridibald. 

Det  er  jeg  ikke 

Kongen. 


Ingen  at  stole  paa 


Fridibald. 
Jeg  er  dig  tro! 
Men  det  er  vist,  at  denne  Kirke  staaer 
Og  falder  ved  sig  selv.     Giv  Sagen  Gud 
Ivold,  og  lad  din  Eftermand  om  Resten. 

Kongen. 
Men  det  er  det,  jeg  ikke  kan  og  vil! 
Troer  du,  Vognstyreren  kan  slippe  Tøilen, 
Naar  hver  i  Spandet  har  sin  egen  Lyst, 
Og  Een  vil  gaae  i  Vester,  Een  i  Øster? 

Fridibald. 
Du  frygter  —  ? 

Kongen. 
Alt  og  Alle,  —  meest  mig  selv! 
Jeg  gav  mit  Liv  for  blot  at  være  sikker 
Paa  Hermenegild;  ham  falder  Arven  til, 
Han  er  den  Ældste;  jeg  har  grundet  selv 
Den  Ret,  han  har;    —   den  tør  jeg  ikke  rokke; 
Men  Reccared  er  kun  at  stole  paa 
Og  være  Konge  kan  kun  Een. 

Fridibald. 

Mig  synes, 
At  du  har  intet  Valg;  thi  Reccared 
Kan  ikke  føre  Spiret. 

Kongen 

r  psa   Ho'v 

Lidet  kjender 
Du  Reccared;  selv  har  jeg  dømt  ham  feil. 
Jeg  elsked  Hermenegild,  fordi  jeg  saae, 
At  han  var  støbt  i  samme  Form  som  jeg, 
Ædlere  Malm  maaskee,  skjøndt  mindre  stærkt. 
Men  Reccared  er  fuldt  saa  haardt  Metal 
Som  jeg;  kun 'er  han  af  en  anden  Støbning, 
Glat  som  et  Speil,  der  viser  hvert  et  Blik 
Tilbage,  skjøndt  man  troer  at  see  saa  dybt; 
Jeg  vilde  frygte  ham  som  ingen  Anden, 
Var  han  mig  ikke  tro. 

(Hiver  sig  med  Magt  ad  al  bid  Tankegang.) 

Dog  Nok  om  dette. 
Bliv  her;  vi  tale  siden  om  vor  Feltplan; 
Skatmestren  vil  jeg  give  min  Befaling  — 

(Gaaer  op  mod  Døren  tflvenstre  og  kalder  ud.) 

Skatmester  I 

(Skatmesteren  trædei  ind.) 

Er  dit  Regnskab  snart  i  Orden? 
Skatmesteren 

tn  el  Doeument.) 

Her  er  det,  Herre  Konge. 

Kongen. 

Det  er  godt. 

(Livvagtshørdiugei    tredei  ind.) 

Hvad  vil  du? 


Livv  a  gt  shøvd ingen. 
Brev,  min   Konrje. 


1 66 

Kongen. 

Brev?   Giv  hid! 

(Tager  Brevet.     Til  Skatmesteren:) 

Følg  med,  og  lad  os  see  til  vor  Beholdning. 

(Gaaer  ud  tilvenstre,  fulgt  af  Skatmesteren.) 

Syvende  Scene. 

Fridibald.    Livvagtshøvdingen. 
Fridibald 

(seer  efter  Kongen.) 

Kongen  er  syg. 

Livvagtshøvdingen. 

Paa  Legemet  og  Sjælen. 
Han  hverken  spiser  eller  drikker  meer; 
Tidt  gaaer  han  her  i  timeviis  og  taler 
Høit  med  sig  selv;  saa  har  jeg  aldrig  seet  ham. 

(En  Drabant  træder  indenfor.) 

Hvad  vil  du? 

Drabanten. 
Ranimir,  min  Høvedsmand, 
Er  udenfor. 

Fridibald. 
Du  spøger!   Ranimir? 

Livvagtshøvdingen. 
Han  kommer  tidt  til  Hove. 

(Til  Drabanten.) 

Jeg  skal  komme. 

(Drabanten  gaaer.) 

Fri  dibald. 
Den  Skurk  tør  sætte  Fod  i  Kongens  Hal- 
Og  Kongen  taaler  hamr 

Livvagtshøvdingen. 

Det  er  en  Gaade ; 
Dog  Kongens  Raad  er  tidt  ufattelige. 

Fridibald. 
Men  Kongen  kjender  jo  — 

Livvagtshøvdingen 

(med   et  Skuldertræk). 

Han  bruger  ham. 
Har  du  imod,  han  lades  ind? 

Fridibald. 

Aa,  nei. 

(LivvaiztiOijivilingen  gaaei  ud.) 

Xaar  han  er  her,  har  han  et  Anslag  for! 
Jeg  har  dog  Lyst  at  fritte  ham  en  Smule. 


Ottende  Scene. 

Fridibaid.     Bammir  (kommer  ind.) 

Ran  i  mir. 
Ei,  Fridibald!    Saa  vi  skal  træffes  her! 
Nu  seer  man  sjeldent  sine  gode  Venner. 
Hvad  Nyt? 

Fridibald. 
At  jeg  og  du  er  gode  Venner, 
Forræderi 

Ran  i  mir. 
Eil  —  Hvad  kalder  du  den  Mand, 
Som  kniber  ud  med  Folk  og  Proviant, 
Naar  Skibet  just  skal  seile  og  har  Bør, 
Som  nøder  det  at  søge  Land  i  Utid, 
Og  som  har  Skylden,  naar  det  derved  knuses 
Mod  Kystens  blinde  Skjær? 

Fridibald 

(som  tirret.) 

Beviis  det,  Løgner! 
Hvor  veed  du,  at  jeg  nogentid  faldt  fra? 

Ranimir 

(studser.) 

Sandt;  du  bar  Kappen  godt  paa  begge  Skuldre. 
Fridibald 

(som  før.) 

Hvem  gav  mig  vel  det  Hverv? 

Ranimir. 

Det  Hverv,  det  hjalp  dig  I 

Fridibald. 
Ved  Himlen!  Jeg  vil  see  den  Mand,  som  uden 
Nødvendighed  vil  offre  Liv  og  Ære, 
Blot  for  at  falde  med  en  falden  Sag. 
Jeg  frelste  mig  og  Tusinde  med  mig; 
Og  neppe  troer  jeg,  man  kan  dadle  mig, 
Fordi  jeg  nu  har  sluttet  mig  til  Kongen; 
Var  der  et  Glimt  af  Haab  for  os  — 

Ranimi  r 

ndt.) 

Hvad  saa? 
Fr  idibald 

(afbrydende.) 

Jeg  troer,  at  jeg  forsvarer  mig  —  mod  dig ! 
Du  Skurk!    Som  om  jeg  havde  det  fornødent! 

Ran  i  mir. 
Ha!  Din  Foragt  fortjener  jeg  vel  neppe! 
Du  havde  dine  Planer;  jeg  har  mine! 

Fridibald. 
Du  har  en  Plan? 

R  a  n  i  m  i  r 

(pludseligt  kohl.) 

Vist  ei.     Jeg  er  en  Skurk; 
Det  var  mit  usle  Liv,  jeg  vilde  frelse, 
Da  jeg  forraadte  Hispalis  til  Kongen. 

Fridibald. 
Du  pleied  ikke  før  at  frygte  Døden; 
Det  veed  jeg  vel. 

Ran  i  mir. 
Naa,  —  ikke  det? 

Fridibald. 

Din  Færd 

Har  været  mig  en  Gaade,  maa  jeg  tilstaae; 

Men   løs  mig  den! 

Ran  i  mir. 

At   løse  den  er  farligt; 

o      » 

Men  jeg  er  nødt  til  nu  at  spille  høit. 

Siig  mig  først  Eet:  Hvad  binder  dig  til  Kongen? 

Elsker  du  ham? 

Fridibald. 

Jeg  elsker  meest  min  Fordeel, 
Og  den  er  altid  størst  paa  Kongesiden. 

Ran  i  m  ir. 

Paa  Liuvigilds? 

Fridibald. 
Paa  dens,  som  bærer  Kronen, 
Og  er  den  Stærke. 

Ranimir. 
Gotherfolkets  Saga 
Har  viist,  de  To  kan  skilles  ad. 

Fridibald. 

Vel  sandt; 
Saa  gynge  Vægtens  Skaaler,  til  den  finder 
Sin  Ligevægt. 

Ranimir.  , 

Oe  hvis  det  skeete  nu, 
Hvas  Skaal  vil  du  saa  kaste  Loddet  i? 

Fridibald 

(seer  prøvende  paa  liam) 

Om  dig  og  mig  er  Talen  ikke  meer. 
Viis  mig  den  Mulighed,  —  en  Mand  — 


Hermenegild 


Ran  i  mir. 


Fridibald. 
Hvad  han? 


Hvem  veed? 


Ran  i  mir. 

Er  end  et  Felttegn. 

Fridibald 

(griber  ham  i  Armen.) 

Tal  sagte,  Ven!    Et  Ord  kan  koste  Livet! 
Hvad  mener  du?   Hermenegild  er  Fange, 
Hans  Magt  er  brudt,  han  tænker  ei  paa  Sligt. 

Ranimir. 
Hermenegild  kan  —  flygte. 

Fridibald. 

Ranimir! 
Hvad  siger  du! 

Ranimir. 
Der  kunde  skee  Mirakler; 
En  Engel  eller  blot  et  lille  Jordskjælv 
Kan  aabne  Fængslets  Dør  som  for  Sanct  Peter. 

Fridibald 

(seer  sig  om  og  -     Damen  synke  t i  1   Elrisken.) 

Men  før  et  saa  forvovent  Skridt  — 

Ranimir. 

Forvovent? 

Har  jeg  talt  om,  at  noget  Skridt  skal  skee? 
Det  var  et  Indfald  blot. 

Fridibald. 

Du  troer  mig  ikke! 

Ranimir. 
Hvad  Borgen  har  jeg? 

Fridibald 

(mødende  hans  Blik.) 

Derom  spørger  jeg. 
»Een  Fugl  i  Haanden«   —  veed  du,  er  mit  Valg- 
sprog. 
Ranimir 

(betragter  ham  et  Øieblik  skarpt  og  siger  derefter  henkastende  i  en 
forandret,  ligegyldig  Tone.) 

Underligt  nok,  vi  To  skal  mødes  nu ; 

Nu  har  vi  just  Alt  det,  vi  ønsked  dengang, 

En  Krig  med  Frankerne  — 

Fridibald. 

Guntram  er  slaaet. 

Ranimir. 
Hvad  siger  det,  om  der  er  tabt  et  Slag? 
Sveverne  reise  sig,  Biskop  Leander 
Har  endt  sit  Ærind  i  Constantinopel; 
Flaaden  var  færdig  til  at  gaae  tilsøes. 

Fridibald. 
Leander  kommen?    Er  det  sandt? 

Ranimir. 

Læg  til, 

Folket  er  kjed  af  Liuvigitd;   han  selv 
Er  sygnet  hen,  Hæren  er  træt  af  Kampen, 
Og  disse  Katholikker  er  som  Græsset, 
Jo  meer  det  slaaes,   jo  mere  voxer  det. 

Fridibald. 

Hm.     Det  er  sandt. 

Ranimi  r. 
Du  har  et  Ord  at  sige 
Hos  Vildigerns  Parti;  dit  eget  Tilhæng 
Er  endnu  stærkt;  du  kunde  muligt  kaste 
Det  Lod  i  Skaalen,  som  tilsidst  gjør  Udslag; 
Tænk  over,  hvor  du  har  din  Fordeel,  Ven! 
—  Han  kommer! 

(Ganer  tilbage  mod  Udgangen.) 

Fridibald 

(afsides.) 

Du  er  snu;    men  du  gik  dog 
I  Fælden  1    Der  er  Eet,  din  Snuhed  glemmer, 
At  jeg  er  ikke  samme  Skurk  som  du! 


Niende  Scene. 
I)    Forrige      Kongen 

K  ( >  n  $4  e  n 

(kommet  ind  med  hurtige  Bkridt  i  en  vuldsom  0] 

Hvad?    Ranimir  er  her-    Skurk  og  Forræder! 
Ved  Gud,  din   Frækhed  kj ender  ingen  Gr.en 
Skjænkede  jeg  dig  Livet,  forat  du 

Skal  smede  nye  Planer  mod  mit  Rige? 

(Holder  et  Brev  op  for  hans  Ansigt.) 

Kjender  du  dette  Brev? 

Ranimir 

(et  Øieblik  slaaet,  fatter  sig  hurtigt.) 

Skriften  er  min. 

Kongen. 
Du  søger  ei  engang  at  nægte  det? 
Ved  Himlen!    Du  forbauser  mig  endnu! 
Tredobbelte  Forræder  mod  din  Herre! 
Find  nu  en  Udflugt,  som  kan  redde  dig! 
Hvad  svarer  du  dertil? 

Ranimir 

(der  kun  staaer  i  Armslængde  fra  Kongen,    drager  en  Dolk  og  fører 
et  Stød  imod  haus  Bryst.) 

Det  er  mit  Svar! 
Kongen 

(fauger    hans  Arm  i  Stødet,    vrister    Dolken    fra    ham;    kaster    ham  i 
Gulvet  og  sætter  Foden  paa  ham.) 

Dit  Svar  var  spidst,    men  mit  skal  blive  stumpt! 
Herind,  Drabanter! 

(Drabanterne  ile  til.) 

Her!    Tag  dette  Kryb 
Og  klyng  ham  op  paa  Torvet,  høit  for  Alle; 
Den  Skurk  er  ikke  værd  et  Øxehug! 

Ranimir 

(idet  han  aiæhea  liort  af  Drabanterne.) 

Der  gjør  du  vel!  Mit  Halsbeen  er  for  haardt; 

Der  kunde  komme  Skaar  i  Øxens  Eg, 

Som  nys  blev  sleben,  — gjem  den  til  —  en  Anden! 

tæppet  falder  til  efter  dem.) 

Kongen 

(truffen,    farer  sammen    og  gaaer  i  Taushed  Salen    et  Par  Gange  op 

og  ned  med  heftige  Skridt.) 

Fridibald. 
Fik  du  et  Saar,  min  Konge? 

Kongen. 

Kun  en  Rift. 

(Pause.) 

En  vidtforgrenet  Sammensværgelse, 
Det  meest  uhyre  Spind  af  nye  Rænker 
Blev  mig  berettet  nys. 

Fridibald. 

Jeg  veed  det,  Herre; 
Han  lod  mig  nyligt  skimte  sine  Planer; 
Leander  — 

Konge  n. 
Ja,  jeg  veed  det;  han  er  her, 
Skjult  midt  i  Byen;  —  jeg  har  alt  befalet  — 
Lad  mig  alene,  Fridibald,  en  Stund. 

(Fridibald  tfaaer;  Kongen  kaster  sig  i  «'ii  Armstol.      1  '.< 


Tiende   Scene. 
Kongen.     Wn  Terne  (kommer  ind.) 

Ternen 

l)>>rrii  tilv.  i. 

Min   Konge,   Dronningen  er  syg,   hun  sender 
Mig  hid  at  spørge  til  dit  Saar  — 

Kongen 

(tarer  op  und   Voldsomhed.) 

Gaa  bort! 
Nævn  ikke  hendes  Navn  i  denne  Time! 
Gaa,  siger  jeg  dig! 

(Ternen   gaaer.) 

Ha,  Gosvinthal    Djævel! 
Det  er  dit  Værk!  Alt,  hvad  der  skeer  og  skeete, 
Stammer  fra  dig!  Du  kunde  friste  mig 
Til  Klagemaal  mod  Himlen!  Du  ilive, 
Ingunde,  Hermenegild  — ! 

(Slaaer  sig  for  Brystet.) 

Dog  nei,  o  nei! 
Det  er  mit  eget  Garn,  der  knytter  sig 
Til  Strikker  om  min  Fodl  Min  egen  Væv, 
Der  væver  nu  en  Ligsærk  for  mit  Haabl 
Alt,  Alt  er  Frugten  af  min  egen  Statskløgt; 
Hvi  tog  jeg  denne  Furie  til  Hustru ! 

(Skjuler  et  Øieblik  Ansigtet  i  Hænderne.) 

Dog  saadan  er  det  nu;  til  alle  Sider 

Nye  Oprør,  nye  Sammensværgelser;  — 

Nei!   Ingen  Tøven!  Bæver  jeg  tilbage 

For  dette  Skridt,  er  al  min  Stræben  spildt, 

Mit  Liv,  min  hvileløse  Kamp  forgjæves,  — 

Nei!   Neil    Før  maa  det  koste,    hvad  det  koster! 

(Klapper  i  Hænderne,  Drabanten  viser  sig.) 

Hent  mig  Bisp  Uldila!    Kald  Sisbert  hid! 

(Drabanten  gaacr.) 

Er  det  bestemt,  at  der  skal  kun  regeres 
I  dette  Land  med  Strikke,  Blok  og  Øxe? 
Man  tvinger  mig  et  Jernspiir  fast  i  Haanden! 

(Sisbert  træder  ind.) 

Sisbert!    Er  Alt  i  Orden,  som  jeg  bød  dig? 

Sisbert. 
Alt  er  besørget. 

Kongen. 
Godt.     Du  veed  min  Villie 
Vær  om  en  Time  rede,  lad  mig  vide, 
Naar  du  har  Alting  færdigt. 


Sisbert 

(Sisliert  gaaer.) 


■    Vel,  min  Konge. 


Ellevte  Scene. 

Kongen.        Bisp    UUUla  (træder  ind.) 

Konge  n. 
Naa,  det  var  godt.    Jeg  lider  Hurtighed, 
Og  meest  idag.     Saa  var  du  hos  min  Søn? 

Bispen. 
Ja,  Herre  Konge. 

Kongen. 
Hvordan  fandt  du  ham? 

Bispen. 
Som  jeg  er  vant. 

Kongen. 
Den  samme  Trods  endnu? 

Hispen. 
Jeg  troer,  den  brister  forst   med  Livet,   Herre. 

Kongen. 
Talte  du  med  ham  —  og  hvad  svared  han 


Bispen. 
Jeg  talte  til  ham,  Herre,  som  jeg  pleier. 
Sin  Skyld  mod  dig  har  han  jo  længst  erkjendt; 
Men  da  jeg  tåled  om  at  skifte  Tro, 
Saa  svared  han  mig,  som  han  før  har  gjort: 
»Ærværdige  Fader,  spar  din  Talekunst; 
»Min  Tro  kan  ikke  skiftes  som  en  Kappe 
»Hvertandet  Aar;  siig  Kongen  det  fra  mig. 
»Hvis  du  vil  tale,  tal  til  denne  Jernstang; 
»Maaskee  din  Tales  Magt  kan  bøie  den.« 

Kongen 

(udbrydende.) 

Du  har  ei  talet  til  ham,  som  du  skulde! 
Gjaldt  det  for  dig,  hvad  dette  gjælder  mig, 
Havde  du  talt,  saa  Stene  skulde  røres! 
Jeg  selv  maa  være  Præst  for  denne  Gang! 
Kun  jeg  kan  bøie  ham! 

Bispen 

(ryster  paa  Hovedet.) 

Ham  bøier  Ingen. 
Kongen 

i  gaaer  op  i  Baggrunden.) 

Ingen,  som  tvivler  paa  sin  egen  Kraft 

(Kald«  ;    ud.) 

Bring  Hermenegild! 

Du  Biskop,  hold  dig  rede; 
Hent,  hvad  du  bruger,  og  vær  om  en  Time 

Tilstede  her  i  Kamret,  naar  jeg  kalder. 

(Bispen  gaaei  ad  tilhøire.) 

Nei,  det  maa  lykkes.  —  lykkes  skal  og  maa  det! 
—  Hvad  nu? 


Tolvte  Scene. 

Kongen*     Livoagtshøvdingen  (træder  ind.) 

Livvagtshøvdingen. 

Min    Herre   Konge!    Bisp  Leander 
Er  greben  alt;  vi  fandt  ham  i  et  Huus 
I  Byens  Udkant;  tvende  Mænd  med  ham 
Er  ogsaa  grebne;  Alting  tyder  paa, 
Der  var  en  Plan  i  Gjære,  som  blev  hindret. 
1  Huset  fandt  vi  Overflod  af  Vaaben, 
Rebstiger,  Brækjern,  File,  —  Alt  fornødent 
Til  at  faae  brudt  et  Fængsel  op  med  Magt. 

Ko  ngen. 
Har  du  ham  her? 

Livvagt  shøvdingen. 

Jeg  iled  forud,  Herre, 
Forat  berette  det      Han   fores  hid. 

Kongen 
Vel,  bring  ham  for  mit  Ansigt,  naar  han  kommer. 

Kongen 
Var  det  forbi!  Nu  maa  det  være,  n 

Og  jeg  er  træt  og  mødig  1    Er  jeg  rustet 
Til  denne  Kamp,  hvor  Ingen  staaer  mig  bi? 
For  første  Gang  i  Livet  vakler  jeg! 
Førstegang  veed  jeg,  hvad  jeg  har  at  gjøre, 
Og  førstegang  er  Tanken  ikke  Daad! 

(Udbrydende.) 

Feltherrer  har  jeg  her  i  Snesetal, 
Og  alle  Helte;  jeg  var  deres  Lærer; 
Titusinder  af  Krigsmænd  har  jeg  om  mig, 
Som  ville  lyde,  seiervante  Skarer, 
Dynger  af  Guld  til  at  belønne  dem; 
Og  Ingen,  Ingen  af  dem  kan  jeg  sende 
For  mig  i  denne  Kamp;  jeg  er  alene. 

(Lader  Hovedet  synke.) 

Var  Reccared  blot  her!  —  Dog  det  er  godt;  — 
Saa  vilde  jeg  faae  To  at  kjæmpe  mod, 
Mig  selv  foruden.  —  Ene  maa  jeg  være. 

(Knuger  begge  Hænder  mod  Brystet.) 

Det  brænder  mig  herinde!   Blodet  hamrer, 
Som  om  mit  Hjerte  vilde  smede  Vaaben 
Imod  mit  Hoved  —  Luft!    Jeg  kvæles  her! 

(G-aaer  ud  tilvenstre  med  stærke  Skridt.) 

Trettende  Scene. 

Sertnenegild  (føres    ind    af  Drabanter,   som   derefter   forlade 
Han  er  iført  en  simpel,  mørk  Klædedragt.     Et  Øieblik   sevr    han  sig 
om;    et  Smiil  glider  over  lians  Ansigt. 

Alt  er  som  før!    Vel  mødt,  I  gamle  Murel 
Kjender  I  mig  igjen?  —  Thronstolen  — ? 

(Seer  sig    om.) 

Jo! 

Den  hele  Vaabensamling  uforandret. 

(Træder  hen  foran  Trophæen  og  seer  længe  i>aa  den.) 

Da  sidst  vi  mødtes  her  i  denne  Sal, 

Havde  hun  smykket  dette  Sted  med  Blomster. 

Nu  er  jeg  ene,  —  ene  for  at  kjæmpe 

Den  sidste  Kamp;    Ingen  vil  staae  mig  bi. 

(Gjov  et  Spring  op  paa  Forhøiningen.) 

Lad  seel    Her  sidder  end  et  vissent  Blad! 

(Tager  en  fortorret  Blomst  ud  og  betragter  den.) 

Er  der  mon  Meer?  —  Nei,   det  er  hele  Skatten. 
Hvad  har  det  eengang  været?    En  Viol? 
En  Ærenpriis  maaskeer 

iler.) 

Den  er  saalangt 
Fra  Ærenpriis  som  jeg  fra  Hermenegild, 
Saa  den  kan  være  Billed  paa  mig  selv; 
Den  vil  jeg  tage  med  paa  denne  Vandring. 

(Gjemmer  Blomsten  hos  sig.) 


Fjortende  Scene. 

//<  /  m  ic  gild.      Leander  (lænket,  føres  ind.) 

Hermenegild. 
Leander!    Store  Gud! 

Leander 

ivner  ham.) 

1  Icrmenegild! 
Fik  jeg  den  Trøst  endnu  engang  at  see  dig? 

II  er  in  c  neg  i  Id. 
I  [vad  er  der  skeet? 

Leander. 

Du  seer  det.     Jeg  har  søgt 
At  frelse  dig;  men  det  er  nu  forhindret. 

Hermenegild. 
Vær  uden  Frygt  for  mig;  jeg  frygter  Intet. 
Aldrig,  selv  i  min  lykkeligste  Tid, 
Paa  Silkebolstre  ved  min  Hustrues  Side, 
Sov  jeg  saa  roligt  som  den  sidste  Nat. 
—  Hvorledes  leve  vore  gamle  Venner? 
Fronimius  ? 

Leander. 
I  god  Behold  hos  Guntram. 

Hermenegild. 
Saa  er  jeg  da  befriet  for  denne  Frygt! 
Var  alle  mine  Venner  blot  saa  sikkre, 
Vidste  jeg  dig  kun  fril 

Leander. 

Tænk  ei  paa  mig; 
Du  var  min  hele  Sorg. 

Hermenegild. 

Da  er  den  Intet. 
Den  Gang,  som  kræves,  har  jeg  Mod  at  gaae; 
Giv  mig  kun  din  Velsignelse  paa  Veienl 

(Bøier  Knæ  for  ham.) 

Femtende  Scene. 

De   Forrige.     Kongen  (træder  ind  i  det  Samme.) 

Kongen 

(ved  Døren  tilvenetre,  stamper  i  Gulvet.) 

Endnu,  Forvovne!  I  min  egen  Sal  — ! 

(Lear  Ise    ovei  HermenegUd;   han    reiaer 

Ku  Drabant   visn   sig  i  Indgangen.) 

Herind,  Drabanter!  —  Taaber!  Har  I  bragt 
Dem  begge  sammen  her?    Hvo  bød  jer  det? 

(Gaaer  med  heftige  Skridt  hen  imod  Leander.) 

Nu  seer  du,  Bisp,  der  er  en  Gjengjæld  til! 
Prøv  nu,  om  Keiseren  i  Constantinopel 
Med  sine  Flaader  meer  kan  frelse  dig! 

Leander. 
Jeg  er  et  Rør  i  Herrens  Haand,  et  Redskab, 
Som  han  kan  bryde  sønder,  naar  han  vil. 

Kongen. 
Og  derfor  har  du  ingen  Straf  fortjent? 
Troer  du,  at  Mennesket  er  sligt  et  Redskab, 
Som  ingen  Villie  har?    Er  det  jer  Lære? 
Da  staaer  det  daarligt  til  med  eders  Tro! 

Herme  negild. 

Straf  mig ;  lad  ham  med  Fred. 

Kongen 

ni  barn.) 

HermenegUd  1 
Du  kunde  frelse  baade  ham  og  dig. 

Hermenegild 

(seer  et  Øieblik  paa  Leander  og  svarer  med  Fasthed.) 

For  den  Priis  —  nei. 

Leander. 

Der  gjør  du  vel,  min  Søn. 

Kongen 

(til  Leander.) 

Elendige  1   Du  er  mig  altfor  lille 

Til,  at  jeg  skulde  tænke  paa  dig  nu; 

Din  Straf  er  først,  at  du  skal  see  din  Udsæd 

Modnes  til  Frugt  og  falde  —  Før  ham  bort  I 

Leander 

(idet  han  føres  bort  af  Drabanterne.) 

Naar  Frugten  falder,  har  den  nye  Spirer. 


Sextende  Scene. 

Kongen.     Hermenegild. 

(Begge  betragte  en  Stund  hinanden  i  Taushed.) 

Kongen. 
Hermenegild!   Jeg  lod  dig  hente  fra 
Valentia  nys  for  i  min  egen  Nærhed 
Ved  al  den  Kjærlighed,  jeg  føler  for  dig, 
At  vække  din,  der  syntes  døv  en  Stund. 
Jeg  føler,  jeg  har  ikke  langt  at  leve; 
Tilgivet  har  jeg  Alt,  hvad  der  er  skeet, 
Og  har  bestemt  dig  til  min  Eftermand. 
Men  hvad  jeg  fordrer  af  dig,  har  du  hørt 

Efter  min  Død  maa  ikke  være  Splid 
Om  Statens  Ledelse,  ei  tvende  Strømme, 
Som  er  hinanden  modsat;  hvor  de  mødes, 
Der  sluger  Hvirvlen  baade  Skib  og  Styrmand 
Derfor  er  det  nødvendigt,  at  du  træder 
Tilbage  til  den  arianske  Tro. 

.   rmeiu'gild  gjør  en  afværgende  Bevægele 

Nei,  hør  mig  ud.     Jeg  fordrer  ingen  Daab; 
Vær  i  dit  Hjerte,  hvad  du  kan  og  vil. 
Kun   fordrer  jeg,  at  du  skal  offentligt, 
Høitideligt  modtage  Sacramentet 
Efter  vor  arianske  Kirkes  Skik. 
Du  fik  Betænkningstid  til  denne  Dag; 
Fristen  er  ude,  Faren  trænger  paa; 
Der  stiftes  stadigt  Sammensværgelser  — 

Herme  negild. 
Jeg  har  ei  Deel  deri. 

Ko  ngen. 

Vel;  jeg  vil  troe  dig; 
Men  det  formindsker  Faren  ikkun  lidt. 
Saalænge  Katholikkerne  kan  bruge 
Dit  Navn  som  Løsen,  faaer  den  aldrig  Ende. 
Du  seer,  det  er  nødvendigt.     Svar  mig  nu. 

Herme  negild. 
Mit  Svar  er  givet  dig  fra  første  Færd : 
Min  Tro  staaer  fast,  min  Tro  er  uden  Brøde; 
Men  tag  mit  Liv!    Mit  Liv  har  jeg  forbrudt; 
Og  har  du  skaanet  det  til  denne  Dag, 
Da  skylder  jeg  dig  Tak  for  denne  Skaansel. 

Kongen. 
Nei,  ikke  saa!   Jeg  har  jo  sagt  og  siger, 
Jeg  har  tilgivet  Alt.     Dog  mærk  mit  Ord : 
Den  Mand,  som  vil,  hans  Viingaard  skal  bevares, 
Han  planter  stærke  Graner  rundtomkring  den, 
Hvor   den   er   udsat  meest  for  Stormens  Anfald. 
Men  naar  han  seer,  der  bliver  Fare  for, 
At  Granen,  som  han  satte  der  til  Læ, 
Skal  falde  selv  ved  første  Storm,  der  kommer, 
Og  knække  hver  en  Ranke,  han  har  fredet,  — 

(Med  Vægt.) 

Da  tager  han  sin  Øxe  før  og  hugger 
Det  Træ,  han  ikke  meer  kan  lide  paa, 
Og  giver  saa  det  mindre  Plads  at  voxe. 


Forstaaer  du? 


(Pause.) 

Hermeneg  i  Id. 
Ja. 

Kongen. 
Du  tier? 

Herme  negild. 

Jeg  har  talt. 

Kongen. 
Og  du  har  Intet  meer  at  sige? 

Herme  negild. 

Nei. 
Kongen 

(truende.) 

Forstod  du  — ? 


_L8^ 

Hermenegild. 
Alt.     Hug  til;  jeg  frygter  ikke. 

Kongen 

(lad  i 

Jeg  veed,  du  er  min  Søn ;  dog  synes  mig, 
At  ingen  af  os  to  er  meer  sig  selv. 

Hermenegild. 
Jeg  er  mig  selv.     Maaskee  jeg  aldrig  var  det 
Før  nu. 

Kongen. 
Halsstarrig  er  du,  som  du  pleier! 
Hermenegild!    Husk  paa,  hvad  du  og  jeg 
Har  været  for  hinanden!    Husk  din  Barndom, 
Vær  Barn  et  Øieblik! 

Hermenegild. 

Det  kan  jeg  ikke. 
Der  er  flydt  meget  Vand  til  Stranden  siden 
Og  meget  Blod  med  det,  som  skiller  os 

Kongen. 
Kald  Mindet  blot  et  Øieblik  tilbage, 
Og  lad  os  tale,  som  vi  fordum  talte  ! 
Du  har  forbrudt  dig,  har  du  selv  erkjendt, 
Du  er  i  Gjæld  til  mig.     Jeg  tilgav  dig 
Og  har  forglemt  den  Sorg,  du  bragte  mig; 
Forøg  den  ikke!    Bring  mig  ingen  større! 
Du  var  min  Skyldner  indtil  denne   1  » 
Betal  mig  nu  det  Alt  tifold  igjen, 
Skaan  mig  og  skaan  dig  selv!  Gjør,  hvad  jeg  beder! 


Hermenegild 

(med  dybere  Stemme,  men  med  den  samme  Fasthed.) 

Jeg  veed  det,  Fader  1   Jeg  har  syndet  mod  dig. 
Men  den  Bevidsthed,  at  i  al  min  Synd 
Og  min  Forvildelse  dog  var  en  Sandhed, 
Jeg  kjæmped  for,  den  vil  jeg  ikke  slippe 
Og  ikke  sælge  for  en  Thrones  Glands. 

Kongen 

(heftigt.) 

Og  har  du  Lov  at  kaste  bort  et  Liv, 
Som  kunde  bære  Frugt  for  dig  og  Andre, 
Blot  for  at  mætte  denne  falske  Stolthed? 

Hermenegild. 
Mit  Liv,  mit  Værk  er  endt. 


Kongen. 


Hvor  veed  du  det? 


Hermenegild. 
Jeg  føler  det.     Om  det  kan  ikke  strides. 

Kongen. 
Din  Trods,  dit  Stivsind  er  det  kun,  —  din  Villie, 
Som  siger  det! 

Hermenegild. 

Mands  Villie,  din  og  min, 
Er  Intet  meer;  her  raader  større  Magt. 
Mit  Lod  er  kastet  alt,  min  Skjæbne  skreven. 

Kongen. 
Hold  op  at  svare  mig  med  Talemaaderl 


1 89 


Din  Skjæbne!   Kan  du  ikke  vælge  frit? 
Og  troer  du  ikke,  du  skal  svare  for, 
Hvad  du  har  gjort? 

Hermenegild. 

Det  troer  jeg,  og  det  vil  jeg. 
Det  er  kun  dig,  som  troer,  min  Fortids  Regnskab 
Kan  slettes  ud  som  Ord,  jeg  skrev  i   Sandet 
Ved  Havets  Bred. 

Kongen 

(med  Btigende  Heftighed.) 

Dit  Regnskab  til  idag, 
Det  har  jeg  brændt! 

Hermenegild. 

Det  har  du  ikke,    Fader, 
Og  kan  det  ikke. 

Kongen. 

Hvad?   Det  kan  jeg  ikke? 
Hvem  skylder  du  vel  Regnskab  uden  mig? 

Herme  negild. 
Gud,  og  mig  selv.     Der  er  en  Stræben,  Fader, 
Som  han  har  gjort  til  Midtpunct  i  mit  Væsen, 
En  Stræben  mod  det  Maal,  jeg  skuld 
Og  finde  Vei  til  for  mig  selv  og  Andre. 
Og  Veien  gik  igjennem  Tvivlens  Ta, 
Frem  mellem  Klippevæg  og  Afgrundsdy 
Tidt  snubled  jeg,  jeg  faldt,  og  jeg  foer  \ 
Men  rasted  aldrig  og  blev  aldrig  træt; 
Her,  hvor  jeg  hviler  mig  for  forste  (j 

Ved  Grændsestenen,  er  et  Mærke  hugget, 
Som  siger,  jeg  igjen  har  fundet  Veien ; 
Og  Maalet  vil  jeg  finde;    Han,  som  veed, 
Min  Villie  aldrig  sveg,  vil  lede  mig; 
Det  Blodspor,  som  jeg  drager  efter  mig, 
Maa  lede  Andre.     Derfor  maa  jeg  fremad ; 
Gud  vil  forlade  mig,  hvad  jeg  har  feilet. 
Bfcnaade  mig  kan  Han;  men  ikke  du; 
Hvis  du  skal  gjøre  det,  kan  Han  det  ikke. 

Kongen. 
Er,  du  forrykt?    Gav  Han  mig  ei  min  Ret, 
Og  er  det  ikke  mig,  som  dømmer  her 
I  Kraft  af  den?    Er  Naaden  ikke  min? 
Svar,   Dreng!    Du  ryster  Hovedet?  Ved  Himlen! 
Saa  tag  da  min  Forbandelse  istedet! 

Hermenegild 

(bøie  • 

Jeg  har  fortjent  den  og  maa  bære  den. 
Kongen 

(efter  en  Pause,  8  tamp  er  i   (iulvet.) 

Staa  ikke  der  saa  kold,  som  du  var  huggen 

Af  Steen!  Hvor  kan  du  see  saa  roligt  paa  mig? 

Banker  endnu  et  Hjerte  i  dit  Bryst? 

Har  du  en  Gnist  af  Følelse  tilbage 

Og  veed,  hvad  denne  Time  gjælder  mig? 

Hermenegild. 
Sørg  for  mig,  som  man  sørger  for  en  Død. 


i9i 


Kongen. 
Er  du  af  lis,  saa  vil  jeg  knuge  dig 
I  Haanden,  til  du  smelteri    Ha,  ved  Himlen! 
Aldrig  har  Nogen  trodset  mig  som  du! 

H  ermene  gi  Id. 
Jeg  kan  ei  for,  du  tager  det  for  Trods, 
Som  meest  er  Ydmyghed. 

Kongen. 

Hold  op  engang! 
Staa  ikke  der  og  tir  mig  med  din  Kulde! 
Rynk  Panden,  stamp  i  Gulvet  som  jeg  selv, 
Tal,  som  du  pleier! 

(Hennenegild  tier.) 

Horer  du?    Tal  høitl 
Troer  du,  mit  Øre  ikke  taaler  Lyden? 
Svar! 

i  Hennenegild  tier.) 

Frist  mig  ikke!    Eller,  ved  mit  Liv! 
Jeg  støder  dig  min  Dolk  i  Brystet! 

H  e  r  m  e  n  e  g  i  1  d 

Gjør  det! 

i    med    løj  it  Skridt  imod  ham,    m< 

len  and. mi   Ende  af  Sali  d.) 

Kast   ikke  Dolken  bort;   gjør,   som   du   siger 
mig  er   Døden  kun  som  dette  Tepp 

Der  drages  fra,  saasnart  du  giver  Tegnet; 
Og  bagved  straaler  Himlen  lys  og  klar. 

K  o  n  g  e  n 

San1 

Ind.) 

Drag  fra ! 

(Tæppet  drages  fra.    Kongen  vender  sig  til  Hermenegild.) 

Kast  dog  et  Blik  bag  Tæppet! 
Lyt!   Kan  du  høre  denne  Støi  dernede 
Og  disse  Hammerslag?    See  ned  paa  Torvet! 

(Hermenegild  gaaer  hen  og  seer  ud.) 

Hvad  seer  du? 

Hermenegild. 
En  Forhøining  tømret  sammen, 
Beklædt  med  Sort. 

Kongen 

(giver  et  Vink;    Tæppet  drages  atter  for.) 

Nuvel;  men  hiin  Forhøining 
Kan  blive  til  Skafot  og  til  en  Throne. 
Hermenegild!    Hør  mig  for  sidste  Gang! 
Opgiv  din  Trods  og  gjør,  hvad  jeg  forlanger! 
I  samme  Stund  skal  dette  sorte  Klæde 
Bedækkes  med  et  Hav  af  Purpursilke; 
Hver  Plet  paa  Veien,   hvor   din  Fod  skal  træde, 
Vil  jeg  belægge  fingertykt  med  Guld, 
Og  Alt  skal  være  dit!    Den  gyldne  Thronstol 
Skal  mine  Hofmænd  bære  ned  fra  Salen; 
Du  tager  Plads  paa  den;  jeg   staaer   ved  Siden, 
Og  i  din  vante  kongelige  Klædning 
Skal  hele  Folket  hylde  dig  paany! 

Hermenegild. 
Meer  maa  du  byde  mig,  hvis  jeg  skal  fristes. 
Hvad  gavner  det  vel  Mennesket,  om  end 
Han  vandt  den  hele  Verden,  hvis  han  tabte 
Sig  selv,  eller  tog  Skade  paa  sin  Sjæl? 

Kongen. 
Saa  tag  det  Alt,  mit  Scepter  og  mit  Rige! 
Jeg  hylder  dig,  jeg  lægger  af  min  Dragt; 
Hver  Mund,  som  taler  mod  dig,  vil  jeg  bringe 
Til  at  forstumme;  hver  forvoven  Pande, 
Som  løfter  sig  imod  dig,  vil  jeg  knuse! 

rmenegild  tier.) 

Er  det  mit  Blod,  som  du  forlanger?    Tag  detl 
Blod  kan  jeg  give;  Taarer  har  jeg  ikke. 
Vil  du,  at  jeg  skal  bede,  trygle  dig? 
Saa  hør:  Jeg  beder,  jeg  besværger  dig, 

(Boier  Knæ.) 

Jeg  knæler,  see!    Saalænge  jeg  kan  huske,    * 
Saa  har  jeg  aldrig  bedet  nogen  Mandl 

Hermenegild. 
Hvis  det  fornedrer  dig,  saa  reis  dig  atter; 
Din  Plads  er  ikke  der  ved  mine  Fødder; 
Men  bed  mig  ikke ;  hver  en  Bøn  er  spildt 

Kongen 

j  aget  op.) 

For  Ingen  har  jeg  bøiet  mig  saa  dybt! 
For  Ingen,  som  for  dig,  giftige  Kryb, 
Som  jeg  har  ruget  ud,   Skam  for  mit  Navn! 
Ved  Gud!    Du  skal  ei  prale  med  det  siden! 
Den  Plet,  jeg  satte  paa  min  Kongeærc, 
Tvætter  jeg  af  med  Blod!   Meer  har  jeg  budt  dig, 
End  nogen  Fader,    nogen  Konge  bød 
Fra  Verdens  Grund  blev  lagt!   Elendige! 
Du   vil  ei   leve  som  en    Konge;   dø  da, 

13 

Dø  som  en  Træl,  Forræder,  i  din  Trods! 
Havde  du  tusind  Liv,  jeg  tog  dem  alle! 

Hermenegild. 
Havde  jeg  tusind  Liv,  jeg  gav  dem  alle; 
Jeg  har  kun  eet;  tag  det,  og  gjør  det  kort. 

Kongen. 
Du  troer,  jeg  spøger  end?   Du  troer,  jeg  ei 
Har  Mod  at  tale  Ordet  ud?   Det  har  jeg, 
Om  saa  min  Mund  skal  blive  stum  for  evigt! 
Du  troer,  jeg  ei  tør  see  mit  eget  Blod? 
Ved  Himlen !  Jeg  vil  see  det  farve  Øxen, 
Om  begge  mine  Øine  saa  ved  Synet 
Skal  springe  ud  af  deres  Huler! 

(Kalder.) 

Sisbert ! 
Hid,  Sisbert!    Uldilal 

(Sisbert  træder  ind  fra  Baggrunden  og  bliver  staaende  støttet  til  en 
tung  Øxe.     Bispen  fra  høire  Side  i  fuldt  Ornat  fulgt  af  et  Par  Geist- 
lige, som  bære  Kalk  og  Hostie.) 

Brug  dine  Øine! 
Vend  dig  og  see,  hvad  du  har  for  dig  her! 

Hermenegild 

(vender  sig  roligt  og  lader  Blikket  langsomt   vandre    fra  Biskoppen 
til  Sisbert.) 

Er  Øxen  skarp?  —  Giv  hid!  —  Det  haster,  Sisbert ! 

(Siabert  rækker  Øxen  henimod  ham;   han  lader  Fingren  glide  langs 
Eggen.) 

Eggen  gaaer  an;  din  Haand  maa  bøde  paa, 
Hvad  Jernet  mangler. 

Kongen. 

Vælg  for  sidste  Gang ! 

Hermenegild 

(træder  Kongen  et  Skridt  nærmere.) 

En  Hustru  havde  jeg,  en  mild  og  fager; 

Ved  hendes  Side  var  mit  Liv  en  Drøm; 

Jeg  elsked  dengang  Jorden  og  dens  Skjønhed, 

Og  Livet  var  mig  kjært.     Det  er  forbi, 

Ingunde  død;  der  er  ei  Noget  meer, 

Som  frister  mig  paa  denne  Side  Graven. 

Men  stod  det  i  din  Magt  at  vække  Døde, 

Vidste  du  end  et  Ord,  som  var  istand 

At  sprænge  Dødens  Baand,  som  skiller  os, 

Jeg  gik  dog  før  min  egen  Vei  til  hende. 

(Strækker  Haanden  ud  mod  Sisbert.) 

Mit  Valg  er  gjort. 

Kongen. 
Saa  skal  du  faac  din  Villie! 
Min  har  I  hørt..  Drabanter!    Før  ham  bort! 

Hermenegild. 
Det  Liv,  du  gav  mig,  kan  du  atter  tage; 
Min  Gjæld  til  dig  er  nu  betalt.     Levvel. 

i    med    Faste  Skridt   mellem   Drabanterne    og  !     -vinder  i  Bag- 
grunden.    Sisbert  folger.) 

Kongen 

(som  raagnende  al  en  Bedøvelse,  Btirrer  et  oieblik  efter  ham.) 

Han  gaaer  til  Døden,  som  han  gik  til  Dands! 
Følg  med  ham,   Bisp!  —  Spørg   ham    endnu  en 

Gang    — 
Dog  neil  Han  er  min  Son.    Nei,  spørg  ham  ikke. 

I  Bisp«  n    gaaer.  I  imper   i    Qnlvei 

Bne  Vink  d  Sider  aees 

Livvagten    itaaende    ubevægelig   i   to   tætte    Grupper;    Idet    d 

13' 

Kongen,  hilse  de  alle  uvilkaarligt  med  deres  Vaaben.  Kongen  gaaer 
med  langsomme  Skridt  op  i  Baggrunden,  slynger  Armene  overkors 
og  stirrer  ned.  I  Spændingen  bøier  han  sig  stærkere  og  stærkere 
forover;  pludseligt  farer  han  voldsomt  sammen  og  retter  sig  heelt 
op  med  en  heftig  Bevægelse.  Han  vender  sig  hurtigt  og  gaaer 
nogle  Skridt,  giver  derpaa  Drabanten  et  Vink;  Teppet  drages  atter 
heelt  til.  Han  gaaer  ud  i  Forgrunden  og  bliver  staaende  uden  at 
røre  sig.     Lang  Stilbed.) 


Syttende  Scene. 

Kongen.    Bisp   Uldila  (træder  ind.) 
Bispen 

(bøier  sig  dybt.) 

Din  Villie,   Herre  Konge,  er  skeet  Fyldest. 

Kongen. 
Jeg  saae  det,  Bisp.     Han  sagde  nogle  Ord 
Endnu  dernede.     Siig  mig,  hva4  han  sagde. 

Bispen. 
Hans  Ord  var  disse,  høie  Herre:   »Kongen 
»Min  Hilsen,  Gud  min  Sjæl,  og  rnine  Planer 
»Til  Reccared.« 

Kongen 

(lynslaaet,  styrter  hen  imod  barn  ) 

Til  Reccared?    Hvordan? 
Mand!    Siig  du  lyver,  og  jeg  veier  op 
Din  hele  Vægt  med  Guld  for  denne  Løgn! 

Bispen. 

Det  kan  jeg  ikke,  Herre.     Saadan  lød  det. 

Kongen 

(tumler  tilbage  og  løfter  Hænderne  mod  Himlen.) 

Til  Reccared!   Saa  var  min  Gjerning  spildt! 

(Synker  sammen  i  sin  Mol.) 

Troløse  begge  Sønner!   Brist,  mit  Hjerte! 
Eet  Slag  som  dette  første  har  jeg  taalt; 
Men  to  er  meer,  end  nogen  Mand  kan  bære ! 

(Skjuler    Ansigtet    i    Hænderne.        Lang    Pause.        Keiser     sig    atter 
vaklende  og  stirrer  vildt  ud  i  Lufteu.) 

Lyt !   Lyt !    Hvad  er  det  for  en  Klokkeklang, 
Som  fylder  Luften?    Hør!    Den  tager  til! 
See  der!    See  der!    Hvad  er  det  for  et  Tog, 
Som  drager   op  imod  mig? 

Bispen. 

Hjælp  os,  Himmel ! 
Han  raser!  —  Herre! 

Kongen. 

Lange,  lange  Rækker! 
Katholske  Præster  er  det,  som  gaae  foran, 
—  Ha,  see!  Der  forrest!  Der,  med  Korset!  See! 
Leander  og  Fronimius  —  mit  Sværd ! 

Bispen 

(griber  barn  i  sine  Anne.) 

Kom  til  dig  selv,  min  Konge! 

Kongen. 

Fieer  og  tleer! 
See,  hele  Folket  slutter  sig  til  Toget; 
Hvad  er  det  for  en    Kirke,   —  see,  hvor  stor! 
Den  har  jeg  aldrig  seet!    See   Spiret   der, 

Det  rager  ind  i  Skyen!    Hele  Folket 
Kan  rummes  i  den! 

Bispen. 
Konge! 

Kongen. 

Stille,  stille! 
Nu  nærmer  Toget  sig,  —  de  træde  paa 
Min  Grav;  der  ligger  Hermenegild  og  jeg 
Ved  Siden  af  hinanden.  —  Der,  i  Spidsen ! 
See  der,  med  Purpurkaaben  1    Hvo  er  han? 
Hal    Det  er  Reccared!    Han  fører  Toget, 
Hvor  stolt  han  gaaer  med  Sceptret  og  med  Kronen, 
—  Nei,  han  vil  ikke  see  mig! 

(Svimler.) 

Bispen. 

Herre !    Herre ! 
See,  hvor  du  erl 

Kongen. 

Nu  bliver  Alting  borte! 
Det  hæver  sig  som  en  uhyre  Bølge 
Og  synker  hen  —  hvor  er  jeg? 

Bispen. 

I  dit  Slot, 
Her,  i  din  egen  Sal,  min  Konge! 

Kongen 

(et  Øieblik  h.ilv  bevidst.) 

Konge! 
Saa  er  jeg  endnu  Konge?   Hvo  er  du? 

Bispen. 
Bisp  Uldila,   min  Konge. 

Kongen. 

Uldila  — : 
Kald  mine  Sønner,  —  Hermenegild !  Hvor  er  han  ? 

Bispen. 
Gud  staae  os  bil 

Kongen. 
Ha !  Jeg  har  dræbt  ham !  Dræbt  ham  j 

'Atter  med  Btigende   Vildhed.) 

Det  er  hans  Blod,  som  farver  Thronen  der! 
Kald  Reccared  !    Kald  ham !  —  Der  kommer  han 
Lige  imod  mig! 

(Atter  stirrende  ud  i  Luften  over  mod  venstre  Side.) 

Er  du  der,  min  Søn? 
Du  kommer  for  at  tage  Arven  efter 
Os  begge,  —  der!   Tag  Ringen,  Reccared! 

(Drager  sin  Seglring  af  Haauden.) 

Bispen. 
Fat  dig,  min  Konge! 

Kongen 

(uden  ;it  endae  liam,  gaaer  vaklende  over  mod  Synet.) 

Bliv!    Flygt  ikke  for  mig! 

(Holder  Haanden  for   Oiiici.c  o.'  svim 

Attende  Scene. 

De  Forrige.     Beccared  (styrter  ind.) 

Reccared. 
Saa  kom  jeg  dog  forsilde !  —  Fader !    Fader ! 

(Griber  hans  Haand.) 

Kom  til  dig  selv! 

Kongen 

(med  et  forsvindende   Glimt  af  Bevidsthed.) 

Der,  tag  min  Seglring !  Skynd  dig  1 
Din  Tid  er  kommen ;  min  er  nu  forbi ! 
Tag  den,  hug  Knuden  overl 

(Træder  et  Skridt  tilbage  og  stirrer  vildt  til  begge  Sider.) 

Du  er  to! 
Hvem  er  du  selv? 

(Styrter    om    ved  Foden    af  Throiien,   glider  med  en  pludselig  Træk- 
ning ned  ad  Trinene  og  bliver  liggende  udstrakt.) 

Bispen 

(iler  til.) 

Hjælp!  Kongen  døer! 
Reccared 

(kaster  sig  ned  ved   Siden   af  ham.) 

Til  Hjælp! 

(Drabanterne  styrte  ind.) 

En  Løibænk  her!    Hent  Lægen! 

Andre. 

Vand!  Bring  Vand  1 
Gaa  du,  hent  Lægen!    Skynd  dig! 

(Kongen  luites  op  paa  en   Løibænk.) 


201 

Bispen. 

Reccared ! 
Her  hjælper  ingen  Læge.     Det  er  Døden. 
See,  blodigt  Skum  for  Munden,   Hjertet  staaer, 
Øiet  er  slukt. 

(Lang  Stilhed.) 

Reccared. 
Gaaer,  Alle.     Lad  mig  ene. 

(Drabanterne  og  Bispen  gaae ;  Reccared  bøier  sig  en  Stund  taus  over 
Liget.) 

Alle,  som  jeg  har  elsket,  ere  dødel 

De  To,  jeg  elsked  høiest,  Broder,  Fader  1 

jeg  kom  for  seent. 

(Pause.     Reiser  sig.) 

Saa  var  det  Himlens  Villie, 
Det  skulde  skee.     I  maatte  begge  knuses 
Imod  hinanden  for  at  fylde  Kløften. 
Fred  med  jer  begge!    Begge  har  I  feilet. 
Du  vilde  standse  Tiden  i  dens  Gang, 
Han  spore  den  for  hurtigt  mod  sit  Maal ; 
Til  To  som  jer  var  ikke  Rum  i  Verden! 

Folkemængden 

(udenfor,  f»>r~t  enkelte  Stemmer,  dernæst  (leer  og  fleer.) 

Hil  Reccared!    Hil  Reccared,  vor  Konge! 
Frem,  Reccared !  Frem,  Konge !  Viis  dig  for  os ! 

Reccared 

(knuyi  v  Uaamliii  mod  Panden  ) 

»Hug  Knuden  over!«  var  hans  sidste  Ord? 

(Løfter  li.ini  i   i:  med  Seglringen  mod  Simlen.) 

Hør  mig,  min  Fader!  Jeg  vil  løse  Knuden! 

Skare  n 

(udenfor.) 

Vor  Konge  leve!    Leve  Reccared! 

(Tæppet  i  Baggrunden  drages   fra,    en  Samling  Adelsmænd   og  Geist- 
lige  vise  sig  udenfor,  hilsende  dybt  paa  Afstand.     Reccared  gaaer  op 
mod  Baggrunden;   idet   lian   viser   sig  for  "Folket   bryder  et  jublende 
Baab  ud.) 

Tæppet  falder. 

EFTERORD. 


For  Recitationens  Skyld  vil  det  vistnok  være  nødvendigt 
at  gjøre  et  Par  Bemærkninger  med  Hensyn  til  Navnenes 
Udtale.  De  gothiske  Navne  have  Accenten  paa  Roden, 
altsaa  paa  første  Stavelse,  som:  Vildigern.  Rånimir,  Réccared, 
Åthanagild.  Kun  med  Navnene  Gosvintha  og  Ingunde  har 
jeg  gjort  en  Undtagelse,  idet  jeg  har  lagt  Accenten  paa  anden 
Stavelse.  Navnene  Liuvigild  og  Sunierik  ere  læste  som  Tre- 
stavelsesord ;  Hermenegild  derimod  repræsenterer  hyppigst  fire 
Stavelser,  altsaa  Accent  paa  første  og  en  Biaccent  paa  fjerde 
Stavelse ;  men  da  denne  Scansion  kun  kan  finde  Sted  paa  de 
faa  Steder,  hvor  Verset  tillader  Anvendelsen  af  en  Choriambe, 
er  Navnet  stundom  behandlet  som  et  Trestavelsesord,  altsaa 
som  om  det  var  skrevet  »Hermen' gild«. 

